
Objavljujemo imena dobitnika u velikoj nagradnoj igri S Drvom znanja do putovanja 
— provjerite tko je osvojio super-nagradu: putovanje na Floridu u posjet 

D ragi čitatelji, 


nakon dvomjesečne ljetne stanke pred vama je novi, 
sedamnaesti broj časopisa Drvo znanja. 
Pripremajući ga, učinili smo maksimalan napor kako 
bismo ostvarili što više vaših prijedloga i želja te ga 
tako učinili još boljim i kvalitetnijim. Sigurni smo da 
ćete svi vi, ljubitelji znanosti i umjetnosti, u ovom 
broju naći niz zanimljivih članaka i atraktivnih 
fotografija te posebno uživati u našem poklonu — 
edukativnom posteru Planeti. 


Tijekom svoga osamnaestomjesečnog izlaženja Drvo 
znanja nije mijenjalo cijenu, čak ni u siječnju 0.g. kada 
su zbog uvođenja PDV-a poskupjele sve novine i svi 
časopisi u Hrvatskoj. Cijena je ostajala ista i nakon 
povećanja cijene tiska i poskupljenja usluga HPT-a. 
lako smo to svim silama nastojali izbjeći, bili smo 
prisiljeni promijeniti cijenu Drvu znanja i ona sada 
iznosi 25 Kn. Nadamo se, dragi čitatelji, da će se, 
unatoč promjeni cijene, naše zajedničko putovanje 
čudesnim svijetom znanja nastaviti i dalje. 


Skrećemo vam pozornost i na anketni upitnik koji se 
nalazi na priloženome kuponu. Molimo vas da odvojite 
djelić svoga slobodnog vremena i odgovorite na 
postavljena pitanja (a tu su i nagrade!). Unaprijed 
zahvaljujemo! 


NAGRADNA IGRA 
Svemirskom centru Kennedy. 


PRETPLATA 


Pretplatom na časopis ostvarite niz pogodnosti. 


Ana Frank (Vidi umetak!) 
Dnevnik jedne djevojčice 

Drvo znanja možete naći i na Internetu, 
na adresi: http://www.drvo-znanja.hr 

Iako malene 1 bezazlena izgleda, 


južnoameričke pirane su stekle 
glas najokrutnijih 1 najopasnijih 
slatkovodnih riba. Plivajući u 
velikim jatima napadaju 

svaku životinju na koju naiđu. 
Za samo nekoliko minuta, 


od žrtve ostane tek goli kostur. 


krutnost pirana je čuvena. Diljem Ju- 
O žne Amerike kruže priče o nesretnim 

kupačima koje su napala krvožedna ja- 
ta pirana i rastrgala ih na komadiće. Po jednoj 
posebno jezivoj priči mahniti napad na konja 
srušio je u vodu i konja i jahača, a sve što je os- 
talo nakon napada bila su dva kostura i čovjeko- 
va, skoro netaknuta, odjeća. Izmišljeni zlotvori 
iz priča drže bazene s piranama u kojima se rje- 
šavaju neprijatelja, a diljem svijeta akvaristi dr- 
že pirane u kućnim akvarijima, oduševljeni nji- 
hovom mračnom reputacijom. No, je li ona 
opravdana? 


Većina se priča odnosi na crvenotrbu piranu, 
jednu od četiriju vrsta koje se smatraju opasni- 
ma. Ukupno je poznato 18 vrsta pirana, a sve 
obitavaju u porječju rijeka Južne Amerike, npr. 
Amazone, Orinoka i Parane. Žive i razmno- 
žavaju se u gotovo svim tekućim vodama, od 
dubokih rijeka do plitkih brzaca, a redovito lo- 
ve u poplavnim područjima i jezerima, dokle 
god u njima ima ribe kojom se hrane. 


Grabežljiva jata 
Pojedinačno, pirana nije opasnija od bilo koje 
druge male grabežljive ribe, jer, iako neki pri- 
mjerci crvenotrbe pirane narastu do 30 cm pa 
i više, većina je mnogo manja, pa im je i apetit 
u skladu s time. Opasnost leži u njihovoj navici 
udruživanja u jata koja se hrane kao jedin- 
stvena jedinica, slično rojevima skakavaca. Ta- 
kvo jato patrolira uz i niz rijeku napadajući sva- 
ko živo biće na koje naiđe. Miris krvi i pokreti 
ostalih članica jata potiču svaku jedinku na 
mahnito proždiranje. Da bi se proizveo takav 
učinak, potrebno je da najmanje 20 jedinki lovi 
zajedno. Pošto jata često broje nekoliko stoti- 
na jedinki, očito je da im ne manjka poticaja. 

Na prvi pogled, pirana ne izgleda kao izu- 
zetno uspješan grabežljivac. Njeno je tijelo vi- 
soko i bočno spljošteno kao u deverike, ima 
kratku, tupu njušku i samo prijeteće isturena 

Jeste lz znali? 


m U bistroj se vodi pirane mesožderke 
obično hrane ribom. Ostale životinje su 
u najvećoj opasnosti u mutnoj vodi, 
vjerojatno zbog toga što pirane, privu- 
čene mirisom toplog mesa, ne ometa 
činjenica da to nije njihov prirodni plijen. 


m Najveća među piranama - piraya - na- 
raste do 60 cm, no jednako su opasne i 
manje vrste. 


m U Južnoj se Americi piranino čvrsto bi- 
jelo meso smatra pravom poslasticom, 
pa ih ribiči rado love. 


4 Glava pirane je lako prepoznatljiva: 
s isturenom donjom čeljusti punom 
zuba zaista izgleda ratoborno. 


V Piranini trokutasti zubi imaju šiljat 
vrh za probijanje kože, i kao britva 
oštre bridove za rezanje mesa. Zubi 
donje čeljusti dugački su 1-2 cm. 


donja čeljust odaje njene navike. Izgleda kao 
da nije sposobna za brzo plivanje. No, u ovom 
slučaju izgled vara — njen široki rep pokreću 
moćni mišići koji ju tijekom napada potisku- 
ju kroz vodu nevjerojatnom snagom. 


Hranjenje 

Pirana otkriva plijen na nekoliko načina. Oči su 
joj velike i malo pomaknute naprijed, pa joj je 
vid djelomično binokularan te može točno odre- 
diti udaljenost. K tomu, svako kretanje u vodi 
— poput praćakanja potencijalne žrtve — stva- 
ra vibracije koje putuju poput zvučnih valova. 
Njih pirana hvata bočnom prugom, poseb- 
nim organom osjetljivim na promjenu tlaka. 

I najvažnije: pirana ima vrlo razvijena kemij- 
ska osjetila smještena u velikim nosnim otvo- 
rima, kojima može osjetiti i najmanje tragove 

PIRANE 


mirisa u vodi. Kao i mnoge morske pse, pira- 
nu miris krvi privlači kao magnet i potiče na 
napad. Kad napad počne, oslobađa se još više 
krvi, što tjera ribe na mahnito proždiranje, a 
privlači i ostale na mjesto zbivanja. Nagon za 
hranjenjem je toliko jak da će pirane u zanosu 
proždrijeti i jedna drugu, zajedno sa bilo ko- 
jim drugim stvorom koji im se nađe na dohva- 
tu, začas ogoljujući pridošlicu do kostiju. 
Malu ribu gutaju cijelu, no veće životinje 
jedu u zalogajima veličine ugriza, tako što sva- 
ka riba brzo odgriza komad za komadom i gu- 


KLJUČNE ČINJENICE 


Oko osamnaest poznatih vrsta pirana 
svrstano je u porodicu Characinidae, 
zajedno s ostalim lososima poput tetre; 
drugi autori ih svrstavaju u zasebnu 
porodicu: Serrasalmidae. Srodne su 
šaranima i somovima. Opasne vrste su 
one iz roda Serrasalmus, kao što je 
crvenotrba pirana (Serrasalmus 
nattereri). Ona naraste u prosjeku 
do 20 cm, ali može doseći i 30 cm; 
uobičajena težina je oko 1,5 kg. 


4 Većina vrsta 
pirana ima masli- 
nasto-zeleni ili 
plavo-crni hrbat i 
sive bokove i trbuh. 
Žive i love u ogrom- 
nim jatima, u koji- 
ma napadaju plijen 
i ogole ga do kosti- 
ju u nekoliko sekun- 
di. Izgleda da naj- 
više vole ribe čija je 
dužina četiri puta 
veća od njihove 
vlastite širine. 


Tom McHugh/Oxford Scientific Films 


b Srebrnoljuskava 
pirana (Serrasal- 
mus gibbus) 
patrolira vodenim 
bazenima Amazone 
i Orinoka u potrazi 
za hranom. 
Unatoč reputaciji 
krvožednika, 

neke vrste 

pirana su 

zapravo 
vegeterijanci. 


4 Opasna reputa- 
cija crvenotrbe 


pirane čini je 
popularnom 
među akvaristima. 


ta ih jedan za drugim. Pirana je za to dobro 
opremljena: žvačni mišići su joj veliki, a zubi 
koji izgledaju poput oštrice noža sklapaju se 
poput zamke. Svaki trokutasi zub ima šiljast vrh 
i oštre bridove za rezanje kože i mesa, a s lako- 
ćom pregrizu i kosti srednje veličine. 

Takvi zubi omogućuju piranama brzo pro- 
ždiranje i relativno velikih životinja: jednom 
je prilikom velikog američkog glodavca kapi- 
baru od 40 kg jato pirana oglodalo do kosti u 
jednoj jedinoj minuti. Poznati su slučajevi ka- 
da su napadnute i ubijene i veće životinje. Na- 


ravno, postoje mnoge priče o ljudskim žrtvama, 
iako je malo njih i potvrđeno. Posve je sigurno 
da je jato pirana sposobno istom učinkovitošću 
proždrijeti i čovjeka, te bi svatko, tko bi dos- 
pio u vodu za vrijeme ludila proždiranja, vje- 
rojatno postao dio gozbe. No, pirane se hrane 
uglavnom drugom ribom, a mnoge tijekom 
života vjerojatno nikad i ne okuse toplu krv. 


Razmnožavanje 
Pirane se razmnožavaju u rijekama, za vrijeme 
tropskog kišnog razdoblja. Pri svakom mriješ- 
ćenju ženka polaže na vodeno bilje oko 4000 do 


5000 ljepljivih jaja. Dužnosti mužjaka ne pre- 
staju s oplodnjom. On kod nekih vrsta deset do 
petnaest dana, dok se mladi ne izlegu, čuva i 
štiti jaja od svih pridošlica. Moguće je da su 
neki od napada na ljude potaknuti slučajnim 
upadom na mjesto mriješćenja. 

Moda držanja pirana u akvarijima dovela je 
do trgovanja tim ribama širom svijeta. Mnoge 
ribe, nakon što prerastu svoje akvarije, bivaju 
bačene u rijeke i jezera izvan njihove rodne 
Južne Amerike. U umjerenom pojasu ne pred- 
stavljaju nikakvu opasnost, jer je voda pre- 
hladna da bi u njoj mogle preživjeti, a kamoli 
se razmnožavati. No, izgleda da su u južnim 
državama SAD-a uvjeti u vodama idealni za 
njihov opstanak, jer su tu već uhvaćene savr- 
šeno zdrave pirane. Ako se počnu razmnožava- 
ti i formirati stalne populacije, posljedice za 
živi svijet lokalnih voda bit će katastrofalne. 


Max Gibbs/Oxford Scientific Films 

DRVO ZNANJA 


Majmuni Starog svijeta 


Nazzv “majmuni Starog svijeta" 


ne znači da se radi o stavim 
majmunima. On opisuje njihov 
zemljopisni smještaj u Africi 1 
Aziji. Zapravo, širenje vrsta 
Starog svijeta vjerojatno je 
novijeg datuma, a predstavlja 
uzbudljivu stranicu u evoluciji 
majmuna. 


oput ljudi, majmuni Starog svijeta ima- 
DP ju ruke i noge ali posebno prilagođene 
za hvatanje. Plosnati nokti na prstima 
ruku i nogu zamijenili su kandže predaka. Na 
prstima su se razvili i osjetljivi jastučići tako da, 
vrlo pokretljivi, prsti mogu obavljati raznovrs- 
ne složene zadatke. Isto kao i ljudski, majmun- 
ski palac se može postaviti nasuprot ostalim 
prstima, omogućujući čvrst i precizan stisak. 
Majmuni odlično vide u boji, pa im je vid va- 
žniji od njuha. Oči su im smještene frontalno, 
tako da imaju stereoskopski vid kojim mogu 


4 Majka i 
mladunče makaka. 
Makake nalazimo 
u južnoj i središnjoj 
Aziji. Teške su 
građe i dosežu 
težinu od 13 kg. 
Makaki imaju 
jastučiće od 

tvrde, gole kože 
na stražnjici, koji 
se razvijaju nakon 
puberteta i često 
su crvenkaste boje. 


b> Neobičnog 
izgleda, nosati 
majmun porijeklom 
je s otoka Bornea. 
Odrasli mužjaci 
imaju dugačke 
mesnate noseve, 
koji su važno 
sekundarno spolno 
obilježje. U vrijeme 
parenja ženke 
biraju mužjake s 
najvećim nosevima. 
Ženka ima manji 
nos, ali još uvijek 
dulji nego u drugih 
vrsta. 


vrlo točno odrediti udaljenosti. To je jedna od 
bitnih obilježja arborealnih (žive na drveću) vrs- 
ta majmuna, poput mangaba ili gvenona. 

Pošto na određivanje mirisa mozak troši ma- 
nje energije, suvremeni majmuni su počeli raz- 
mišljati. Oni su u stanju obraditi prilično slo- 
žene informacije, činiti oštroumne usporedbe i 
donositi važne odluke, koje omogućuju skupini 
da se prilagoditi promjenama. Makaki i langu- 
ri su naučili živjeti uz ljude, pa čak i zlorabe 
taj odnos te bez straha pljačkaju ljetinu i kradu 
hranu. 


Obiteljski život 

Majmuni Starog svijeta razvili su široku lepe- 
zu društvenog ponašanja. Rijetki su monoga- 
mni (imaju jednog spolnog partnera), a većina 
živi u čoporima u kojima je pristup ženkama od- 
ređen statusom. U nekim slučajevima domi- 
nantni mužjak zadržava pravo na nekoliko ženki 
(haremska poligamija), dok u drugim skupina- 
ma nekoliko zrelih mužjaka živi u istom čopo- 
ru (višemužjačka poliginija). 

Veličina čopora jako je promjenljiva. Languri 
mogu živjeti poput usamljenih mužjaka ili unu- 
tar skupine (koja se sastoji od nekoliko čopora), 
a koja može brojiti i više od 120 članova. Zlat- 
ni, crni i crvenkasti langur mogu se naći u čo- 


porima od 80 i više jedinki. Nasuprot tome, 
neki majmuni, poput svinjorepog langura i cr- 
nonogog langura iz Kambodže monogamni su, 
pa ih se obično može vidjeti u parovima, pone- 
kad u pratnji mladunaca. Kod mnogih vrsta 
suvišni i nezreli mužjaci čine grupe neženja. 

Rezus majmuni žive u velikim čoporima, od 
oko 85 životinja, unutar kojeg postoji više sku- 
pina po majčinskim linijama, na čijem su čelu 
dominantne ženke. Status je izuzetno važan 
za rezus majmune, pa članovi jedne majčinske 
linije brane skupinu od svakog pokušaja na- 
pada na poredak. 


Timarenje 
Međusobno timarenje i briga oko beba važne 
su aktivnosti koje služe održanju čopora na oku- 
pu. Kada neki majmun timari drugoga, koji 
je višeg statusa, stvara prijateljski odnos i podi- 
že vlastiti status unutar čopora. Majmuni žele 
predano služiti i zadovoljiti vođe čopora kako 
bi ublažili njihovu nasrtljivost. 

Timarenje mladunaca je obično prepušteno 
majkama i bliskim rođacima. Zanimljivo, tima- 
renje tek rođenih mladunaca kod barbarskog 
makaka i nekih čopora tajvanskih makaka, čini 
se, poprima posebnu dimenziju. Kako žive na 
vrlo ograničenom kamenitom području, mužjaci 
makaka su obično agresivni jedan spram dru- 
gog. Izgleda da ih timarenje beba smiruje i pred- 
stavlja neagresivni “zajednički interes". Mu- 
žjaci posude, ili čak otmu od majke dojenče, 
dodaju ga jedan drugom pri čemu cmokću usna- 
ma u znak odobravanja. Međusobno se kreve- 
ljeći i kezeći zube, mužjaci timare prestravljeno 
mladunče i igraju se s njim držeći ga u zraku za 
jednu nogu, gurajući se u sveopćem uživanju. 
Na prvi pogled izgleda da bebe makaka nema- 
ju nikakve koristi od ovakvih postupaka. No, 
zbog ovakvog ponašanja, mužjaci su mnogo 

MAJMUNI STAROG SVIJETA 


A U grupi gvenon 
majmuna vrste 

se međusobno 
razlikuju po 
oznakama na licu. 
Ovdje su prikazani: 
(1) majmun sovljeg 
lica; (2) brkati 
majmun; (3) zeleni 
zamorac; (4) maj- 
mun monarh; 

(5) krunati majmun. 
O majmunu sovljeg 
lica koji živi na 
vrhovima drveća, 
gdje se hrani 
raznom biljnom 
hranom, zna se 
malo. Živi u 

malim grupama i, 
čini se, ne 
proizvodi nikakve 
glasove. 


Ivan Polunin/NHPA 


b lako krupan, 
mužjak grivastog 
pavijana prilično 
je vitak. Lice mu 

je produženo, s 
izraženim kutom 
spoja nosa i čela. 
Nalazimo ga od 
Senegala do Somal- 
ije te u 

južnoj Arabiji, a 
naseljava kamenita 
područja. 


V Beba dugorepog 
makaka u naručju 
majke istražuje 
svoje tijelo, igrajući 
se rukama i 
nogama, na isti 
način kao i ljudsko 
dijete. Majmuni 
Starog svijeta 
nakon nošenja od 
140-220 dana, 
ovisno o vrsti, 
obično imaju 

jedno mlado, 

a ponekad se 

rode i blizanci. 


grabežljivaca. Veze uspostavljene između do- 
minantnih mužjaka i mlađih mužjaka u čopo- 
ru vrlo su važne za održavanje ravnoteže unu- 
tar skupine. 


Komuniciranje 

Za međusobnu komunikaciju majmuni upo- 
trebljavaju složenu mješavinu vizualnih i gla- 
sovnih znakova. Položaj tijela obično izražava 
podložnost ili dominaciju, ovisno o majmuno- 
vom statusu. Za majmuna koji zauzme “krivu? 
pozu, automatski se pretpostavlja da ugrožava 
vladavinu više rangirane jedinke. Kod arbore- 
alnih vrsta dugorepih afričkih majmuna unutar 
gvenon grupe govor tijela je naglašen dobro 
vidljivim oznakama na tijelu. Jarke boje na li- 
cu, repu, bedrima i genitalijama odašilju poru- 
ke poput geometrijskog semafora. Na taj su na- 
čin majmuni uvijek svjesni seksualnog stanja, 
statusa i namjera životinja koje ih okružuju. 

Glasovna komunikacija je također važna. 
Osobito zamorci imaju širok repertoar glasanja, 
gotovo poput jezika. Njima s neba prijete orlovi, 
s tla leopardi, a s drveća zmije. Kao odgovor na 
to zamorci su razvili glasanja na uzbunu, razli- 
čita za svaku od tih opasnosti. Kada ih ugroža- 
va orao, zamorci ispuštaju dubok isprekidan 
roktaj koji upozorava ostale članove čopora da 
napuste vrhove drveća. Znak za leoparde je 
niz kratkih, glasnih zovova koji tjera majmu- 
ne na najviše grane drveća. Kada se čuje viso- 
ko lajanje, što je uzbuna za zmije, zamorci se 
u strahu oglćdaju stojeći na stražnjim nogama 
i pažljivo pogledom pretražuju okolno drveće. 

Društvenim ponašanjem dominira proces uče- 
nja. Mladi majmuni moraju svladati i tjelesni 

i glasovni govor kako bi kad odrastu mogli op- 
stati u svojoj skupini. Snimke gvenona pokazu- 
ju da se rječnik odraslih razvija iz govora mla- 
dunčadi a, kao i kod ljudi, mužjaci mutiraju 
tijekom puberteta. Jezik igra ključnu ulogu u 
evoluciji novih vrsta. Razlike u govoru tijela, 
obojenosti dijelova tijela i vokalizaciji, navode 
skupine koje govore različitim “dijalektima" na 
izbjegavanje. Na taj se način prestaju međusob- 
no razmnožavati, što je prvi korak u prirod- 
nom procesu stvaranja novih vrsta. 


Govor tijela 

Ponekad govor tijela u majmuna može 
izazvati zabunu. Tako se ponekad čini da se 
radi o parenju i onda kada to nije slučaj. I muž- 
jaci i ženke majmuna mogu nuditi stražnjicu 
dominantnim mužjacima kao da se radi o 
pozivu na parenje, no najčešće se radi o običnoj 
gesti udobrovoljavanja. Kao odgovor, alfa 
mužjak se može popeti na podređenog majmu- 
na hineći kopulaciju. Na taj način on prihvaća 
ponuđenu podređenost. 

Da bi iskazao osjećaje i namjere, majmun 
može upotrijebiti mnoštvo izraza lica. Iskeženi 
zubi popraćeni vrištanjem iskazuju izrazito uz- 
buđenje, no drugi znakovi, poput durenja, su 
finiji. Ovaj izraz lica rabe mladunci kada žele 
da ih majka podigne i nahrani. Cmoktanje us- 
nama pokazuje prijateljsko raspoloženje i od- 
sutnost neprijateljstva, dok škljocanje zubima 
prikazuje prijateljski ali podložan stav. 

Majmuni Starog svijeta hrane se raznim vo- 
ćem, lišćem, pupoljcima i izdancima, ovisno o 
tome do čega mogu doći. Ponekad jedu kukce, 
a prema prilici i jaja. Mangabi više vole voće, no 


mnogo vremena provode tražeći kukce, a je- 
dinstveni su među majmunima Starog svijeta 
po tome što običavaju guliti koru sa stabala. 
Majmuni poput langura i rezusa često žive uz 
ljudska naselja i postali su ovisni o krađi 
uroda. 

Gelada pavijani jedinstveni su po tome što 
pasu travu. Nekada česti u cijeloj Africi, gela- 
de su preživjeli jedino u Majmunskim planina- 
ma Etiopije, gdje ih se može vidjeti kako u ve- 
likim čoporima sjede na tlu skupljajući vlati 
trave ili runeći sjemenke sa stapki. Ruke su 
im prilagođene skupljanju određene hrane, a 
jakim prstima iskopavaju korijenje. 

Gvereza majmuni i languni hrane se veli- 
kom količinom lišća. Za razliku od voća, lišće 
je dostupno tijekom cijele godine te je stalan iz- 
vor hrane. Budući da sadrže velike količine ce- 
luloze, listovi su često neprobavljivi, pa čak i 
otrovni. Gvereze su stoga razvili predželudac 
u kojem dolazi do fermentacije, tj. do predraz- 
gradnje hrane uz pomoć brojnih bakterija koje 
mogu razgrađivati celulozu. One obavljaju dva 
važna zadatka: razgrađuju celulozu kako bi se 
oslobodila energija i neutraliziraju mnoge otro- 
ve, omogućujući majmunima prehranu inače 
otrovnim biljkama. 


Majmuni gvenoni 
Zeleni zamorac pripada grupi majmuna gveno- 
na i tipičan je za Afriku. Obično se zadržava na 
drveću akacije duž vodenih tokova, a i jedini 
je gvenon kojeg se može naći i u savani, iako se 
u okolnim šikarama i šumama akacije često vi- 
đa i patasi. Patasi ima dulje noge i prilagođen 
je životu na tlu. Zbog tih je razlika izdvojen iz 

4 Čakma pavijana 
nalazimo u južnoj 
Africi. Pavijani su 
životinje koje žive 
na tlu, a najveća 
im je težina 50 kg. 
Njihov glavni 
neprijatelj je 
leopard. 


V Mandril se lako 
prepoznaje po 
neobično obojenom 
licu. Kod odraslih 
mužjaka lice je 
žarko crveno i 
svijetloplavo. Živo 
obojana stražnjica 
je bez dlaka. Ženka 
ove vrste manje 

je raskošna i ima 
samo male 
plavkaste površine 
na stranama lica. 
lako žive u 
ekvatorijalnim 
prašumama 
zapadne Afrike, 
mandrili provode 
većinu vremena 

na tlu, u potrazi 
za hranom. 


skupine gvenona. Iako veći, patasi izbjegava- 
ju sukobe sa zamorcima. 

Ostali gvenoni žive u šumama. Ako je sta- 
nište bogato, istu šumu može dijeliti četiri ili 
pet vrsta, dijeleći međusobno izvore hrane. Če- 
sto se zajedno u krošnjama viđaju plavi zamo- 
rac, dijadema i monarh, dok L'Hoestov gvenon 
živi na tlu. Najmanji majmun Starog svijeta, 
talapoin, živi u močvarama i poplavnim šuma- 
ma ravnica zapadne srednje Afrike. 

Nosati majmuni nastavaju obalne mangro- 
ve močvare, tresetne močvare i prašume uz oba- 
le rijeka Bornea. Pošto je šuma često poplavljena, 
postao je dobar plivač. Mužjaci su dva puta ve- 
ći od ženki i imaju duge obješene noseve koji 
im vise preko usta. Nosevi su važan predmet 
seksualne pozornosti. Ženkama se više sviđa- 
ju mužjaci s velikim nosevima te tako zbog 

Majmuni Starog svijeta pripadaju redu Pri- 
mata i porodici Cercopitchecida. 
Poznate su 82 vrste iz 14 rodova 

i dvije potporodice. 
Veličina: Dužina glave i tijela od 
34 cm (talapoin) do 70 cm (mandril) 


Potporodica Cercopithecinae sadrži 
45 vrsta i osam rodova. 
Tu spadaju i: 

Zeleni zamorac 
(Cercopithecus aethiops) 
Crni mangabi 
(Cercocebus aterrimus) 


Potporodica Colobinae sadrži 
37 vrsta i šest rodova 
Tu spadaju i: 
Srebrni langur 
(Semnopithecus cristalus) 
Nosati majmun 
(Nasalis larvatus) 


V Obitelj rezus makaka. Ova se vrsta 
hrani voćem, sjemenjem i bobicama, a 
kreće se pojedinačno ili u skupinama do 
32 jedinke. Rezus makaki žive na tlu, a 
spavaju na drveću. 


Stan Osolinski/OSF 


A Žuti pavijan timari drugoga u 
nacionalnom parku Amboseli u Keniji. 
Osim što uklanja nametnike, timarenje 

je i društvena aktivnost. Dominantni muž- 
jak timaren je češće nego ostali u čoporu. 


evolucije tijekom generacija nosevi postaju sve 
veći i veći. 

Druga čudna odlika nosatih majmuna je nji- 
hov veliki trbuh. Zbog toga što je tlo na Borneu 
neplodno, a biljke uglavnom nejestive, nosati 
majmuni imaju veliku fermentacijsku vreću u 
trbuhu. Kao i ostali kolobini, nosati majmuni 
imaju posebni predželudac koji sadrži bakte- 
rije za razgradnju celuloze i tako pretvaraju ot- 
rovne biljke u jestive. 


Ponašanje nosatih majmuna 
Mužjaci nosatih majmuna okupe harem koji či- 
ni do osam ženki i njihova mladunčad. Tijekom 
dana oni se zajedno hrane, a navečer se pridru- 
žuju ostalim skupinama na spavanju na drve- 
ću koje natkriljuje riječne obale. Kako danje 
svjetlo nestaje, može se čuti i do 80 majmuna 
kako ispuštaju kakofoniju čudnih krikova, urli- 
ka, roktaja i režanja dok se mužjaci međusobno 
šepure i “prave važni" pred svojim ženkama. 
Mužjaci s haremima tjeraju ostale mužjake, 
čak i vlastite sinove, koji se udružuju u privre- 
mene skupine samaca. Kada sazriju, samci iza- 
zivaju zrele mužjake, a ponekad se i bore s 
njima kako bi stekli vlastiti harem. Kada novi 
mužjak preuzme harem, prvo pobije sve potom- 
ke svog prethodnika. Ženke lišene mladunča- 
di odmah postaju plodne i novi mužjak se pari 
sa svima, kako bi osnovao novu dinastiju. Uko- 
liko se ženkama pridošlica ne sviđa, one napuš- 
taju harem i pridružuju se drugim skupinama. 


ANT/Dave Wtats/NHPA 

A Zelenog zamorca (Cercopithecus 
aethiops) nalazimo u cijeloj Africi, 
južno od Sahare. No, u središnjem dijelu 
južne Afrike uglavnom ih nema. Ova 
vrsta ima širok repertoar glasanja za 
uzbunjivanje. 


4 Srebrni langur (Semnopithecus 
cristatus) vitkih udova, iz potporodice 
Colobinae, teritorijalna je vrsta i odlučno 
brani svoj životni prostor od svih 
pridošlica. 


Ponekad mlade majke bježe iz harema kako bi 
zaštitile djecu od novog mužjaka. One se pri- 
družuju lutajućim grupama nezrelih mužjaka 
koji su tjelesno preslabi da bi ih napali. 


Grivasti pavijani 

Grivasti pavijani žive u čoporima od nekoliko 
stotina životinja. Oni su izrazito agresivni maj- 
muni, ali su odnosi unutar čopora visoko orga- 
nizirani. Tako se obiteljska skupina sastoji od 
harema koji vodi jedan odrasli mužjak, u čo- 
poru postoje i druge rodbinske veze koje stva- 
raju klanove i obitelji majmuna. Članovi iste 
obitelji međusobno surađuju kako bi otjerali 
napadače, i uglavnom uzimaju ženke jedni od 
drugih. Odrasli mužjaci ostaju u istom klanu 
cijelog života. Za razliku od njih, ženke često 
mijenjaju obitelj, klan ili harem. 

Mužjak grivastog pavijana izuzetno je agre- 
sivan prema ženkama svog harema, trese ih ili 

čak grize ako mu ne udovoljavaju. No, ženke 
nisu bespomoćne. Ukoliko im se ne sviđa do- 
minantni mužjak, one potajno navedu nekog 
mužjaka sa strane da napadne harem i otme 
ih. Napadi i uznemiravanja daju prilike žen- 
kama za bijeg iz jedne obitelji u drugu. 


Odani bračni partneri 

Iako je zajednica grivastih pavijana često na- 
silna, veza između mužjaka i ženke može biti 
čvrsta. Mužjaci ostalih vrsta pavijana pokazu- 
ju zanimanje za ženke samo kada su spremne 
za parenje, no grivasti pavijani stvaraju vezu ko- 
ja može potrajati godinama. Ta veza ne ovisi 
o spolnom životu, jer se nastavlja i nakon pa- 
renja tijekom ženkine trudnoće. 

Nakon što postignu spolnu zrelost, mladi pa- 
vijani nastoje stvoriti vlastiti harem. Sukobi s 
odraslim mužjacima opasni su, pa se neki mla- 
di mužjaci sprijatelje s nezrelim ženkama vlas- 
titog klana jer to ne izaziva bijes dominantnog 
mužjaka. Mladi mužjak može odmamiti ado- 
lescentnu ženku od njene majke. Kada sazri, po- 
stat će njegova prva družica. 


Odnos sa čovjekom 
Majmuni su odigrali značajnu ulogu u znan- 
stvenim istraživanjima na kojima se temelji su- 
vremena medicina. Rezus majmuni i ljudi ima- 
ju zajedničko obilježje krvi, koje se zove rezus 
faktor. Kada žena s negativnim krvnim rezus 
faktorom zanese s rezus pozitivnim muškar- 
cem, tada drugo ili sljedeća djeca mogu biti 
mrtvorođenčad. To je stoga što protutijela iz 
majčine krvi napadaju crvena krvna tjelešca u 
krvi djeteta, ako je ono naslijedilo očev pozi- 
tivni rezus faktor. No, ukoliko se to ustanovi 
tijekom trudnoće djetetu će život biti spašen 
davanjem imunoglobulina koji se dobiva iz 
krvi rezus majmuna. On će umanjiti stvaranje 
protutijela u majčinoj krvi. 

Zahtjev da se pronađe lijek protiv bolesti kao 
što je AIDS, naveo je mnoge medicinske usta- 
nove da za istraživanja nabave velik broj maj- 
muna, što je u javnosti izazvalo oštru kritiku. 
Naime, istraživački postupci su shvaćeni kao 
bolni i opasni za životinje, a mnoga su se istra- 


A Japanski makaki, najveći među makaki- 
ma, otporna je vrsta i preživljava jake 
zime sjevernog Japana. Voli se kupati u 
termalnim izvorima. 


V Za ovog mladog zamorca majka će se 
brinuti do dolaska sljedećeg potomka, tj. 
oko godinu dana nakon njegova rođenja. 


živanja pokazala tehnički pogrešnima ili čak 
nepotrebnima. Pod pritiskom javnosti labora- 
torijski uvjeti su poboljšani, a ustanovljen je i sus- 
tav nabavnih dozvola koji kontrolira broj živo- 
tinja koje se rabe pri istraživanjima. Sada postoje 
stroga pravila za humani postupak prema maj- 
munima koji su žrtvovani za znanost. 

U Indiji Hindusi štuju svetog langura kao 
živu reinkarnaciju majmunskog boga Hanu- 
mana, koji si je opekao lice i šape kradući man- 
go. Budisti također ne diraju langure, iako se 
oni uglavnom hrane urodom s njihovih polja. 
Neki su se čopori naselili u gradovima gdje kra- 
du hranu iz kuća i trgovina. Unatoč tome, 
utorak je još uvijek Hanumanov dan kada Hin- 
dusi posjećuju svoje hramove i prinose maj- 
munima tradicionalne žrtve u hrani. 


Zaštita 

Tropske se šume uništavaju takvim tempom 
da je većina šumskih vrsta majmuna opasno 
ugrožena. Naročito se intenzivno krče azijske 
šume, kako bi se zadovoljila neizmjerna po- 
tražnja za tvrdim drvetom. Unatoč tomu, pos- 
toji nešto što zaštitari mogu učiniti kako bi 
spasili te dragocjene šume. S izuzetkom sporo- 
rastućeg mahagonija, šuma se brzo obnavlja, 
tako da će potrošači morati ograničiti svoje 
zahtjeve za proizvodima od drveta samo na one 
koji dolaze s dobro vođenih plantaža. 


Stan Osolinski/OSF 

Zivot na drveću 


Obzlje brane 1 velattvna sigurnost 
čžne da život na drveću izgleda 

kao privlačan izbor. Mnoge su živ- 
otinje razvile sposobnosti 
zahvaljujući kojima mogu provodi- 
t1 većinu života u krošnjama 
drveća. 


elika područja Zemljine površine po- 
krivena su drvećem. To su, primjerice, 
velike šume četinjača na sjeveru, bjelo- 
gorične šume u umjerenom pojasu i guste vaz- 
dazelene kišne šume u tropskom području. 
Jednom nastale, takve šume se teško nado- 
mještaju drugom vrstom vegetacije, osim u slu- 
čaju promjene klime ili nekog utjecaja sa stra- 
ne, poput masovne sječe drveća. Tako neke od 
tih šuma postoje milijunima godina; mnoge ži- 
votinje su imale vremena razviti posebne prila- 
godbe na život visoko u krošnjama drveća. 
Takav život ima svojih prednosti. Nema veli- 
kih grabežljivaca pa se i relativno ranjive živo- 
tinje, poput malih majmuna, mogu hraniti i od- 
marati bez potrebe stalnog opreza, kao što je 
to slučaj s njihovim srodnicima koji žive na tlu. 
Na raspolaganju im je dovoljno hrane, ne samo 
biljne poput lišća, cvijeća, voća, oraha i sjemen- 
ki, već i obilje sitnih životinja kao što su kukci. 
U tropima drveće rodi tijekom cijele godine, 
pa se tropska životinja koja je voljna tražiti drve- 
će u plodu može cijeli život hraniti isključivo 
voćem. Životinjske vrste koje su prilagođene 
prehrani lišćem — koje je teže probavljivo od 
voća i relativno male prehrambene vrijednos- 


Andre Bartschi/Planet Earth Pictures 


ti — ne moraju ga čak ni tražiti; mogu se jedno- 
stavno po volji kretati lisnim pokrovom. Dok 
god se mogu prebacivati s drveta na drvo, ta- 
kve životinje imaju malo razloga za silazak na 
tlo, pa mnoge to nikada i ne čine. 


Prihvaćanje 
Maloj životinji poput kukca, život na drveću 
ne predstavlja problem. Svaki kukac koji može 
svladati vlat trave neće imati nikakvih poteš- 
koća s korom i lišćem drveća. Čak i ako padne 
s vrha drveta na šumsko tlo, zbog male će mase 
pad proći bez posljedica. 

Teže životinje, poput gmazova ili sisavaca, 
moraju biti opreznije, jer za njih pad može bi- 
ti smrtonosan. Naime, “tipična" se velika živo- 
tinja kreće tlom i nije opremljena za sigurno 
pridržavanje za koru ili grane. Prema tome, za 
to su joj potrebne posebne prilagodbe. Naj- 


4 Kako se kroz 
gusto lišće ne mo- 
gu dobro vidjeti, 
mnoge životinje, 
poput ovog 
crvenog urlikavca, 
"razgovaraju", pa 
šuma postane 
malo prebučna. 


D> Gušter sa 
Solomonovog 
otočja omata rep 
oko grančica. 

On cijeli svoj 
život provodi na 
drveću i rijetko 
silazi na tlo. 


A Drveće vrvi mnogim kukcima, 
uključujući i mnogo tisuća vrsta 
zrikavaca, koji dok miruju drže prednji 
par krila preko tijela poput pokrova, 
stapajući se s vegetacijom. 


jednostavnije prilagodbe životu na drveću su 
dobro razvijene pandže. Mnogi gušteri pouz- 
daju se u pandže kojima se_dobro prihvaćaju 
za koru, a vjeverice se mogu sigurno šetati go- 
re-dolje okomitim deblima zahvaljujući oštrim 
pandžama na prstima. Zapravo, vjeverica čes- 
to visi naglavačke na deblu, a sigurno upori- 
šte su joj zavinute pandže stražnjih nogu. 
Lagana vjeverica se može osloniti na pridr- 
žavanje pandžama za koru drveća, ali teže ži- 
votinje trebaju sigurnije zahvate. Na primjer, 
pandže tipavca su se razvile u velike i jake ku- 
ke za hvatanje, kojima obuhvaćaju granu. Što- 
više, one se drže grane s takvom snagom da 

ŽIVOT NA DRVEĆU 


tipavac ostaje obješen o nju čak i kad ugine. Dru- 
ge životinje se drže produženim prstima prednjih 
i stražnjih udova. 

Mnoge ptice imaju noge s dugim, nasupro- 
tno okrenutim prstima, koji obavijaju grane. 
Noge kameleona prilagođene su na isti način, 
što mu omogućuje sigurno obuhvaćanje grana 
dok se provlači kroz vegetaciju u potrazi za kuk- 
cima, pomažući se istovremeno mišićavim re- 
pom. Po izuzetno pokretnim rukama i nogama 
mnogo su nam poznatiji majmuni koji žive na 
drveću, posebno oni poput orangutana. On za 
hvatnje koristi veliki nasuprotni prst na noga- 
ma, nalik na palac, a za penjanje po drveću ko- 
risti sva četiri uda. 


Čvrsto prianjanje 
Vjerojatno najzanimljivije prilagodbe penjanju 
nalazimo u životinja poput drvnih žaba i geko- 
na, koji imaju “ljepljive" jastučiće na tabanima 
nogu. Svaki jastučić gekonovog stopala sasto- 
ji se od mnogo redova sitno nazubljenih ljusa- 
ka koje se granaju u tisuće malih izbojaka. 


Pomoću njih se drže i najsitnijih neravnina na 
naoko glatkim površinama kao što je veliko, 
sjajno lišće. 

Čvrst zahvat odgovara sporom biljojedu kao 
što je tipavac, ali mnogi stanovnici drveća mo- 
raju se kretati brzo i učinkovito. Naročito se to 
odnosi na životinje koje se hrane voćem, jer one 
većinu vremena provode putujući iz jednog di- 
jela šume u drugi u potrazi za najrodnijim dr- 
većem. Teške životinje, na primjer čimpanze, 
često putuju tlom, no za životinje koje se 
hrane u krošnjama, mnogo je učinkovitije 
kretati se izravno sa stabla na stablo. 


Skakanje 

Mnoge male životinje jednostavno trče i skaču. 
Na primjer, vjeverica će pobjeći na vrh tanke 
grane i skočiti na granu susjednog drveta. 

Neki majmuni, na primjer avetnjaci, izvanre- 
dno su se prilagodili skakanju. Avetnjakove 
stražnje noge su duge i snažne te mu omogu- 
ćuju da skače u zrak poput skakavca, a njego- 
ve velike oči smještene su naprijed i omoguću- 
ju puni binokularni vid za točno određivanje 
udaljenosti. Iz istog razloga binokularni vid je 

A Mužjak troprstog 
tipavca može cijeli 
život provesti na 
jednom drvetu. Po- 
moću pandži se ne- 
vjerojatno sporo 
kreće gore-dolje po 
granama, brzinom 
od 0,5 km na sat. 
Može visjeti satima, 
pandžama obješen 
o granu, a da se 
uopće ne pomakne. 


> Široki jastučići 
na prstima ove dr- 
vne žabe omogu- 
ćuju joj prihvaćanje 
za najglatkije lišće 

i grančice. Može 
skakati s grane na 
granu bez opasnos- 
ti da izgubi uporište, 
a jedna vrsta posti- 
že skokove 36 puta 
dulje od nje same. 


Peter Scoones/Planet Earth Pictures 

A Peteropruga vje- 
verica koristi oštre 
kandže kako bi na- 
glavačke visjela na 
deblu. Kada skače, 
raširi noge i spljo- 
šti tijelo, okrećući 
širu površinu tijela 
zračnoj struji, što 
joj omogućuje 
preskakanje 
znatnih razdaljina. 


vrlo čest kod stanovnika drveća. Nekoliko ve- 
ćih majmuna razvilo je sasvim drugačiju tehni- 
ku. Umjesto trčanja i skakanja po granama, 
oni vise obješeni o njih rukama, njišući se i pre- 
bacujući se s grane na granu, s drveta na drvo. 

U tome su pravi umjetnici giboni, čija je 
brzina i spretnost na drveću legendarna. Udo- 
vi gibona razvili su se upravo na obrnut način 
od udova avetnjaka. Dok su im stražnji udovi 
ostali kratki, ruke su im postale izrazito duge 
i mišićave, s izduženim šakama za hvatanje 
grana. 


Pravi letači 

Skakanje ili njihanje s drveta na drvo zahtijeva 
mnogo energije jer se životinja mora snažno od- 
raziti uvis kako ne bi pala. Nekoliko životinja 
je nadvladalo ovaj problem, razvivši sposob- 
nost jedrenja “krilima" od rastegnute kože. Me- 
đu najspektakularnijima je leteći lemur ili kolu- 
go s Madagaskara, koji pri skoku raširi kožnu 
membranu između udova i repa (poput dje- 
čjeg zmaja) te tako prelebdi preko širokih pro- 
sjeka s drveta na drvo. Kada se spusti, prihvati 
se dugim pandžama za deblo, tik ispod kro- 
šnje, te skoči na iduće stablo. 

I mnoge su druge životinje razvile slične mo- 
gućnosti jedrenja, uključujući leteće vjeverice, 
leteće žabe, pa čak i leteće zmije. 

Postoje i neke šumske ptice, kao afrički tu- 
rakao, koje se na sličan način kreću s drveta na 
drvo. Ima i dokaza koji upućuju na to da je i naj- 
starija poznata vrsta ptica — arheopteriks — ra- 
zvila perje kao pomoć pri jedrenju sa stabla na 
stablo. Naravno, većina šumskih ptica i šišmi- 
ša su aktivni letači, ali to je sasvim druga priča. 

Kaktusi i ostali sukulenti 


Kaktusi 1 sukulenti jedinstveni su 
po prilagodbi na oskudicu jednog 
od bitnih životnih elemenala: 
vode. Velik broj ih raste na 
najnegostoljubivijim mjestima na 
svijetu, a lako zh je uzgdjati iu 
kućama. Mnogi imaju lijepe žarke 
cvjetove 1 zanimljiv oblik. 


ukulenti (koji uključuju i kaktuse) razvi- 
S li su se tako da se mogu nositi s uvjetima 

koje doista malo biljaka može podnije- 
ti. Ne samo da mogu podnijeti duga sušna ra- 
zdoblja nego mnogi od njih podnose i značaj- 
ne temperaturne razlike. Neki sukulenti rastu 
na područjima gdje dnevna temperatura izno- 
si 37 *C, a noćna pada gotovo do točke smr- 
zavanja. Kaktusi i sukulenti su kserofiti, što 
znači da mogu preživjeti u uvjetima ograniče- 
ne opskrbe vodom. Vrlo efikasno izvlače raspo- 
loživu vodu iz zemlje, i uspješno je pohranju- 
ju u mesnate listove, stabljiku (kaktusi) ili čak 
i u korijen. 


Korijenjem do vode 
Neki kserofiti imaju razgranato korijenje koje 
prodire duboko u zemlju kako bi povećalo mo- 
gućnost usisavanja vode i iskoristilo što više vla- 
ge. Međutim, mnogi kaktusi i sukulenti ima- 

ju iznenađujuće malo korijenja s obzirom na 
njihovu veličinu. U pustinjskim uvjetima u ko- 
jima živi većina kaktusa, tlo je često vrlo plit- 
ko, s kamenom podlogom tik ispod površine, 
pa su ove biljke sklonije očuvanju nego istra- 
živanju. 

Mnogi kaktusi rastu na suhim, neplodnim 
područjima, a autohtoni su u Novom svijetu. 


.onmma zo 


A Ponijev rep (Bea- 
ucarnea recurvata) 
izgleda skoro poput 
drveta, a predsta- 
vlja sukulent koji 
pohranjuje vodu u 
svoju zadebljanu 
bazu. 


4 Meksički bačva- 
sti kaktus (Echino- 
cactus grusoni) je 
velika bodljikava 
lopta promjera 
nekoliko metara. 
Upadljivi cvjetovi 
izbijaju blizu vrha 
biljke, a pretežno 
su žute i ružičaste 
boje. 


Ostale sukulente možemo naći na obje hemi- 
sfere. Sukulenti su i neke autohtone europske 
biljke poput žednjaka. 

Svoje zalihe vode kaktusi i ostali sukulenti ko- 
riste za fotosinteze te za odvijanje drugih bitnih 
procesa. Kada je stopa apsorpcije iz zemlje ta- 
ko niska da ugrožava fotosintezu, tada vodu 
crpe iz posebnog tkiva koje služi za pohranjiva- 

nje vode. Pustinjski kaktusi mogu u svoje sta- 
bljike pohraniti velike količine vode. Neke vrs- 
te mogu izgubiti čak polovicu te količine prije 
nego biljka osjeti nedostatak vode. 

Kod mnogih kaktusa listovi su svedeni na 
bodlje, koje pomažu kod smanjenja gubitka 
vode, a fotosintezu, koja se obično vrši u lišću, 
u ovom slučaju vrše fotosintetske stanice u ze- 
lenim stabljikama. 

Lišće sukulenata je obično debelo i mesna- 
to, a sastoji se od malog površinskog sloja i de- 
belog unutarnjeg tkiva. Neki imaju gotovo ok- 
ruglo lišće, što je osobito efikasan oblik. Lišće 
sukulenata ne samo da ima smanjen površin- 
ski dio već obično ima i debelu epidermu (vanj- 
sku opnu) kako bi se smanjio gubitak vode 
putem isparavanja. 

Kaktuse i sukulente ljudi najčešće povezuje 
s onima koje su vidjeli u “vesternima", ili pak s 
vrstama koje se mogu vidjeti pri posjetu nekim 
dijelovima Kalifornije, Nevade ili Arizone: 
juke, agave, mamilarije, opuncije te golemi sa- 
guaro iz Arizone, koji doseže visinu od 15 i više 
metara. 

Bilo da rastu na suhim planinskim kosinama 
ili ravnim pustinjskim područjima, kaktusi i su- 
kulenti se jako razlikuju veličinom i oblikom. 
To je jedan od razloga njihove popularnosti 

KAKTUSI | OSTALI SUKULENTI 


A Epifilumi rastu u tropskim i suptropskim 
predjelima Latinske Amerike. Svi su epifiti, 
tj. rastu na drugim biljkama, ali nisu para- 
ziti. Raspon boja njihovih lijepih cvjetova 
je od ružičasto-ljubičaste do žuto-bijele. 


među kolekcionarima. Ovdje opisujemo tek 
mali broj najpoznatijih. No, postoje stotine 
drugih koje možemo nabaviti kao lončanice, i 
tisuće drugih vrsta koje rastu u divljini. 
Tipičan okrugli kaktus je bačvasti kaktus. 
Poput mnogih drugih kaktusa i sukulenata, 
dolazi iz Meksika gdje raste poput velike bo- 
dljikave lopte promjera nekoliko metara. 


Lobivije 

Lobivije su odlične za uzgoj ukoliko želite kak- 
tuse s puno cvjetova, čak i na mladoj biljci. Ime 
ovog kaktusa zapravo je anagram od riječi Bo- 
livija, jer iz te zemlje potječu mnoge vrste. Vrstu 
koju ćete često naći u cvjećarnama i vrtnim cen- 
trima je Lobivia silvestriz (prodaje se i pod ime- 
nom Cbamaecereus silvestrii), a koja dolazi iz 
planinskih područja Argentine. Narančasto- 
crveni cvjetovi lijepo će se razviti čak i na pro- 
zorskoj dasci. 

Mamilarija ima mnogo vrsta. Većinom po- 
tječu iz Meksika, a uzgajaju se dosta lako. Neke 
od njih su vrlo “žilave": Mammillaria senilis ra- 
ste na visini od 2000 metara i višoj, često u 
pukotinama gotovo golih stijena, gdje tem- 
peratura često padne vrlo nisko. 

Neki kaktusi se mogu uzgajati na otvore- 
nom i u toplijim područjima Velike Britanije. 
Jedni od onih koji najčešće prežive su opunci- 
je iz Sjeverne Amerike, koje rastu u skupina- 
ma na otvorenim zaštićenim lijehama svjetski 
poznatih Kew Gardens u Londonu. Mnoge 
opuncije imaju osebujne stabljike poput plo- 
snatih jastučića. 

Postoje čak i puzavi kaktusi, poput štakoro- 
vog repa. Ovaj kaktus, porijeklom iz Meksika, 
ima duge puzajuće stabljike s grimiznim cvjeto- 
vima. Kod nekih se biljaka teško može odmah 


b> Oreocereus celsianus je kaktus neobič- 
nog izgleda, iz Perua i Bolivije. Pokriven je 
dugim dlakama boje meda, koje obavijaju 
njegove bodlje. Ljeti cvate crvenim ili 
smeđim cvjetovima. 


Peter McHoy 


znati da su zapravo kaktusi, jer imaju lišće. 
Primjerice, pereskije su grmoliki kaktusi s gra- 
nama obraslim lišćem. 

Stapelije su primjeri nekih egzotičnih vrsta 
sukulenata koje rastu u Južnoj Africi. Imaju 
mesnate šiljate grane i prekrasne zvjezdaste cvje- 
tove koji, međutim, šire miris sličan smradu str- 
vine. Otuda im je zajedničko ime biljke strvi- 
narke. 

Sukulent ponijev rep ima oblik krošnje dr- 
veta, a vodu pohranjuje u izrazito debeloj bazi. 
U Meksiku naraste oko 6 metara, a mlade 
biljke se često prodaju kao lončanice. 


Sumski kaktusi 

Jedni od najpopularnijih kaktusa, božićni i us- 
kršnji, potječu od Scb/umbergera i Rbipsalidopsis 
vrsta, rastu pričvršćeni na drveću (epifiti) na 
prostoru Srednje Amerike i u nekim od najtrop- 
skijih područja Meksika. Domovina daleko ve- 
ćeg broja epifitskih kaktusa je Kostarika. 

Epifitski kaktusi rastu na drveću, a katkad 
su pričvršćeni na stijene koje im služe kao pot- 
poranj. Općenito uzevši, rastu u kaskadama, 
poput božićnog i uskršnjeg kaktusa. Međutim, 
neki kaktusi se uspinju i penju po drugim 
biljkama koje im služe kao potporanj. Jedan 
od njih je epifilum, koji ima velike raznobojne 
cvjetove, a drugi je kraljica noći, raširena od 
Jamajke do Kube, koja je ime dobila po tome 
što joj se veliki bijeli cvjetovi otvaraju noću. 

Neki sukulenti iz krajeva kao što je provinci- 
ja Cape u Južnoj Africi i Namibija, nalikuju 
kamenčićima sve dok se ne otvore i otkriju svo- 
je cvjetove. U svijetu postoji oko 80 vrsta L7- 
tbobsa, popularno nazvanih živo kamenje, koje 

KAKTUS ILI SUKULENT? 


Oba tipa biljaka su doista sukulenti, 
jer čuvaju vlagu. Uobičajena definicija 
kaktusa je da je to biljka zadebljane 
stabljike, koja služi fotosintezi i po- 
hranjivanju vode, a često umjesto lišća 
ima bodlje. Većina sukulenata ima 
lišće. 

Od ovog općeg pravila postoje izuze- 
ci. Nekoliko grmolikih članova porodi- 
ce kaktusa ima pravo lišće. Neki suku- 
lenti koji nisu kaktusi odbacili su lišće i 
razvili mesnate stabljike. 


je često gotovo zakopano i nezamjetno u pro- 
cjepima stijena pustinjskih predjela u kojima 
rastu. Spadaju među najbolje zakamuflirane 
biljke te ih se vrlo teško zapaža dok nisu u cva- 
tu. Gornja površina im je nalik na prozor, pa 
tako i do djelomice zakopane biljke dopire do- 
voljno svjetla da može preživjeti. Živo se ka- 
menje može uzgajati u kući, na jako osvijet- 
ljenom mjestu. 


Otporni sukulenti 

Neki sukulenti su dovoljno otporni da ih se mo- 
že uzgajati u vrtu. Najuobičajeniji su žednjaci, 
koji rastu na stazama, krovovima, zidovima i 
svim ostalim mjestima na kojima mogu pusti- 
ti korijenje. Čuvarkuće imaju lijepu, često vrlo 
privlačno obojenu rozetu listova. Rastu na sti- 
jenama s malo tla, a može ih se vidjeti kako 
rastu u skupinama na krovovima iako su ta 
mjesta ljeti vrlo suha i vruća. 

Iako se kisela kiša ne vidi, 

ona uništava biljni 1 životinjski 
svijet. Uzrokuje ju spaljivanje 
fosilnih goviva — primjerice nafte 
7 ugljena — u industriji 1 
domaćinstvima, pri čemu dolazi 
do ispuštanja opasnih plinova. 


Europi 85% kiselih kiša nastaje zbog 
U spaljivanja fosilnih goriva, pri čemu 

nastaju sumporni oksidi, njihovi glav- 
ni uzročnici. Osim sumpornog dioksida, pri 
spaljivanju fosilnih goriva nastaje još jedan 
opasan plin — dušikov oksid. Ti se plinovi s ka- 
pljicama vode spajaju u sumpornu i dušičnu 
kiselinu, a zatim se ispiru kišom. 

Kiselost kiše ovisi o koncentraciji spomenu- 
tih plinova. Kada kiša padne nakon dugog vru- 
ćeg razdoblja, za koje je tipično stvaranje sloja 
smoga, kiselost može biti vrlo visoka. Tada 
kiša ima pH vrijednost 3, i manje, osobito 
kad pada kroz maglu. Kada joj kiselost nara- 
ste na pH1,5, ona je jednaka kiselosti ljudskih 
želučanih sokova koji rastvaraju hranu! Pri- 
rodna je kiša blago kisela, pH joj je oko 5,6, i 
to zahvaljujući otopljenom ugljikovu dioksidu 
koji s vodom stvara ugljičnu kiselinu. 

Stupanj kiselosti raste s koncentracijom vo- 
dikovih iona u otopini, a mjeri se takozvanim 
PH vrijednostima koje sežu od pHO (izrazito 
kiselo) do pH14 (izrazito alkalično), dok neu- 
tralna voda ima pH7. 


Kisele kiše ne padaju uvijek u zemljama 
gdje nastaju plinovi koji ih uzrokuju. Plinove 
raznose vjetrovi, pa se stvara kisela kiša koja 
pada i drugdje. Zbog toga onečišćavanje pre- 
lazi državne granice. Najveći su proizvođači 
kisele kiše zemlje Sjeverne Amerike i Europe. 
Tako je Velika Britanija 1983. zakiselila oko 
dva milijuna tona kiše, od kojih je u njoj palo 
samo 600.000 tona. Ostatak je odnio zapadni 
vjetar prema kontinentalnoj Europi, osobito u 
pravcu Skandinavije. 

Sve europske zemlje stvaraju kisele kiše, a nji- 
hove posljedice — mrtve i umiruće šume — vid- 

4 Omorikina šuma uništena kiselom kišom. 
Takvo umiranje šuma ugrožava krajolike i 
životinjski svijet u mnogim dijelovima 
Europe i na zapadu Sjeverne Amerike. 

ljive su posvuda. Prostrane šume u visinskim 
predjelima i planinama Europe i Sjeverne Ame- 
rike naširoko se suše, tako da su ugroženi i sa- 
mi planinski vrhunci. Kiselu kišu raznose pre- 
vladavajući vjetrovi. Na planinskim vrhuncima 
dno oblaka je nisko, pa se stoga drveće nalazi 
u oblaku čije su kapljice kisele i koje napadaju 
lišće. 


Smrt šuma 

Oštećenje drveća poznato je kao “smrt šuma" 
(Waldsterben), a ona je posljedica onečišćavanja 
zraka, u koje ubrajamo i kiselu kišu. O točnim 
mehanizmima njezina djelovanja još se rasprav- 
lja, ali postoji suglasnost da to umiranje prolazi 
kroz nekoliko faza. Drveće najprije počinje gu- 
biti lišće i iglice na kruništu, a onda bolest za- 
hvaća cijelo stablo pa na koncu stablo umre. Ako 
se drveće zahvaćeno bolešću nalazi na strmini, 
onda se ono ruši u kaskadi, kao posječeno. Osim 
toga, kod drveća se opaža i opća malaksalost u 
vidu prorjeđivanja lišća na cijelom stablu. 

Lišajevi su dobar pokazatelj onečišćenosti zra- 
ka zato što njihovo tkivo brzo odumire kad je 
izloženo kiseloj kiši. Njih u pravilu nema u grad- 
skim središtima (unutrašnjim lišajnim pustinja- 
ma), ali ih nalazimo u prigradskim i seoskim 
krajevima s malom količinom kisele kiše (vanj- 
skim lišajnim pustinjama). Ako znamo da kise- 
la kiša nagriza čak i kamene zidove, onda mo- 
žemo zamisliti kako ona djeluje na biljke. Ki- 
sela kiša koja padne u vodu, povećava njenu 


V Onečišćavanje zraka u SAD-u. ispuštanje 
sumpora iz elektrana danas je regulirano 
Zakonom o čistom zraku koji dopušta 
emisiju najviše 8-9 milijuna tona sumpora 
iz svih elektrana u SAD-u. 

KISELA KIŠA 


V Kisele kiše napadaju sve. Katedrala 
Notre-Dame u Parizu, koja je uspjela 
preživjeti nekoliko stotina godina, danas 
trpi jaku koroziju zbog kiselih kiša. 


A Podnevni promet u Ciudad Me€xicu. 
Taj je visokoindustrijalizirani i gusto 
naseljeni grad tipičan primjer onečišća- 
vanja atmosfere velikih razmjera. 


> Član Uprave za vode Severn Trent u 
Engleskoj uzima uzorke radi utvrđivanja 
onečišćenja željezom. 


kiselost. Tu pojavu zovemo zakiseljavanjem 
(acidifikacijom). To može biti pogubno za život 
u vodi. 

Zakiseljavanju su podložna jezera, potoci i 
rijeke, a naročito tokovi u šumovitim područji- 
ma, gdje nagli dotok kiselih voda može uzroko- 
vati nagli pomor ribe. Gomilanje borovih iglica 
stvara u njihovu sloju visoku koncentraciju kise- 
line, a ako nema šumskih požara (napose u na- 
cionalnim parkovima), iglice se ne pretvaraju u 
bazični sloj pepela koji neutralizira kiselinu. 

Kisela kiša je uzrokovala pomor milijuna 
lososa i pastrva u tisućama švedskih jezera. Od 
90.000 jezera, koliko ih je u Svedskoj, 4000 ih 
je vrlo kiselo (ispod pH5), u 18.000 su opaže- 
ne posljedice zakiseljavanja, a u još 20.000 vje- 
rojatno će se uskoro opaziti. Na jugu Svedske 
lososi su u nekim rijekama posve nestali. Sta- 
nje se pokušalo popraviti čak i sipanjem vapna 
po jezerima i rijekama ne bi li se tako ne- 
utralizirala kiselina. Ostvareno je preko 3000 
projekata ovapnjivanja, a trebat će ih ponavlja- 

ti svakih tri do pet godina. Zakiseljavanjem 
su pogođena i jezera u Škotskoj, kao i Velika 
jezera u Sjevernoj Americi. 


Zakonodavstvo 

Međunarodna nastojanja da se smanji emi- 
sija štetnih plinova, osobito sumpornih i duši- 
kovih oksida, obuhvaćena su Zenevskom kon- 
vencijom iz 1986., koju je potpisala Europska 
zajednica. U lipnju 1992. “Zemljin samit" u Rio 
de Janeiru postavio je kao cilj dobrovoljno sma- 
njivanje emisije plinova stakleničkog učinka te 
utvrdio granice koje bi trebalo doseći. Svrha 
toga bila je usporavanje globalnog zagrijava- 
nja, koje nastaje djelovanjem onečišćujućih 
tvari sličnih onima koje uzrokuju kisele kiše. 

lako postoje naznake da mnoge europske 
zemlje odlučno nastoje smanjiti štetne emisije 
(Europska zajednica postavila si je cilj da do 
2010. smanji emisiju za 15% u odnosu na onu 
iz 1990. godine), najveći onečišćivač, Sjedinjene 
Američke Države, i dalje se slabo odaziva. Kon- 
ferencija o klimatskim promjenama, održana u 
prosincu 1997. u japanskom gradu Kyotu, po- 
kušala je postaviti pravno obvezujuća ograniče- 
nja emisije kako za industrijalizirane, tako i za 
zemlje u razvoju. Sjedinjene Američke Države 
pokušale su zadržati svoju razinu emisije prijed- 
logom da se uvedu “kvote", na temelju kojih bi 
zemlje mogle ispustiti određene količine one- 
čišćujućih tvari ili takvo svoje pravo prodati 
drugim zemljama. Takvi su prijedlozi naišli na 
oštru kritiku ekologa koji na sve zemlje vrše pri- 
tisak da smanje emisiju. 


Zemno ulje 


Zemno je ulje temelj industrije 
2 ctvilizacije 20. stoljeća. Nafta 
Je, međutim, uzrokovala 1 
međunarodne sukobe, a njezina 
Je upotreba izazvala onečišćenje 
7 uništenje okoliša. 


afta se sastoji uglavnom od ugljiko- 
N vodika — tvari čije su molekule izgra- 

đene od atoma dva kemijska elemen- 
ta, ugljika i vodika, no u njoj nalazimo i druge 
sastojke. Tekućem zemnom ulju su po sastavu 
i svojstvima slični zemni (prirodni) plin te lje- 
pljiv, ponekad i krut bitumen ili asfalt. Sve su 
to organske tvari, nastale iz nekoć živih orga- 
nizama, sićušnih biljaka i životinja. Zbog toga 
naftu, zemni plin i bitumen, kao i ugljen, zo- 
vemo fosilnim gorivima. 


Nafta i plin 

Proces nastajanja nafte trajao je milijunima go- 
dina. Većina nafte u sjevernom i središnjem di- 
jelu Sjevernog mora nastala je iz ostataka algi 
(jednostaničnih organizama) i bakterija, koje je 
u razdoblju jure (od prije 213 do prije 144 mi- 
lijuna godina) zatrpao mulj. Zatrpani materi- 
jal je istrunuo pa se pod djelovanjem tlaka i to- 
pline postupno pretvarao u naftu, dok se mulj 
oko njega pod djelovanjem istih faktora pretvo- 
rio u kamen. 

Kapljice nafte izronile su na površinu kroz 
propusnu stijenu, to jest stijenu s porama i pu- 
kotinama kroz koje prolaze tekućine i plinovi. 


A Otkriće nafte uz britansku obalu 1969. 
pretvorilo je tu zemlju u jednog od naj- 
većih proizvođača “crnog zlata". Međutim, 
bušenje u Sjevernom moru vrlo je opasno, 
pa su pritom već mnogi poginuli. 


V Plin iz Sjevernog mora doprema se iz pri- 
obalnih bušaćih platformi do obalnih pri- 
hvatnih stanica. Potom se on razvodi plino- 
vodima poput ovoga kojeg tek postavljaju. 

DRVO ZNANJA 


One su se nastavile uspinjati sve dok nisu na- 
išle na nepropusni sloj koji je zapriječio daljnje 
dizanje. Potom se nafta skupila u propusnim 
slojevima neposredno ispod nepropusnih, koje 
geolozi zovu zamkom. 

Plin je nastao na nižem nivou od nafte. Ge- 
olozi smatraju da se plin u plinskim poljima u 
južnom dijelu Sjevernoga mora počeo stvarati 
u karbonu (od prije 300 do prije 286 milijuna 
godina), kad se u močvarama od ostataka mr- 
tvih biljaka počeo taložiti ugljeni sloj. Taj je 
ugljeni sloj potonuo te su ga zatrpali novi slo- 
jevi stijene. Napokon, kad se našao na oko 4 ki- 
lometra ispod površine, Zemljina je toplina iz 
njega istjerala plin. On se počeo dizati kroz pro- 
pusne stijene sve dok nije naišao na nepropus- 
ne slojeve pa se skupio u zamci. 


Primjena nafte 

Nafta je važna zato što je čišća i jeftinija od ug- 
ljena, a lakše se transportira od plina. Njezina 
primjena je mnogostruka, a zovu je i crnim 
zlatom. Iz nje se dobiva gotovo polovina svjet- 
ske energije. Bez nje bi se zaustavila većina mo- 
tornih vozila, a stali bi i tvornički strojevi te 
sustavi za centralno grijanje. 

Iz sirove nafte dobiva se niz goriva, među ko- 
jima i nekoliko vrsta benzina, dizelskoga i avi- 
onskog goriva. Iz nje se dobivaju i maziva ulja, 
koja omogućuju okretanje strojeva. Iz ostataka 
nafte pravi se asfalt kojim se pokrivaju ceste, 
kao i mnoštvo petrokemikalija koje se prera- 
đuju u kemijskoj industriji. Iz petrokemikali- 
ja se proizvode kozmetički preparati, lijekovi, 
boje, eksplozivi, umjetna gnojiva i umjetna vla- 
kna (primjerice najlon), zatim tiskarska boja, 

insekticidi, premazi, plastika i umjetna guma, 
iz koje se izrađuju automobilske gume. 


Svjetske zalihe 
Naftu i zemni plin nalazimo na svim konti- 
nentima i pod plitkim kontinentalnim šelfo- 
vima na rubovima kontinenata. Neka naftna 
polja aktivno proizvode naftu. Druga ležišta 
tek treba istražiti i razviti. Procjene o trajanju 
naftnih rezervi temelje se na dvije brojke — na 
poznatim rezervama koje se mogu ekonomič- 
no iskoristiti današnjom tehnologijom i na pro- 
cijenjenoj godišnjoj potrošnji. Tako se godine 


V Novac dobiven proizvodnjom nafte 
omogućio je Saudijskoj Arabiji izgradnju 
ovog desalinacijskog pogona. Ovdje se 
morska voda pretvara u pitku, koja je na 


Srednjem istoku vrlo tražena. 


avion pravi 
detaljne radarske 

snimke 

nafta zarobljena 
rasjedom ili poma- 
kom kamenih slojeva 


sonda spuštena u bu- 
šotinu analizira sti- 
jene kroz koje se buši 


nafta u porama u 
propusnoj stijeni 


nafta zarobljena 
u solnoj domi 


nabori stijena stvaraju 


1989. izračunalo da bi potvrđene rezerve mog- 
le potrajati 41 godinu (imajući u vidu potroš- 
nju u 1988.) Pa ipak, ako se poznate rezerve 
povećaju zbog otkrića novih ležišta, ili ako se 
proizvodnja poveća ili smanji, ili se uvede no- 
va tehnologija, promijenit će se i procjena. 

Tako je, primjerice, prije 1970. Velika Brita- 
nija gotovo sasvim ovisila o uvoznoj nafti. On- 
da je, međutim, 1969. u priobalju zemlje pro- 
nađena nafta , pa je 1975. počela i proizvodnja. 
Velika Britanija je postala značajnim proizvo- 
đačem nafte. Godine 1990. našla se na deve- 
tom mjestu u svijetu po proizvodnji podmorske 
nafte. lako procjenjuju da će Velika Britanija os- 
tati značajnim proizvođačem daleko u 21. stolje- 
će, stručnjaci predviđaju polagani pad proiz- 
vodnje nafte u toj zemlji, 

Najveće rezerve nafte nalaze se u zemljama 
Srednjeg istoka, jer u njima leži oko 65% poz- 


V Da bi se odre- 
dila naftna ležišta, 
potrebno je skupiti 
podatke raznih 
mjerenja, a da bi 
se probile zamke u 
kojima se nafta 
nalazi potrebna su 
duboka bušenja 
Zemljine kore. 


netsko polje 


Z površinska 
sz, istraživačka 
a ekipa mjeri 9 dima 
magnetsko i shi 


električno polje 


"zamke" koje 
zadržavaju naftu 


\ 
avion vuče senzore 
kojima mjeri mag- 


natih rezervi. Koncem 1980-ih Iran, Irak, Ku- 
vajt i Ujedinjeni Arapski Emirati imali su do- 
kazane rezerve nafte koje bi, na razini proiz- 
vodnje iz 1988., potrajale dulje od 100 godina. 

Na početku 1989. procjenjivalo se da će re- 
zerve Saudijske Arabije, koje iznose oko 25 pos- 
to ukupnih svjetskih rezervi, potrajati 90 go- 
dina na razini proizvodnje iz 1988. Međutim, 
otkriće velikih novih polja u Saudijskoj Arabi- 
ji godine 1990. dovelo je do revizije tadašnje 
procjene te je granica pomaknuta za više od 50 
godina. 


Proizvođači nafte i plina 
Koncem 1980-ih 15 sovjetskih republika bile 
su zajedno najveći svjetski proizvođač nafte, jer 
su pokrivale oko 18% proizvodnje. Među tim 
republikama prva je bila Rusija, a naftu su 
proizvodili i Azerbajdžan, Kazahstan, Kirgis- 
tan, Tadžikistan, Turkmenistan, Ukrajina i 
Uzbekistan. Drugi svjetski proizvođač nafte, Sje- 
dinjene Američke Države, 1990. godine su zajed- 
no s Kanadom pokrivale gotovo 16% svjetske 
proizvodnje, a za njima su bili Saudijska Ara- 
bija, Iran, Meksiko, Kina, Venezuela, Irak i 
Velika Britanija. Proizvodnja nafte mijenja se 
prema potražnji. Svjetska recesija početkom 
1990-ih dovela je do velikog pada potrošnje. 

Vodeći proizvođači zemnoga plina također 
su bivše sovjetske republike, osobito Rusija, a 


satelit snima 
velika područja 
kopna i oceana 


TRAGANJE ZA NAFTOM 


površinska seizmička 
istraživanja stvaraju 
sliku o stijenama 


platforma za pod- 
morska bušenja 


senzori koji otkrivaju 
plinove što izbijaju 
iz nafte zarobljene 
pod morskim dnom 


i 


podmorska seizmič- 
ka istraživanja 

stvaraju sliku stijena 
morskoga dna 

za njima slijede Sjedinjene Američke Države, 
Nizozemska i Kanada. Od drugih važnih pro- 
izvođača tu su Velika Britanija, Meksiko, Nor- 
veška i Rumunjska. 


Trgovina naftom 

Budući da je nafta vrlo važna, njezina je pro- 
izvodnja u posljednjih četrdesetak godina nag- 
lo porasla. 1950. godine proizvodilo se otpri- 
like 10 milijuna barela (1 barel = 0,1588 m'), 
a 1990. taj se broj popeo na 65 milijuna bare- 
la. Za 40 godina svijet je postao ovisan o nafti 
kao gorivu i sirovini. U nekim su zemljama 
naftni proizvodi, posebice benzin, bili tako 
jeftini da su se nemilice trošili. 

Razvijene zemlje koje imaju naftne rezerve 
često svoje zalihe troše same, a ako potražnja 
poraste, naftu počnu uvoziti. Među glavnim 
dobavljačima nafte nalazi se i nekoliko zema- 
lja u razvoju, koje su imale velike koristi od 
crpljenja nafte i njezina izvoza u razvijene 
zemlje. Neke zemlje u razvoju prihode od iz- 
voza nafte troše za financiranje socijalnih pro- 
jekata, izgradnju škola i povećanje životnog 
standarda. Nekoliko je zemalja izvršilo velika 
ulaganja u razvojne projekte. Na primjer, Sa- 
udijska Arabija je izgradila postrojenja za de- 


b Proizvodnja, promet i potrošnja nafte 
nisu uvijek jednaki. (istodobni uvoz i izvoz 
odnosi se na različite vrste nafte.) SAD, i 
sam veliki proizvođač, ipak uvozi gotovo 
polovicu potrebne nafte. 


V Paljenjem kuvajtskih naftnih polja 1991. 
nastao je debeli sloj zagušljivog crnog 
dima koji je prekrio cijelu zemlju. Još nam 
nisu sasvim poznate posljedice koje će 

taj vandalski čin imati na okoliš. 


salinaciju, to jest opresnjivanje morske vode, a 
Libija je ostvarila projekt Velike umjetne rije- 
ke, to jest crpljenja vode ispod saharskih stijena 
i njene otpreme na mediteransku obalu. 


Naftna politika 
Proizvodnja nafte ubrzo je počela utjecati i na 
međunarodne odnose. Godine 1967. srednjo- 
istočne zemlje bogate naftom pružile su veliku 
pomoć svojim arapskim saveznicima u Egiptu, 
Jordanu i Siriji, zemljama zahvaćenim araps- 
ko-izraelskim ratom. 

Zemlje bogate naftom počele su vršiti sve ve- 
ći politički pritisak kroz Organizaciju zemalja 
izvoznica nafte (OPEC). Nju su 1960. uteme- 
ljili Iran, Irak, Kuvajt, Saudijska Arabija i Ve- 
nezuela. Kasnije su im se pridružile i druge zem- 
lje: Alžir, Ekvador, Gabon, Indonezija, Libija, 
Nigerija, Katar i Ujedinjeni Arapski Emirati. 
Sve su to bile zemlje u razvoju. 

Kad su 1973. Egipat i Sirija ušle u Yom Ki- 
ppurski rat protiv Izraela, OPEC je podigao 
cijenu nafte. Osim njih, još je nekoliko zemal- 
ja pristalo na ograničenje izvoza nafte kako bi 
se izvršio pritisak na Sjedinjene Američke Dr- 
žave, koje su podržavale Izrael. 


NAFTNA TRGOVINA I 
POTROŠNJA NAFTE 
Švedska | 
Španjolska tdi 
Italija [ ka 
Njemačka 


Nigerija 

Iran 

Saudijska Arabija 
Japan 

Bivši SSSR 

Velika Britanija 


1 razdjel = 100 milijuna tona 


DRVO ZNANJA 


Sredinom 1970-ih većina država na Sred- 
njem istoku bila je vlasnik svoje naftne industri- 
je ili ju je barem kontrolirala, pa je posredstvom 
OPEC-a pokušala uspostaviti “novi međuna- 
rodni gospodarski poredak", koji bi dijelu svi- 
jeta u razvoju osigurao veći utjecaj u svjetskim 
poslovima. 

Politika OPEC-a izvršila je velik pritisak na 
gospodarstva mnogih zemalja uvoznica nafte i 
uzrokovala nestašicu goriva. Ona je, osim to- 
ga, povećala inflaciju diljem svijeta. Pa ipak, 
početkom 1980-tih, mnoge su razvijene zem- 
lje uspjele povećati vlastitu proizvodnju i uves- 
ti mjere štednje. Takva politika, zajedno sa 
svjetskom recesijom, dovela je do pada 
potražnje za uvoznom naftom, pa je to dovelo 
i do pada cijena. Iako je moć OPEC-a bila 
kratkoga vijeka, njegova je politika ipak u 
mnogim srednjoistočnim zemljama pobudila 
samopouzdanje koje prije nisu poznavale. 

Nafta je bila uzrokom i nekoliko drugih 
ratnih sukoba, od kojih valja spomenuti irač- 
ke pretenzije na Kuvajt. Godine 1990. Irak je 
tvrdio da Kuvajt crpi naftu koja pripada Iraku 
te da, prodajući je iznad OPEC-ove kvote, 
pomaže sniženju cijena nafte. To je bio jedan 


Švedska 
Španjolska 
Italija 
Njemačka 
Nigerija 

Iran 

Saudijska Arabija 
Japan 

Bivši SSSR 
Velika Britanija 
SAD 


potrošnja po glavi 
be] stanovnika u kg 


1 razdjel = 300 kg 


Uvoz 

Fotografija (gore) oboje- 
na na poseban način 
pokazuje nam plinove što 
izlaze iz automobilskog 
ispuha. S njima izlaze i 
olovni spojevi, koji se u 
gorivo dodaju namjerno 
radi njegova boljeg 
iskorištavanja. 

Šteta za okoliš ko- 
ju uzrokuju ispušni 
plinovi može se 
smanjiti na dva na- 
čina: uporabom 
bezolovnog benzi- 
na (lijevo) i stavlja- 
njem katalitičkog 
konvertera. 

od razloga zbog kojih je Irak u kolovozu 1990. 
napao Kuvajt. 

Za vrijeme tog rata, Irak je ispustio naftu u 
vode Zaljeva, zbog čega je nastala golema mrlja. 
Osim toga, njegovi su vojnici zapalili gotovo 
polovicu kuvajtskih naftnih vrela. Crni oblaci 
su mjesecima prekrivali nebo, sve dok požari 
nisu ugašeni. 


Onečišćivanje mora naftom 
Do onečišćivanja mora naftom dolazi i prilikom 
čišćenja tankera ili kad se na bušaćim platfor- 
mama dogodi nesreća. Ipak, do najvećih eko- 
loških katastrofa došlo je zbog oštećenja ili 
potonuća divovskih naftnih tankera. Tako 
stvorene naftne mrlje izazvale su velik pomor 
morskih ptica i drugih životinja. 

Tako je, primjerice, godine 1989. naftni tan- 
ker Exxon Valdez naletio na podvodni greben 
na Prince William Soundu kraj Aljaske. Pritom 


ZEFA 


«4 Nakon brodolo- 
ma tankera Exxon 
Valdez nafta je 
prekrila 4800 če- 
tvornih kilometara 
oceana. Kada su je 
valovi izbacili na 
obalu, nastalo je 
strašno zagađenje. 


> U Los Angelesu, 
samo se najviše 
zgrade dižu iznad 
smoga koji lebdi u 
zraku. 


se u more izlilo oko 240.000 barela (oko 40.000 
tona) nafte. Za nekoliko tjedana naftna mrlja 
je zagadila oko 1600 kilometara obale, pa ta- 
ko i obale triju nacionalnih parkova i pet rezer- 
vata za divlje životinje. Korporacija Exxon po- 
duzela je potom veliku operaciju čišćenja, ali 
golemu ekološku štetu nije bilo moguće na- 
doknaditi. Takve nesreće, međutim, zamaglju- 
ju činjenicu da najveći dio onečišćenja mora 
naftom potječe zbog njezina ispuštanja u ri- 
jeke ili izravno u more iz obalnih instalacija. 


. RES . 
Nafta i onečišćivanje zraka 
Izgaranje benzina izaziva veliko onečišćenje 
zraka u mnogim gradovima. Ispušni plinovi iz 
automobila i drugih motora na naftne deriva- 
te sadrže mnoge otrovne plinove: ugljikov mo- 
noksid, nesagorjele ugljikovodike, dušikove ok- 
side i olovne spojeve. Neki od tih onečišćivača 
reagiraju sa sunčevim svjetlom te stvaraju neu- 


godan fotokemijski smog koji visi nad mnogim 
gradovima, primjerice Los Angelesom i Ciudad 
Mexicom. Kad se dušikovi oksidi pomiješaju s 
kapljicama vode u oblacima, stvara se kisela 
kiša, koja zagađuje rijeke i jezera te uništava 
šume. U mnogim su zemljama poduzete mjere 
za smanjivanje štetnih izgaranja iz automobil- 
skih ispuha. Danas se masovno proizvodi bezo- 
lovni benzin, dok se neki automobili opremaju 
katalitičkim pretvaračima (konverterima) koji 
opasne plinove pretvaraju u bezopasne. Među- 
tim, ta poboljšanja povećavaju i potrošnju nafte. 


Budućnost 
Usprkos otkrićima novih nalazišta, jasno je da 
su zalihe fosilnih goriva ograničene te da se naf- 
ta troši mnogo brže nego što se na prirodan 
način obnavlja. Osim toga, unatoč rastu cije- 
na i opadanju zaliha, potražnja za naftom stal- 
no se povećava. 

Pa ipak, situacija nije tako loša kao što se 
čini. Neki su stručnjaci procijenili da dokaza- 
ne rezerve predstavljaju samo trećinu stvarnih 
rezervi što se nalaze pod zemljom. Iskoristive 
rezerve mogle bi se bitno povećati primjenom 
nove tehnologije. 

Početkom 1990-ih godina američki su znan- 
stvenici razvili posebnu tehniku, takozvano 
“kemijsko poplavljivanje", namijenjenu vađe- 
nju zaostale nafte iz naftnih polja iz kojih je 
iscrpljena sva nafta koja je mogla teći. Tom me- 
todom stijene se ispiru tvarima kakve nalazi- 
mo i u deterdžentima. Primjena tog postupka 
u prošlosti je bila ograničena zbog visoke cije- 


ne te kemikalije. Danas, međutim, znanstve- 
nici tvrde da su pronašli jeftin proces kojim bi 
se mogli iskoristiti nusproizvodi industrije pa- 
pira. Pretpostavlja se da bi ta metoda mogla 
za gotovo šest puta povećati dostupne rezerve 
nafte u SAD-u. 

Danas se puno radi i na dobivanju nafte iz bi- 
tumenoznog pijeska, to jest stijene impregni- 
rane ljepljivom, gustom naftom. Taj način je 
ipak dosta skup. Drugi izvor su takozvani bi- 
tumenozni škriljevci. Te su stijene bogate ke- 
rogenom, iz kojeg se može osloboditi nafta. 

Nova otkrića i nova tehnologija otvaraju nam 
perspektive za budućnost. Ipak, treba reći da 
je jedino dugoročno rješenje energetske krize — 
izazvane iscrpljivanjem rezervi fosilnoga gori- 
va — razvijanje alternativnih izvora energije. 
Sve dok takve alternative ne postanu dos- 
tupne, najvažnije je štedljivo i pametno isko- 
rištavati postojeće zalihe. 

Mars je znanstvenicima izuzetno 


zanimljiv. Do njega se stiže za 
manje od godinu dana, dna 
njemu možda postoje 1 primitivni 
oblici života. Do danas su taj 
ledeni planet posjetile samo 
letjelice bez ljudske posade. 


G 


odine 1877. talijanski je astronom 
Giovanni Schiaparelli zaprepastio svi- 
jet izjavom da na Marsu postoje oce- 


ani, kontinenti i kanali. Ljudima se učinilo da 
u Sunčevu sustavu nisu sami, pa su se počeli 


Ann Roman at Image Select 


boti na Marsu 


pitati kako izgledaju njihovi marsijanski su- 
sjedi. Schiaparelli, upravitelj milanske zvjezdar- 
nice Brera, bio je poznat po preciznosti svojih 
opažanja te nije bilo razloga posumnjati u njego- 
ve nalaze. 

Schiaparellijev rad nadahnuo je američkog 
astronoma Percivala Lowella, koji je devedese- 
tih godina prošlog stoljeća utemeljio zvjezdar- 
nicu Flagstaff odakle je proučavao Mars. Low- 
ell je otišao mnogo dalje od Schiaparellija, 
tvrdeći da su Marsijanci razumna bića, od 
kojih se većina očajnički trudi opstati u 
golemim suhim predjelima, te da su izgradili 
složenu mrežu kanala kako bi riješili problem 
opskrbe vodom. Lowell je, osim toga, opazio i 
pojedinosti u tamnim predjelima planeta, pa je 
zaključio da to nisu mora, nego močvare. 


Sve samo u mašti 
Lowellovi geometrijski crteži marsijanskog su- 
stava kanala, napravljeni početkom 20. stolje- 
ća, kao da su dokazivali postojanje života na 
Marsu, jer se pojava ravnih vodenih putova 
drukčije nije mogla objasniti. Međutim, drugi 
astronomi nisu uspijevali razabrati šare koje je 
Lowell navodno vidio, a danas znamo da na 
Marsu nema nikakvih kanala. 

Čini se da je Lowell neke linearne oblike, pri- 
mjerice planinske lance, pobrkao s kanalima, 
za koje je mislio da su povezani u mrežu. Kada 


4 Karta sjeverne polutke Marsa, crtež 
talijanskog astronoma Giovannija Schia- 
parellija iz 1886. godine. Ucrtana mreža 
kanala zapravo predstavlja goleme 
planinske lance i kanjone. 

4 Umjetnička predodžba šestonožnog 
robota, mogućeg marsovskog vozila. Pro- 
jektirani stroj visok je 7 metara i širok 3 
metra, a teži jednu i pol tonu. 


V Lansiranje američke marsijanske 
letjelice Mariner 6 pomoću rakete 
Atlas-Centaur 24. veljače 1969. Misija je 
završila proletom na 3400 km od planeta. 


promatramo mutne slike, um nastoji u njima 
otkriti poznate oblike, a na nj jako utječe i 
ono što promatrač očekuje da će vidjeti. Dru- 
ga su promatranja isključila mogućnost po- 
stojanja oceana ili velikih močvara, no planet 
ima polarne kape. One su tanje nego na Zemlji, 
što se vidi po njihovu brzom rastu zimi i su- 
žavanju ljeti, kad dolazi do taloženja odnosno 
otapanja snijega. 

Ako je na Marsu nekad bilo tekuće vode, ni- 
je isključeno da ćemo na njemu otkriti život. 
lako je misao da ćemo na tom planetu naći ra- 
zumna bića koja gradi kanale već odavno na- 
puštena, Mars i dalje privlači znanstvenike. 


Letjelice posjećuju Mars 
Prva svemirska letjelica koja je krenula prema 
Marsu bio je sovjetski Mars 1, lansiran u stude- 
nom 1962. On je bio projektiran za slanje 
slika i podataka prilikom prolijetanja pored 
planeta. Na nesreću, signali su se prekinuli u 
ožujku 1963., samo tri mjeseca prije planira- 
nog proleta. Prva američka marsijanska letjelica, 
Mariner 3, također je doživjela neuspjeh. Do 
kvara na njoj došlo je ubrzo poslije lansiranja 
u studenom 1964. Kasnije istog mjeseca Ame- 
rikanci su lansirali Mariner 4, prvu uspješnu 

A Svemirski brod Viking sa sletnim 
modulom ugrađenim u zaštitnu kapsulu 
na vrhu. Solarne ploče za električno 
napajanje sklopljene su mu uz bokove. 


marsijansku letjelicu. Ona je u srpnju 1965. 
proletjela pored Marsa na udaljenosti manjoj od 
10.000 kilometara, te poslala slike površine u 
krupnom planu. 

Mariner 6 i 7, lansirani u veljači i ožujku 
1969., proletjeli su pored Marsa u srpnju i ko- 
lovozu iste godine. Oni su prišli mnogo bliže 
Marsovoj površini i poslali na Zemlju ukupno 


235 slika. 
Oblijetanje i slijetanje 


U proletima se mogu snimiti mnoge korisne 
slike površine planeta, kao i skupiti podaci o 
atmosferi i mnogim osobinama planeta. Uba- 
civanje letjelice u putanju oko planeta mnogo 
je složenija operacija, ali u pravilu i mnogo ko- 
risnija, jer orbiter može raditi godinama. Osim 
toga, orbiter može izbaciti i modul koji meko 
slijeće na površinu i skuplja podatke koje je 
nemoguće dobiti na ikoji drugi način. 

Prvi se pokušaj slanja svemirske letjelice u pu- 
tanju oko Marsa odigrao 8. svibnja 1971., u mje- 
secu koji se pokazao najradišnijim u povijesti 

istraživanja Marsa. Na nesreću, propalo lansi- 
ranje Marinera 8 onemogućilo je tu sondu u iz- 
vršenju njezine zadaće. Druga je marsijanska 
ekspedicija toga mjeseca bio sovjetski Kozmos 
419. Iz putanje je trebao izbaciti sletni modul 
(dio koji će se meko spustiti). Letjelica je lan- 
sirana 10. svibnja, ali je ekspedicija propala za- 
to što se letjelica nije odijelila od rakete-nosača, 
pa se zbog toga nije ni mogla ubaciti u putanju 
oko Marsa. 

U trećoj svibanjskoj ekspediciji 1971. SSSR 
je lansirao Mars 2. O tom je pothvatu objavljeno 
malo informacija, ali je poznato da je glavna 
sonda u studenom 1971., neposredno prije uba- 
civanja u putanju oko Marsa ispustila kapsulu. 
Ta je kapsula možda poslala podatke s povr- 
šine planeta, ali nisu objavljene nikakve 
pojedinosti. Mars 3, kojeg je 28. svibnja lansirao 
SSSR, bio je na sličnom zadatku. On je putan- 
ju oko Marsa dosegao u prosincu. Kao i u 
prethodnoj ekspediciji, orbiter je ispustio 
znanstvenu kapsulu. Za nju se zna da je izvrši- 
la meko slijetanje, ali je dobiveno malo infor- 
macija, zato što je odašiljanje misteriozno pre- 
stalo nakon samo 20 sekundi. 

Peto i posljednje lansiranje u svibnju 1971. 
odigralo se 30. dana toga mjeseca. Na kraju te 
ekspedicije, američki se Mariner 9 u studenom 
iste godine ubacio u putanju oko Marsa. On 
nije imao sonde koja bi mogla provesti istraži- 
vanje površine, ali je razmjerno mala visina nje- 
gove putanje (nešto ispod 1400 km) omogućila 
odašiljanje detaljnih slika planetove površine. 


V Mozaik površine Marsa sastavljen 
od fotografija što ih je snimio Viking 1. 
Tamnomodro područje (sredina desno) 
vulkanski je štit. Kraterima osuta 
žutosmeđa regija (sredina lijevo) 

zove se Arabija. Bijelo područje 

daleko na jugu je mraz ugljikova 
dioksida, tj. suhi led. 


b Pogled na kamenito tlo Marsa, što ga 
je snimila jedna od dvije letjelice Viking 
koje su se 1976. na njega spustile. Glavni 
je izvor energije obaju Vikinga bio 
radioizotopski termički generator. 


Sljedeće su četiri marsijanske letjelice bile 
lansirane 1973. U svibnju je SSSR lansirao 
orbitere Mars 4 i Mars 5. Prvi od njih stigao 
je do Marsa, ali nije uspio ući u putanju, nego 
je proletio na udaljenosti nešto većoj od 2000 
kilometara. Druga je sovjetska letjelica bila us- 
pješnija, pa je ušla u putanju oko Marsa, ali je 
prestala odašiljati već nakon 20 krugova. 

Nedugo zatim, Mars 6, koji je lansiran u srp- 
nju 1973. iz SSSR-a, ušao je u putanju oko Mar- 
sa i na površinu poslao sondu. Još je jednom do- 
šlo do kvara, pa je emitiranje prestalo već kod 
prizemljenja. Nekoliko dana nakon što je Mars 
6 napustio Zemlju, na put je krenuo i Mars 7. 
Noi ta je ekspedicija završila neuspjehom. Ovaj 
je put sletni modul sasvim promašio planet. 
U međuvremenu su američki planetolozi po- 
čeli projektirati mnogo ambicioznije letjelice ti- 
pa Viking. Cilj im je bio poslati na Mars dvije 
od njih, da izvrše razne pokuse i istraživanja — 
u što je spadalo 1 ispitivanje kojim bi se utvr- 
dilo ima li u tlu živih organizama. 


Pothvati Vikinga 
Dvadesetog kolovoza 1975. raketa Titan III- 
Centaur ponijela je sa Zemlje Vikinga 1. Drugi 
je Titan 9. rujna ispalio identičnu letjelicu V7- 
king 2. Letjele su putanjama koje su se spiral- 
no polako udaljavale od Zemlje. Gotovo godinu 
dana potom dosegle su Mars, nakon što su pre- 
valile pola puta oko Sunca. Viking 1 je u orbitu 
oko Marsa ušao 19. lipnja 1976., a Viking 2 — 7. 
kolovoza. 

Prije nego što su na površinu poslale sletne 
module, trebalo je obaviti mnogo posla: pomoću 
vidljivog i infracrvenog svjetla proučiti rijetku at- 
mosferu Marsa i površinu, te na koncu izabrati 
najpogodnije mjesto za slijetanje. Prilikom spu- 
štanja, sletni moduli su ispitivali nabijene čes- 
tice u atmosferi, analizirali prisutne nenabijene 
tvari te izmjerili promjene temperature, tlaka i 
gustoće. 

Viking 1 spustio se 20. srpnja, a Viking 2 3. 
rujna te su na površini planeta počeli opsežan 
program promatranja i eksperimentiranja. Za- 


Pa 

tim su sve prikupljene podatke poslali na or- 
bitere, koji su ih zatim prenijeli ekipama znan- 
stvenika na Zemlji. 

Orbiteri su se napajali energijom iz po četiri 
solarne ploče. Sletni moduli su električnu 
energiju dobivali uglavnom iz radioizotopskog 
termičkog generatora, koji je toplinu stvorenu 
radioaktivnim izotopom plutonijem-238 pre- 
tvarao u električnu energiju. Ponekad bi, radi 
dodatnog napajanja, posezali i za akumulatori- 
ma. Operacijama sletnih modula upravljalo je 
računalo. 


Mjerenja 
Meteorološki instrumenti na ispruženom kra- 
ku mjerili su temperaturu i tlak atmosfere te 
smjer i brzinu vjetra. Drugi su uređaji mjerili 
sastav i tvrdoću tla. Pomoću magneta, iz tla i 
atmosfere izdvajani su magnetični materijali. 

Uzorci tla podvrgnuti su, između ostalog, i 
kemijskoj analizi koja je trebala odrediti od ko- 
jih su tvari sastavljeni. Ipak su se od svih re- 
zultata s najvećim nestrpljenjem čekali oni ko- 
ji su trebali reći ima li u tlu živog materijala. 


Traganje za životom 
Na oba se sletna modula nalazio uređaj za izvo- 
đenje tri vrste eksperimenata koji su trebali po- 
tražiti tragove života u tlu. Eksperiment s pi- 
rolitičkim oslobađanjem plinova polazio je od 
pretpostavke da na Marsu, kao i na Zemlji, 


V Sustav kanjona Vallis Marineris na 
Marsu. Ovaj zaobljeni pogled stvorilo je 
računalo na temelju Vikingovih snimaka. 
U usporedbi s njim (preko 3000 km je 
dugačak i 8 km dubok!), Grand Canyon 
izgleda patuljasto. 

ROBOTI NA MARSU 


živi organizmi iz okoliša apsorbiraju ugljik. 
Zbog toga su se uzorci tla stavljali u donošeni, 
radioaktivnim izotopom ugljikom-14 “obilje- 
ženi" ugljikov dioksid. Nakon nekoliko dana 
uzorci bi se zagrijali, kako bi ispustili sadržani 
ugljik u obliku plinovitog ugljikova monoksi- 
da i dioksida. Ako bi ti plinovi bili radioaktiv- 
ni, to bi značilo da u njima ima ugljika-14, ko- 
ji su živi organizmi prethodno apsorbirali. 

Radioaktivni se ugljik, međutim, u organi- 
zme mogao unijeti i asimiliranim organskim 
molekulama. Zbog toga su ugljikom-I4 bile 
obilježene i neke hranjive tvari kojima su na- 
topljeni uzorci tla, te je potom mjerena ra- 
dioaktivnost atmosfere iznad njih. Ako bi živi 
mikroorganizmi preradili te hranjive tvari, mo- 
rala bi se pojaviti pojačana radioaktivnost zbog 
izdisanja obilježenog ugljikova dioksida. 

Ta moguća izmjena tvari između živih orga- 
nizama, hranjivih tvari i atmosfere, mjerila se i 
na drukčiji, “neatomski" način. Naime, prilikom 
prerade hranjivih tvari organizam bi morao 
ispustiti neke plinove, primjerice ugljikov dio- 
ksid ili metan, pa se stoga mjerila i koncentraci- 
ja tih plinova nad uzorkom, i to posebnim ure- 
đajem, takozvanim plinskim kromatografom. 

Vikingovi su sletni moduli uzorke skupljali 
žličicama postavljenim na kraku dugom tri me- 
tra i potom ih ubacivali u ugrađene instrumen- 
te u tijelu modula. S Marsovim tlom izvedeni su 
mnogi pokusi, ali nikad nije opažen nikakav si- 
guran znak života. Mnogi, međutim, znanstve- 
nici vjeruju da bi trebalo izvesti drukčije po- 
kuse, te smatraju da Vrkzngovi rezultati nisu 
nipošto konačni. 


Uspjeh i neuspjeh 

U rujnu 1992., nakon više od deset godina, lan- 
siran je Mars Observer. Njegova je zadaća bila 
kartografiranje planeta. Svemirski je brod funk- 
cionirao besprijekorno sve do nekoliko dana 
pred ulazak u putanju oko Marsa, u kolovozu 
1993. Tada se najednom misteriozno 
prekinula svaka veza. Tako je Mars još jed- 
nom uspio još malo zadržati svoje tajne. 


NASA/Marshall Cavendish Photo Library 


Zadnja američka letjelica na Marsu bio je 
Pathfinder (Marsov vodič), lansiran u prosincu 
1996., koji se 4. srpnja 1997. sigurno spustio na 
njegovu površinu. Bio je opremljen posebnim 
zračnim jastucima koji su ublažili udarac pri 
spuštanju, a nosio je i malo terensko vozilo (M7- 
crorover) kojeg je mogao poslati da izvede niz 
pokusa na površini planeta. 

Nakon što su svladane početne teškoće na po- 
vršini (jedna je od njih nastala i zato što su zra- 
čni jastuci zaklonili pogled kameri), Mzcrorover je 
počeo izvoditi pokuse s tlom i atmosferskom 
prašinom planeta. Pathfinder je, osim toga, dulje 
vrijeme na Zemlju slao i detaljne statističke po- 
datke o temperaturi i tlaku na površini. Mnogi 
znanstvenici smatraju da prikupljeni podaci go- 
vore da je na Marsu nekada bio moguć život. 


4 Prototip Marsohoda, ruskog robotskog 
istraživačkog vozila projektiranog za istra- 
živanje Marsa. Masa mu je 75 kg, a može 
ponijeti teret od 14,5 kg. Vozilom upravlja 
računalo, a ono upute dobiva sa Zemlje, 
na temelju slike koju šalju TV-kamere. 


Američki svemirski brod Pathfinder izravno 
je uletio u atmosferu Marsa (gore lijevo) 

i potom je usporen padobranom (sredina). 
Zračni jastuci (sredina desno) ublažili su 
mu pad. Potom su se rastvorile “latice" 
(dolje), zračni su se jastuci ispuhali i 
ukazali su se instrumenti (u zlatnoj foliji), 
solarne ploče (plave) i Microrover 

(nije prikazan). 

Benzinski motori 


Benzinski je motor početkom 20. 
stoljeća vevolucionirao promet. 
Na cestama su parna 1 plinska 
vozila ubrzo ustuknula pred 
snagom benzina, a u zraku je 
benzinski motor pokretao 
zrakoplove sve do pojave 


mlaznoga motora. 
oput Dieselovih i raketnih, benzinski 
motori su motori s unutarnjim izgara- 


f njem. U njima izgara gorivo i stvara 


energiju potrebnu za gibanje. U benzinskom se 
motoru benzinske pare miješaju sa zrakom i 
pale iskrom. Smjesa zraka i benzina izgara eks- 
plozivnom brzinom, i zagrijana se smjesa pli- 
nova brzo širi. U većini benzinskih motora to 
širenje pokreće klip kroz cilindar, a gibanje kli- 
pa pokreće vratilo motora, te se tako pravocrt- 
no gibanje pretvara u kružno (rotacijsko). Kod 
većih se motora naizmjence pali smjesa u ne- 
koliko cilindara, jer se tako dobiva jednoličniji 
zakretni momenat. U rotacijskom benzinskom 
motoru, koji nema cilindara, plinovi izravno 
okreću rotor. 


Dvotaktni motor 


Dvotaktni je motor najjednostavniji benzinski 
motor, a nalazimo ga u mopedima, vanbrod- 
skim motorima, lančanim pilama, pa čak i 


ROTACIJSKI MOTOR MOTOCIKLA 


. Usisnik zraka za rasplinjač 
. Rasplinjač (karburator) 
Rashladni kanali u kućištu rotora 

. Termostatska sklopka za ventilator hladnjaka 
. Dovodni kanal gorive smjese 

. Voštani termostat 

. Trohoidna crpka za ulje, povezana s rotorom 
. Rotor crpke rashladnog sredstva 

9. Kućište crpke rashladnog sredstva 
10. Sklopka sustava za paljenje 
11. Pročistač za ulje 

12. Čep otvora za ispuštanje 
otpadnog ulja 

13. Napinjač lanca 

14. Višestruka spojka 

15. Dvostruki pogonski lanac, 
spoj motora i spojke 

16. Osovina pedale za 

nagazno pokretanje motor 

17. Zaporni mehanizam pedale 
za pokretanje 

18. Mjenjač s 5 brzina 

19. Podmazivač lanca 

20. Lanac za pogon stražnjeg 
kotača 

21. Električni pokretač 

22. Svjećica za paljenje 

23. Brtvena letvica 

24. Rotor (okretni klip) 

25. Trofazni alternator 

26. Komora za izgaranje 

A Da bi postigli što 
veću brzinu, trkaće 
motocikle pokreću mali, 
lagani benzinski motori. 


V Dijelovi rotacij- 
skog motora za 
motocikl Suzuki 
RE5, snage od 
preko 46 kW. 


26 BENZINSKI MOTORI 

nekim malim automobilima. Njihov radni ciklus 
ima dva takta. Najprije se diže klip u cilindru, 
koji zatim sabija smjesu goriva i zraka u pro- 
stor pri glavi cilindra. Istodobno se s donje stra- 
ne cilindra usisava nova zapaljiva smjesa. Kom- 
primirana smjesa pali se iskrom koju stvara 
struja visokog napona, pa zagrijani plinovi vra- 
ćaju klip niz cilindar. To gibanje je drugi ili 
radni takt motora. Spuštanje klipa potiskuje 
svježu gorivu smjestu kroz dovodni kanal koji 
vodi do prostora iznad klipa. Ta svježa smjesa 
izbacuje izgorjele plinove kroz ispuh, a zatim 
biva sabijena dizanjem klipa. 

Našavši se u gornjem položaju, klip zatvara 
izlazne otvore, tako da plinovi koji se šire ne 
mogu izaći. Taj se otvor otvara kad se klip na- 
đe u donjem položaju. Klip svojim gibanjem 
otvara i zatvara i otvore za dovod zraka i gori- 
va, kao i dovodni kanal. 

Spuštanje klipa okreće takozvano koljena- 
sto vratilo, a ono opet u povratnom taktu podiže 
klip. Za koljenasto je vratilo pričvršćen zama- 
šnjak — to masivniji što je broj klipova manji 
— koji nastavlja okretati vratilo i kad klip do- 
đe u donji položaj. Zamašnjak pretvara izboje 
energije silaznoga klipa u prilično glatko, kon- 
tinuirano gibanje, a on zapravo i vraća klip, 
dižući ga u cilindru, u drugom dijelu svakog 
ciklusa. 

Dvotaktni motori su razmjerno jeftini, ali 
su prilično nedjelotvorni pretvarači energije gori- 
va u mehaničku energiju. Zbog toga mnogi ve- 
ći motori imaju efikasniji, četverotaktni ciklus. 


Četverotaktni motori 

Kod četverotaktnih motora klip se giba u če- 
tiri takta. Prvi takt je spuštanje klipa, takozva- 
ni takt usisavanja, u kojem se smjesa goriva i 
zraka usisava u prostor iznad klipa. Potom se 
klip, u taktu kompresije, podiže i tlači smjesu. 
Sabijena se smjesa pali električnom iskrom, na- 
kon čega u trećem ili radnom taktu, zagrijani 
plinovi guraju klip prema dolje. Potom se klip 
diže još jednom, ovaj put da istisne sagorjele 
plinove. Nakon četvrtog takta, tj. takta ispu- 
hivanja, čitav se slijed ponavlja. 

Iako je četverotaktni motor djelotvorniji od 
dvotaktnog, i u njemu se samo oko trećina ener- 
gije goriva pretvara u korisnu energiju gibanja. 

Ostatak se rasipa. Najveći dio energije iz 
motora odlazi s toplino ispušnog plina i hla- 
đenjem motora tekućinom ili zrakom. Manji 
dio energije troši se za pogon pomoćnih ure- 
đaja, primjerice ventilatora, generatora struje, 
crpke za podmazivanje i slično. 


Rotacijski motori 
Da bi se izbjeglo potresanje motora i da bi ga se 
pojednostavilo, učinjeni su mnogi pokušaji da se 
konstruira takav motor koji ne bi imao dijelove 
koji se povratno gibaju. Od tih je strojeva najpo- 
znatiji Wankelov rotacijski motor. On radi isto 
kao 1 četverotaktni motor, ali širenje zapaljene 


4 U taktu usisa- 
vanja četverotak- 
tnog ciklusa, klip 
se spušta a usisni 
ventil pušta u 
cilindar smjesu 
zraka i isparenog 
goriva. U taktu 
kompresije (sabi- 
janja), klip se 

diže a usisni ventil 
zatvara. Potom 
iskra pali smjesu, 
pa zagrijani plinovi 
spuštaju klip u 
radnom taktu. 

U taktu ispuhivanja 
klip se diže i 
istiskuje ispušne 
plinove iz motora. 


smjese pokreće trostrani rotor koji se kružno 
giba uvijek u istom smjeru. 

Prvi automobil s Wankelovim motorom po- 
javio se na tržištu 1964. godine. Cilj proizvod- 
nje takvog motora sastojao se u tome da se, 
zahvaljujući dijelovima koji se kružno gibaju, 
smanje potresanja (vibracije) motora te da se 
smanji potrošnja goriva. Međutim, Wankelo- 
vi motori imaju svoje nedostatke, pimjerice slo- 
ženu gradnju brtvenih letvica. Današnji Wan- 
kelovi motori troše više goriva nego klipni 
motori, ali su, s druge strane, lakši i jednostav- 
niji. U današnje se automobile izuzetno rijet- 
ko ugrađuju. 

U Wankelovom 
rotacijskom motoru 
rotor se okreće oko 
ekscentrično 
učvršćenog pogon- 
skog vratila. Stran- 
ice rotora, 
prolazeći 

kraj otvora usisnog 
kanala, usisavaju 
smjesu benzinskih 
para i zraka. 

Potom tu smjesu 
rotor sabija 
okretanjem, a iskra 
je pali. Plinovi koji 
se šire pogone 
rotor, pa izlaze 
kroz ispušni kanal. 

Tjelesna kemija 


Svr smo mi sazdani od 
atoma 1 molekula. Svi naši 
tjelesni procesi, te stoga 1 sam 
naš opstanak, ovise o brojnim 
veakcijama u kojima 
sudjeluju kemijske tvari 

u našem tijelu. 


i smo sazdani uglavnom od kemij- 
M skih tvari koje u tijelo unosimo u ob- 
liku hrane. Od svih je sastojaka hra- 
ne najzastupljenija voda. U tekućinama koje 
pijemo i u hrani koju jedemo, dnevno uzi- 
mamo oko dvije litre vode. Težinski gledano, 
ljudsko se tijelo sastoji od 70% vode i 30% 
krutih tvari. Poslije elemenata koje nalazimo 
u vodi — vodika i kisika — najvažniji su ugljik, 
dušik i kalcij. Naše tijelo sadrži dovoljno uglji- 
ka da se napravi 9000 olovaka. U njemu posto- 
je i male, ali bitne količine drugih elemenata; 
primjerice natrija, kalija, klora, fosfora, bakra, 
cinka, željeza, magnezija, mangana i joda. 
Kruti materijali u tijelu uglavnom se dijele 
u tri kategorije: proteini (bjelančevine), uglji- 
kohidrati i masti. Sve su to ogranske tvari, to 
jest tvari u kojima, vezan u lance i prstenove, 
nalazimo ugljik. Zato što ih u prirodnom ob- 
liku nalazimo samo u živim bićima, te tvari 
zovemo biokemikalijama. Bjelančevine su gla- 
vni građevni materijal žive stanice, i od njih 
su sazdani i koža i meso. Ugljikohidrati i ma- 
sti glavni su izvor energije. Među jednostavne 
anorganske molekule u tijelu ubrajamo dobro 


/ 
- 
ZI 
A Arginin je jedna od esencijalnih 
aminokiselina, to jest onih koje tijelo 
ne proizvodi samo, nego je uzima iz 
hrane. Od 22 aminokiseline, 8 je 
esencijalnih. 


4 Kristali vitamina A, tvari koju dobivamo 
iz mlijeka, maslaca, jetre i zelenog povrća. 
Vitamini u tijelu imaju ulogu koenzima. To 
su tvari koji povezuju enzim s molekulom 
s kojom on reagira, ili pak uklanjaju 
proizvod te reakcije. 


nam poznate tvari, primjerice natrijev klorid 
(kuhinjsku sol), kalijev fluorid, koji se dodaje 
zubnoj pasti, te klorovodičnu kiselinu, koju ko- 
ristimo u školskim kemijskim laboratorijima. 


Hrana kao gorivo 
Kao svaki stroj, tako i tijelo za rad treba gori- 
vo. U njemu je sadržana energija potrebna za 
pokretanje mišića i stvaranje novih biokemi- 
kalija za rast i obnovu tjelesnih stanica i tkiva. 
Energija je nužna i za održavanje tjelesne tem- 
perature. Mi energiju dobivamo iz hrane koju 
jedemo. Kad zapalimo grumen ugljena, on se 

enzim 2 


aktivno mjesto 


A Enzim i supstrat, tj. tvar na koju on 
djeluje, uklapaju se oblikom (1). Ovaj 
enzim razlaže supstrat (2), a potom 
otpušta produkte (3). 


> Kemijski spoj koji izgleda kao 
supstrat može zakočiti enzim i 
onemogućiti mu rad. 


V Vitamin koji djeluje kao koenzim pri- 
družuje se supstratu i tako mu omoguću- 
je da se uklopi u aktivno mjesto enzima. 
Kada se supstrat rascijepi, koenzim se 
oslobađa i potom opet stupa u reakciju. 

brzo spaja s kisikom te izlučuje energiju u 
obliku velike topline. U tijelu se pak gorivo u 
obliku hrane spaja mnogo sporije s kisikom iz 
zraka, tako da oslobađanje energije nije dovolj- 
no intenzivno da izazove izgaranje. Da bi do- 
spjela do stanica, hrana se mora usitniti do 
malenih molekula koje mogu proći kroz stijen- 
ku debelog crijeva, kružiti u krvotoku i prola- 
ziti kroz stanične opne. To se postiže kemij- 
skim procesom zvanim probava. Bjelančevine 
se razlažu do aminokiselina, ugljikohidrati do 
šećera, a masti u glicerol i takozvane masne ki- 
seline. Kisik iz pluća do stanica dopremaju cr- 
vena krvna zrnca. U njima nalazimo pigment 
hemoglobin, koji sadrži željezo, a za njega se 
lagano veže kisik. 


Metabolizam 
Biokemijske reakcije koje razlažu složene mo- 
lekule u jednostavnije zovemo kataboličnima. 
Reakcije pri kojima dolazi do sinteze, ili izgra- 
dnje složenih molekula, primjerice masti, zo- 
vemo anaboličnima. Te dvije vrste reakcija tvo- 
re tjelesni metabolizam, tj. tjelesni sustav ke- 
mijskih procesa. 

Hrana pribavlja korisne, hranjive tvari (nu- 
trijente), koje su zapravo sirovine u procesu 
metabolizma. U stanicama se hranjive tvari po- 
lako spajaju s kisikom tako da postupno ot- 
puštaju energiju. Gram proteina ili ugljikohi- 


drata do kraja procesa oslobađa 4,1 kilokalo- 
riju, dok gram masti oslobađa 9,2 kilokalori- 
je energije. Prosječna odrasla osoba dnevno 
troši oko 3300 kilokalorija. Od toga se 3000 
oslobađa u obliku topline, dok se samo 300 tro- 
ši za rad. Ta toplina, koju tijelom raznosi krv, 
održava tjelesnu temperaturu na oko 37 *C. 
Svim metaboličkim reakcijama upravljaju 
posebni proteini, takozvani enzimi. Do danas 
ih poznajemo preko 1000, a svaki djeluje kao 
katalizator koji potiče samo jednu kemijsku 
reakciju. Tako, primjerice, jedan enzim razla- 
že ugljikohidrat saharozu (šećer) na glukozu i 


b U tijelu molekule 
hranjivih tvari ulaze 
u stanice pomoću 
difuzije. Izvan 
stanice postoji 
visoka koncentracija 
molekula, pa one 
prolaze kroz 
staničnu membranu 
i ulaze u stanicu u 
kojoj je njihova 
koncentracija 
razmjerno niska. 


fruktozu. Pritom se sam enzim ne mijenja, pa 
se može upotrijebiti još mnogo puta, i to često 
u zapanjujuće kratkom vremenu. 

Pri probavljanju hrane, jedna molekula en- 
zima može u sekundi obaviti istu kemijsku re- 
akciju i do 100.000 puta. Molekule enzima dje- 
luju samo u posebnim uvjetima, a jedan od njih 
je temperatura od oko 37 *C. Neki se enzimi ne 
sastoje samo od proteina. U njima nalazimo i 
druge kemijske tvari, takozvane koenzime. Če- 
sto su to vitamini iz hrane. Oni su jako važni 
za normalan rast i otpornost na zaraze, ali ih 
tijelo ne proizvodi. 


Manfred Kage/SPL 

4 Poslije probave, 
masne kiseline__g 


hranjive tvari di- 
fundiraju u krvne i 
limfne žilice prsto- 
likih izdanaka na 
stijenkama tankoga 
crijeva, takozvanih 
crijevnih resica. Te 
9 ih žilice potom ra- 

slici leže na masi 
crvenih krvnih zr- 
a 1 naca, ili eritrocita. 
Ta je slika, poveća- 
4 na preko 800 puta, 
umjetno obojena. 


Upravljanje energijom 
Većina se kemijskih reakcija odvija u stupnjevi- 
ma, u fazama koje zajedno tvore metaboličke 
putove. Tako se, primjerice, glukoza spaja s ki- 
sikom u otprilike 30 koraka. Te reakcije stvaraju 
energiju te vodu i ugljikov doksid kao otpadne 
proizvode. Kad bi se sva ta energija oslobodila 
odjednom, stanica bi se pregrijala i umrla. 
Umjesto toga, energija se oslobađa u malim ko- 
ličinama, i istog se trenutka troši na stvaranje 
kemijskoga spoja adenozin trifosfata (ATP). 
Trošenje hranjivih tvari za proizvodnju energije 
zove se katabolizam. Nešto se od tog ATP-a tro- 
ši u stanicama za proizvodnju proteina i drugih 
biokemikalija, u procesu zvanom anabolizam. 


Reakcije u stanicama stalno troše ATP, pa 
se on mora stalno proizvoditi. Zato jesti moramo 
da obnovimo zalihe. Daleko najvažnije reakcije 
koje troše energiju jesu reakcije sinteze bjelan- 
čevina. Većina se bjelančevina troši na izgradnju 
novih stanica. Tako, primjerice, kožne i krvne 
stanice imaju vijek od svega nekoliko tjedana 
ili mjeseci, no prosječna stanica svake minute 
proizvede oko 3500 molekula proteina nami- 
jenjenih stvaranju novih stanica. 

Većina kompleksnih staničnih reakcija, pri- 
mjerice sinteza velikih molekula masti ili bje- 
lančevina, jedinstvena je za živu stanicu. Us- 
prkos najmodernijoj opremi i velikom znanju 

A Sinteza proteina u pojedinoj stanici. 
RER, hrapavi endoplazmatski retikulum 
(crveno) posut je ribosomima (plavo). RER 
se sastoji od listova sparenih membrana. 
Njihova je vanjska površina pokrivena 
ribosomima, na kojima se zbiva sinteza 
proteina. Daljnja se kemijska obrada odvi- 
ja u prostoru između sparenih membrana. 


V Proizvodnja i djelovanje lisosoma, 
tjelešaca povezanih membranom. U njima 
su enzimi koji razlažu molekule hrane. Do 
toga dolazi kad se lisosomi stope s vakuo- 
lama, ili tvarima iz hrane povezanima 
membranom. 

današnji su kemičari uspjeli u laboratoriju sin- 
tetizirati tek mali dio tih spojeva. 

Cinjenica da tjelesne stanice obavljaju taj po- 
sao još više iznenađuje kad pomislimo pod ka- 
kvim uvjetima djeluju. Tako se stanica, primje- 
rice, ne zagrijava jako, nije ni kisela ni lužnata, 
što znači da su uvjeti u njoj nepovoljni za od- 
vijanje kemijskih reakcija. Te se reakcije, među- 
tim, odvijaju uz pomoć molekule ATP-a. 


Aminokiseline 

Izgradnja nove molekule bjelančevine mnogo 
je složeniji posao od sinteze masti i ugljikohi- 
drata. Molekule proteina izgrađene su od 22 
različite vrste molekula, takozvanih aminokise- 
lina, koje su povezane “glavom za rep" u nepra- 
vilnom slijedu. Od 22 aminokiseline, u tijelu ih 
se stvara samo 14. Ostalih osam dobivamo iz 
hrane. 

Molekula bjelančevine može biti izgrađena i od 
nekoliko stotina molekula aminokiselina. Tako 
ih, primjerice, u krvnom hemoglobinu ima 574. 

Da bi se u tijelu stvorile mnoge tisuće raznih 
proteina, od kojih svaki ima jedinstven raspo- 
red aminokiselina, potrebno je sudjelovanje još 
jedne skupine biokemikalija — nukleinskih ki- 
selina. Dvije glavne skupine nukleinskih kise- 


DNA je povezana sponama 
sastavljenim od četiri baze: 

lina su deoksiribonukleinska kiseline (DNA, 
engl. deoxyribonucleic acid) te ribonukleinska 
kiselina (RNA, engl. ribonucleic acid). 

Svaka se sastoji od dugog lanca molekula še- 
ćera povezanih s nukleotidom — prstenom uglji- 
kovih i dušikovih atoma. DNA se sastoji od dva 
duga niza povezana u helikoidu (spiralu), pri če- 
mu su nizovi povezani nukleotidnim mostići- 
ma, pa čitava divovska molekula podsjeća na 
usukane ljestve. Znanstvenici DNA zovu i dvo- 
strukom helikoidom. 

Slijed od tri nukleotidna mostića u DNA, ta- 
kozvani triplet, zapravo je poseban zapis koji 
određuje aminokiselinu koja sljedeća ulazi u 
proteinski lanac, a skup svih tih trostukih mos- 
tića određuje slijed (sekvencu) aminokiselina 
u molekuli bjelančevine. To je takozvani tri- 
pletni kod. Neke su aminokiseline označene i 
s više tripleta. Proteini su opeke iz kojih je iz- 
građeno tijelo, a, osim toga, u obliku enzima 
upravljaju metabolizmom, pa zato zapis sa- 
držan u DNA određuje kako će tijelo izgleda- 
ti, kako će rasti i funkcionirati. Stoga je DNA 
genetski materijal u našem tijelu, tvar koja 
određuje nasljedna svojstva. U njoj je sadržan 
kemijski zapis koji svojstva roditelja prenosi 
na potomke. 

Odgovarajuća 
molekula tRNA 
postavlja se 
nasuprot mRNA i 
otpušta svoje 
aminokiseline 


A Model na kojem je prikazana struktura 
dvostruke helikoide DNA. DNA se sastoji 
od milijuna atoma ugljika, dušika, fosfora, 
kisika i vodika. 


V DNA u staničnoj jezgri izgrađuje kromo- 
some. Kromosomi se dijele na gene, koji 
određuju tjelesna svojstva jer prenose 
nacrt proteina. DNA se cijepa u dvije niti, 
to jest messenger (m, “glasnik") i transfer 
(t, “prenosnik") RNA. tRNA uzima moleku- 
lu aminokiseline, koju otpušta tek kad je 
veže za odgovarajući mRNA. Aminokiseline 
se povezuju u proteine, od kojih mnogi 
tvore hormone i enzime. 


messenger RNA 
(MRNA) 


transfer RNA 
(tRNA) 


MRNA prelazi 
iz stanične 
jezgre u 
citoplazmu 


Ribosom 
čita triplete 
baza duž 
mRNA 


7 NSI Pid A KA 


=: 
žgt | 


BN s 


paso 
= M 


| Ribosom 


DRVO ZNANJA 31 


«4 Narkoman uzima heroin na amsterdam- 
skoj ulici. Mnogi su se ovisnici odvikli od 
droge pomoću metadona, narkotika slič- 
nog morfiju, koji ne izaziva toliku ovisnost. 


V Pušenje cigareta bilo je gotovo opća 
pojava, sve dok prije tridesetak godina 
nije utvrđeno da duhan uzrokuje teške 
plućne i srčane bolesti. 


O&AMP/Topham Picture Source 


Do osamdesetih godina ovoga gdje se može živjeti samo od kriminala ili pro- 
Tak stitucije. Tada uživatelj droge ne postaje samo 
st olj era zlouporaba droga postala nesretan čovjek nego i socijalni problem. g 
; ; : Bez obzira na njihove posljedice, neke su dro- E 
Je svjetski P roblem. Nabava ge društveno prihvatljive. Alkohol, nikotin u M 
zlegalnih droga, kao 1 potražnja duhanu te kofein u kavi i čaju — sve su to dro- 
g ge koje mogu stvoriti ovisnost kod ljudi koji ih 'W Američki agenti pokazuju pecaru i 
za njima, povezane su s duboko uživaju. Što jasnije biva da pušenje šteti zdra- ostalu opremu za ilegalnu proizvodnju 
ukorijenjenim dyvuštvenim £ vlju, to i kampanje protiv pušenja bivaju sve alkohola za vrijeme Prohibicije, koja je 


X : x žešće, a vožnja pod utjecajem alkohola strogo se uvedena 1919., a ukinuta tek 1933. 
gospodarskim problemima, što 


otežava svako dugoročno rješenje. 


louporaba droga znači uzimanje droga 
/ u ilegalne, dakle nemedicinske svrhe, 
poglavito ako je to povezano s navikom 
ili ovisnošću. U većini takvih slučajeva droga 
je stimulans koji nadvladava depresiju i na 
umjetni način stvara dobro raspoloženje i sa- 
mouvjerenost. Ovisnost se, međutim, može po- 
javiti i uzimanjem sredstava za smirenje. 
Uzimanje droga može biti vrlo opasno. Kada 
se uživaju u većim količinima, neke droge 
izravno ugrožavaju zdravlje — a za ovisnost je 
svojstveno da su za postizanje “higha" stalno po- 
trebne sve veće doze. Droge stvaraju umjetni 
optimizam kao i iluziju moći, što ugrožava spo- 
sobnost rasuđivanja, bilo da je riječ o poslovnim 
odlukama ili o upravljanju automobilom. 
U praksi je najopasnije što uživatelj može 
ostati bez novaca za nabavu svakodnevne potre- 
be, zbog čega on često “otpadne" u svijet ulice, 

kažnjava zato jer njegovo uživanje uzrokuje 
teške prometne nesreće. Ipak se smatra da je 
odluku o pušenju i pijenju najbolje prepustiti 
samim pojedincima. Tome u prilog govori i 
američko iskustvo s prohibicijom (zabranom al- 
koholnih pića), kojom nije postignut željeni 
učinak: za “ludih dvadesetih" milijuni ljudi su 
kršili zakon pijući alkohol, a organizirani je kri- 
minal profitirao upravo na zabranjenim žesto- 
kim pićima. Država je na koncu zaključila da 
je mnogo bolje legalizirati i regulirati proizvod- 
nju i prodaju alkoholnih pića nego ih gurati u 
podzemlje. 

To je potaknulo razmišljanja da bi trebalo 
legalizirati i “lake" droge, primjerice marihu- 
anu, budući da je puše milijuni ljudi, a nije ne- 
pobitno dokazano da su zbog toga postali ovis- 
nicima ili da im ona narušava zdravlje. Međutim, 
u većini zapadnih zemalja (osim u Nizozemskoj) 
vlasti su odbacile to gledište i pojačale napore 
u suzbijanju prodaje i uživanja droga. Svoje su 
zagovaratelje stekle čak i halucinogene droge 
poput meskalina i LSD-a — koje mijenjaju per- 
cepciju konzumenta — i to osobito 1960-ih i 
koncem 1970-ih godina, kad su bile u modi. 


"Tvrde" droge 
Rasprave o tome utihnule su 1980-ih, kad su 
se počele široko trošiti mnogo djelotvornije 
“tvrde" droge, s puno očitijim razornim djelo- 
vanjem. 

U prvi se trenutak činilo da glavna opasnost 
prijeti od heroina, bijeloga praška priređena iz 
opijskoga maka. U 19. stoljeću derivati opija, 
primjerice laudanum i morfij, široko su se upo- 
trebljavali za ublažavanje bolova i prodavali 
bez recepta. Vjerojatno je zbog njihove kućne 
“medicinske" primjene bilo mnogo slučajeva 
slučajne ili neprepoznate ovisnosti, a poznati 


b> "Kuća kreka" u newyorškom kvartu 
Bronx. Ovisnost o kreku nastaje mnogo 
brže nego kod većine drugih droga, i on je 
vrlo opasan po zdravlje. Ta je droga posta- 
la vrlo popularna u “yuppievskim" krugo- 
vima koncem 1980-ih i početkom 1990-ih. 

ovisnik bio je i slavni engleski pjesnik Samuel 
Taylor Coleridge. Nasuprot tome, narkotička 
svojstva opija bila su dobro poznata — što, me- 
đutim, nije spriječilo Veliku Britaniju da uđe 
u zloglasne “Opijumske ratove" 1840-ih i 
1850-ih godina, kojima je cilj bio prisiliti 
Kineze na uvoz golemih količina te droge iz 
britanske Indije. 


Rast ponude 

Heroin je otkriven 1874. i nekoliko godina pri- 
je nego što je uočeno koliko je opasan uzimao se 
kao sedativ. Ovisnost o heroinu u SAD-u bila 
je poznata još prije Drugog svjetskog rata, ma- 
da je njome bila zahvaćena tek neznatna manjina 
pučanstva. Za demoralizirajućega Vijetnam- 
skog rata krajem 1960-ih i početkom 1970-ih, 
među američkim se vojnicima proširilo uživa- 
nje droge, a kad je u Ameriku počelo dolaziti sve 
više heroina iz Azije, problem je poprimio alar- 
mantne razmjere. 

1980-ih u SAD-u, a kasnije i u zapadnoj Eu- 
ropi, pojavila se još ubojitija droga, novi deri- 


4 Pušači "trave" u Hyde Parku “ludih 
šezdesetih". Mnogi tvrde da marihuana ne 
izaziva ovisnost, ali većina država ipak ne 
dopušta njenu slobodnu prodaju. 


V Trinaestogodišnja djevojčica podvezuje 
ruku prije nego što će si ubrizgati heroin. 

Riječ je o prizoru iz filma Christiane F., ko- 
jemu je tema ovisnost o drogi i prostitucija. 


vat kokaina. Kokain se pripravlja iz lišća bilj- 
ke koke, a poznat je još od konca 19. stoljeća te 
nije, kao ni heroin, odmah prepoznat kao ovis- 
nička droga (pa je čak bio i jedan od sastojaka 
prve Coca-Cole). Šezdesetih godina počeo ga 
je uživati velik broj bogataša i pomodara, ali 
je velika opasnost od te droge uočena tek kad 
su je počeli proizvoditi u jeftinom obliku — “kre- 
ku" (crack) — koji se mogao i pušiti. 

Heroin se proizvodio u dva daleka granična 
područja, u “Zlatnom polumjesecu" (Afganistan 
i Pakistan), te u “Zlatnom trokutu" (Tajland, 
Laos i Burma). Kokain se uglavnom uzgajao 
u Boliviji i Peruu, a prerađivao u Kolumbiji, 
gdje su narko-karteli stekli silnu moć. Krijum- 
čarenje je postalo unosan posao širom svijeta, 
a velika dobit ostvarivala se na svakom ko- 
raku, od transportiranja s plantaže pa sve do 

Db Krijumčari droge u Zlatnom trokutu, 
području Tajlanda, Laosa i Burme, u 
kojem se već dugo uzgaja mak i iz 
kojeg se u Europu i Ameriku prenosi 
heroin. 


maloprodaje (“dilanja") na ulici. Ta je trgovina 
bila tako isplativa da zločinačke organizacije ko- 
je su njome upravljale, u obrani svojih interesa 
nisu prezale ni od ubojstava svojih suparnika. 


Epidemija droga 
Godine 1986. u SAD-u se počelo govoriti o 
epidemiji “kreka", a ta je droga postajala sve 
poznatija i u Europi. Vlade su počele odvajati 
sve veća sredstva za borbu protiv droga, ali je 
zbog silne složenosti problema napredak bio 
spor. Tako bi se, primjerice, uhićenjem svih 
konzumenata i ovisnika postiglo vrlo malo — 
a znatno bi se opteretio policijski i kaznionič- 
ki sustav — ukoliko ih se pritom ne bi moglo i 
uvjeriti da se okane te navike. Propagandnim 
i savjetodavnim kampanjama donekle se usp- 
jelo uvjeriti ljude da izbjegavaju droge ili da 


A U borbi protiv trgovine drogom, 
policajci i carinici se na aerodromima i 
graničnim prijelazima služe i uvježbanim 
psima, koji su sposobni nanjušiti narkotik 
u putnim torbama, vozilima, pa čak i u 
ljudskom tijelu. 


b Carinici spaljuju drogu koja bi na ulici, 
kako se procjenjuje, vrijedila 100 milijuna 
funti. To je bio kraj dviju uspješnih opera- 
cija škotskih carinika 1991. godine. 


ih se odreknu, ali je ukupni broj uživatelja 
unatoč tome nastavio rasti. 

Pritom su osobito ugroženi mladi ljudi. 
Poznato je da je adolescencija doba emotivnih 
teškoća koje ponekad uzrokuju nepredvidljivo 
ponašanje. Osim toga, zlouporabu droga potiče 
i beznađe koje proizlazi iz siromaštva u grado- 
vima, slabih izgleda za zaposlenje i drugih dru- 
štvenih zala. Nedostatak perspektive posebno je 
obeshrabrivao mladež na Zapadu, zbog afirma- 


DRVO ZNANJA 


cije kulta uspjeha i sklonosti da se vrijednost 
čovjeka pretežno mjeri njegovim materijalnim 
postignućima. 

Često se navodi još jedan uzrok rasta opas- 
nosti od droga i drugih društvenih problema, 
ato je navodni slom sustava vrijednosti koji se 
očituje u povećanom broju razvoda brakova, 
opadanju roditeljskog autoriteta i na druge na- 
čine. Stoga se čini da će učinkovitom hvatanju 
u koštac sa zlouporabom droga vjerojatno mora- 
ti prethoditi temeljite društvene, gospodarske 
i moralne promjene, koje će biti vrlo teško 
provesti. 


Suzbijanje ponude 
Sprečavanje prodaje droge uhićenjem “dilera" 
ili zapljenom pošiljaka pri njihovu ulasku u ze- 
mlju mnogo je praktičnije rješenje. Za tu se 
svrhu odvajaju sve veća sredstva, a postignuti 
su i dobri rezultati. Međutim, opći opseg trgo- 
vine drogom nastavio je rasti. Zatvori su po- 
stali puni sitnih kriminalaca, što je samo otežalo 

posao čuvarima zakona; osim toga, stalno su 
pridolazili novi prodavači, a oni koji su uprav- 
ljali tom trgovinom uglavnom su izmicali prav- 
di. U trgovini drogom najviše zabrinjava činje- 
nica što su zločinci koji se njome bave stekli 
toliko bogatstvo i utjecaj da ponekad uspijeva- 
ju potkupiti policiju i manipulirati pravnim 
sustavom. 

Krijumčarenje se teško sprečava jer zaštitna 
služba ne može nadzirati sve granične prijelaze 
u velikim zemljama, na primjer u Sjedinjenim 
Američkim Državama, niti pregledati svako- 
ga od milijuna ljudi što ulaze u zemlju ili iz 
nje izlaze. Zahvaljujući golemoj dobiti koju os- 
tvaruju, trgovci drogom mogu si dopustiti i ve- 
like gubitke (primjerice zaplijenjenu pošiljku 
vrijednu milijune dolara), bez bojazni da bi ih 
to moglo omesti u daljnjem poslu. 

Jedna od mogućnosti o kojoj se raspravlja u 
borbi protiv zlouporabe droga na Zapadu, bila 
bi legalizacija droga, to jest dopuštanje njiho- 
va slobodnog uvoza i prodaje. U tom slučaju 
droge više ne bi bile u rukama kriminalaca, 
pa oni više ne bi poticali njihovo širenje. Osim 
toga, bile bi jeftinije, pa njihovo trošenje ne bi 
ovisnike tjeralo u kriminal. I napokon, budući 
da bi bile podložne farmaceutskim standardi- 
ma, bile bi čiste i manje opasne po zdravlje. S 
druge pak strane, vjerojatno bi upravo te pred- 
nosti dovele do golemog porasta potražnje za 
legaliziranim drogama i uzrokovale prave “epi- 
demije". Iako neke vlasti naginju legalizaciji, to 
se u bliskoj budućnosti vjerojatno neće do- 
goditi. 

Suočene s opasnošću od droga, mnoge vlade 
troše sve više novca na kampanje upozorava- 
nja i uvjeravanja, kao i na oštrije provođenje za- 
kona. Pritom rezultati nisu uvijek vidljivi. Ta- 
ko je, primjerice, u SAD-u taj problem postao 
tako ozbiljan da je Bushova uprava 1989. od- 
lučila “objaviti rat" trgovini drogom. 


Kraljevi droge 
U novoj američkoj politici najvažnija je ideja 
da se ta opasnost osujeti na samom izvoru, u 
zemljama u kojima se droga proizvodi i pre- 
rađuje. Budući da se vlade takvih zemalja 
često boje moći lokalnih “kraljeva droge", Sje- 
dinjene Američke Države pomagale su lokal- 


ne vlade šaljući im stručnjake iz Agencije za 
droge, novac i vojnike, što je obećavalo uspjeh. 
To je brzo provedeno u Kolumbiji, u kojoj je 
narko-kartel Medellin organizirao terorističke 
napade velikih razmjera na državne vlasti. 
Cini se da su početkom 1990-ih kolumbijske 
vlasti u tome donekle i uspjele, iako je teško 
reći hoće li taj uspjeh imati i trajne posljedice. 

Međutim, u zemljama u kojima se uzgajaju 
mak i koka, problem je bio mnogo složeniji. 
Uzgajivači su bili siromašni seljaci, pa iako se 
nitko od njih nije obogatio prodajom sirovina 
za droge, ipak su njihovim uzgojem zarađivali 
mnogo više nego uzgojem drugih kultura. Bilj- 
ke su često uzgajane u zabitnim krajevima, pa 
su vlasti teško nalazile polja, a osim toga, tu 
je trgovinu bilo teško kontrolirati jer su dr- 
žavni službenici bili podmićivani. 


Alternative 

SAD i Ujedinjeni narodi napravili su stoga 
planove za dotiranje uzgoja drugih kultura u 
Aziji i Južnoj Americi. No takvo “uplitanje? 
nije uvijek bilo popularno. Tako su, primjeri- 
ce, Sjedinjene Američke Države 1992. odlučile 
dati 190 milijuna dolara za alternativne pro- 
jekte razvoja u Boliviji, ali je dolazak ame- 
ričkih vojnika izazvao provalu protuameričkih 
osjećaja, što je ugrozilo i sam plan. 

U Srednjoj Americi situaciju je otežala i bo- 
jazan od “američkog imperijalizma", pa su se 
države suglasile da djeluju udruženo, ali bez 
pomoći SAD-a. Američko svrgavanje i otmi- 
ca panamskog diktatora Manuela Noriege po- 
kazali su da takve bojazni nisu sasvim neute- 
meljene. Noriega je zbog trgovanja drogom 
osuđen na 40 godina zatvora u američkoj kaz- 
nionici. Osim toga, američki je Vrhovni sud 
odbio osuditi takvo otimanje stranih državljana. 
Kasnije su otmica meksičkog trgovca drogom 
i njegovo izvođenje pred sud naveli Meksiko 
da sa Sjedinjenim Američkim Državama pre- 
kine suradnju u borbi protiv droga. 

Danas se problem pojavljuje i u bivšem So- 
vjetskom Savezu, gdje je porast proizvodnje i 
potrošnje droga stvorio nove socijalne pro- 
bleme i moćne “kraljeve droge". 

Uz bijedu, brojne socijalne probleme i me- 
đunarodni kriminal nije moguće naći brzo i la- 
ko rješenje problema trgovine i uzimanja droga. 


DROGE I ATLETIČARI 


Vrhunski atletičar Ben Johnson (r. 1961.) 
jedan je od primjera zlouporabe droga, 
ali bez ovisništva. Johnson je rođen na 
Jamajki i u 15. je godini života emigrirao 
u Kanadu. Tu je postao vodeći sprinter, 
a na Olimpijadi 1988. g. oborio je rekord 
u utrci na 100 metara. Pretrage su, me- 
đutim, pokazale da on svoju pobjedu za- 
hvaljuje steroidima - drogama koje mo- 
gu poboljšati rezultate - pa mu je naslov 
oduzet. Godine 1991. dopušteno mu je 
da se ponovno uključi u međunarodni 
sport, ali mu je drugi prekršaj, godine 
1993., zauvijek zapečatio karijeru. 


A Nizozemac Jan-Karel Kleijn pokazuje 
kako se ovisnik može poslužiti "ljuskom", 
u kojoj su čista voda i šprice. Kleijn je taj 
aparat konstruirao kako bi se suzbilo 
širenje side prljavim iglama. 


4 Ovaj zamak u Chiji, Kolumbija, vlasniš- 
tvo je trgovaca kokainom; on nam poka- 
zuje koliko taj posao može biti unosan. 

Gassed by John Singer Sargent/Imperial War Museum, London 


Prvi svjetski rat nekad su zvali 1 
“Velikim ratom", a po masovnom 
uništavanju i ubijanju bio je do- 
tad najstrašniji. Po njegovu su svr- 
šetku velika carstva ostala u ruševi- 
nama, a strogi uvjeti mira položili 
su temelje budućim sukobima. 


zroci Prvog svjetskog rata sežu u 19. 

stoljeće, kad je od mnogih državica — ko- 

je su tijekom svoje povijesti pripadale 
različitim susjedima — stvoreno nekoliko novih 
država. Tako su se, primjerice, Njemačka i Italija 
željele dokazati i postaviti uz bok već afirmi- 
ranim silama poput Rusije, Francuske i Velike 
Britanije, klimave Austro-Ugarske Monarhije u 
srednjoj Europi, te oslabljenog Turskog Carstva 
na Bliskom istoku. Manje zemlje, primjerice Bel- 


Prvi svjetski rat 


gija, s njima se nisu mogle mjeriti, pa su odlu- 
čile ostati neutralne i ne stati ni na čiju stranu. 


Takmaci i protivnici 

Do 1914. godine velike su se sile podijelile u 
dva suprotstavljena saveza. Na jednoj strani 
stajale su Centralne sile (ili sile Trojnog save- 
za) na čelu s Njemačkom i Austro-Ugarskom. 
Partner im je bila i Italija, ali je došlo do hla- 
đenja njihovih odnosa, dok su veze s Bugar- 
skom i Turskom postajale sve čvršće. Drugi 
blok, Antantu ili Saveznike, tvorile su Fran- 
cuska, Rusija i Velika Britanija. 

Zemlje u tim savezima imale su jakih i slabih 
strana, što će odigrati veliku ulogu u predsto- 
jećem sukobu. Njemačka je postala najvećom 
vojnom silom u Europi. Njezini pokušaji da po- 
stane takmac britanskoj pomorskoj sili doveli 
su do napetosti između te dvije zemlje. Nasu- 
prot tome, Austro-Ugarska je bila golema, ali 
nestabilna država, sastavljena od mnogih 
nemirnih i nezadovoljnih naroda. 


> Njemački car 
Vilim Drugi bio 

je u rodu s većinom 
kraljevskih obitelji 
u Europi, pa i 
britanskom. 
Međutim, njegova 
opsjednutost 
dokazivanjem 
njemačke vojne 
nadmoći na koncu 
je dovela do rata. 


4 Nadvojvodu 
Franju Ferdinanda 

i njegovu ženu So- 
fiju iz neposredne 
je blizine u Sarajevu 
ubio srpski terorist 
Gavrilo Princip. 


roi 


Robert Hunt Libra 

A Plinoviti klor, koji su prvi primijenili 
Nijemci 1915., palio je pluća i izazivao 
sljepilo. Dok im nisu podijeljene maske, 
vojnici su se štitili stavljanjem vlažne tka- 
nine na lice. 


Velika Britanija, u ono vrijeme vodeća in- 
dustrijska država, vladala je golemim preko- 
morskim imperijem. U obrani se oslanjala više 
na svoju sjajnu mornaricu nego na malu pro- 
fesionalnu vojsku od 386.000 ljudi. Rusija je, 
s druge strane, 400 godina zaostala u indus- 
trijskoj i vojnoj tehnologiji, ali je zato na ra- 
spolaganju imala milijune vojnika. Francuska 
se još oporavljala od poraza od Njemačke u 
francusko-pruskom ratu (1870./71.) i ratne 
odštete koju je morala plaćati Njemačkoj. 

36 PRVI SVJETSKI RAT 


Rat je, međutim, počeo na Balkanu. To je 
područje donedavna pripadalo Turskom Cars- 
tvu, no Turci su se u međuvremenu povukli, a 
Njihovo mjesto nastojale su zauzeti Austro- 
Ugarska i Rusija. Godine 1908. Austro-U gars- 
ka je anektirala (pripojila) Bosnu i Hercegov- 
inu, koju je do tada (od 1878.) držala okupi- 
ranom. To je izazvalo bosanske Srbe, kao i 
neovisnu susjednu Kraljevinu Srbiju. Rusija, 
koja je tradicionalno podupirala Srbiju, 
oglasila se prosvjedom, ali nije bila spremna 
krenuti u rat. Napetosti su kulminirale 28. 

A U Velikoj Britaniji, kao i u većini drugih 

zemalja, rat je bio dočekan s rodoljubnim 

oduševljenjem. Na ovaj poziv lorda Kitche- 
nera odazvale su se tisuće ljudi, željnih da 
i sami pridonesu pobjedi prije nego što 


pryi 


“sve bude gotovo do Božića". 


lipnja 1914. kad je pripadnik terorističko- 
nacionalističkog pokreta “Mlada Bosna", 
Srbin Gavrilo Princip, u Sarajevu ustrijelio 
nadvojvodu Franju Ferdinanda, austrijskog 
prestolonasljednika, i njegovu ženu Sofiju. 


Opći rat 
Situacija je ubrzo izmakla kontroli. Uvrijeđe- 
na Austo-Ugarska napala je 28. srpnja Srbiju, 
optuživši je da stoji iza ubojstva prestolona- 
sljednika. Dva dana kasnije Srbiji je u pomoć 
priskočila Rusija i mobilizirala 1,2 milijuna 
vojnika. Njemačka je pod prijetnjom rata za- 
tražila od Rusije da demobilizira vojsku u ro- 
ku od 24 sata. No budući da je Rusija odbila 
njemački zahtjev, Njemačka joj je 1. kolovoza 
objavila rat. Potom je 3. kolovoza Njemačka 


BORBA NA DVA BOJIŠTA 


Zapadna bojišnica se protezala duž čita- 
ve sjeverne francuske granice, dok se 
istočna protezala istočnim granicama 
teritorija Centralnih sila, od Baltičkog 


mora na sjeveru do Crnog mora na jugu. 


Bridgeman Art Library/Imperial War Museum, London 


objavila rat i Francuskoj, koja je bila savezni- 
ca Rusije. 

Njemački “Schlieffenov plan" predviđao je 
da Njemačka pregazi Francusku prije nego 
što se Rusija pripremi za rat, jer bi se u su- 
protnom Njemačka morala boriti na dva 
bojišta, istočnom i zapadnom. To se najbrže 
moglo izvesti prodorom kroz Belgiju, zaobi- 
laženjem francuskih pograničnih tvrđava. Ka- 
da je neutralna Belgija odbila propustiti nje- 
mačke trupe, Njemačka ju je 3. kolovoza na- 
pala. Budući da se obvezala štititi belgijsku ne- 
utralnost, Velika Britanija je istog dana obja- 
vila rat Njemačkoj. I tako se za nešto više od 
pet tjedana Europa našla u ratu. U listopadu 
se Centralnim silama pridružila Turska. 


Rovovski rat 

Njemačka se vojska sa svojih milijun i pol voj- 
nika činila nezaustavljivom. Potukla je Fran- 
cuze duž čitave zapadne bojišnice i potkraj ko- 
lovoza se kod Monsa probila kroz malobrojne 
Britanske ekspedicijske snage (British Expedi- 
tionary Force). Ipak, u rujnu su ih Francuzi za- 
ustavili na rijeci Marni. Tada su se obje strane 
ukopale i izgradile sustav rovova. Međusobno 
su bile udaljene tek nekoliko stotina metara, 
a dijelila ih je “ničija zemlja". Linija rovova pro- 
tezala se gotovo 700 kilometara uzduž sjever- 
ne Francuske, od Engleskoga kanala do švicar- 
ske granice. 

Borbe u rovovima na zapadnom bojištu po- 
trajale su četiri godine, a svojim užasnim pri- 
zorima nadmašile su svaku maštu. Bitke su 
ponekad trajale mjesecima. Kad bi došlo do “ve- 
like navale", u jednom danu izginuli bi deseci 
tisuća ljudi, često samo zato da bi se osvojilo 
nekoliko metara teritorija. Gotovo do samog 
kraja rata bojišnica se nikad nije pomaknula 
za više od 65 kilometara u jednom smjeru. 

Godine 1915. Saveznici su (uglavnom Fran- 
cuzi) u općim ofenzivama imali velike gubitke 
u ljudstvu, a postigli su malo. U veljači 1916. 
Nijemci su naumili “iskrvariti Francusku" na- 
padom na ključnu francusku tvrđavu Verdun. 
Pritom je poginulo na tisuće vojnika s obje stra- 


NJEMAČKA 


AUSTRO- 
UGARSKA 


BOSNA 


KLJUČNI DOGAĐAJI 


1914. 

Atentat na nadvojvodu Franju Ferdi- 
nanda. Opći rat u Europi. Bitka na 
Marni. Japan objavljuje rat Njemačkoj. 
1915. 

Dardanelska ekspedicija. 
Propala saveznička ofenziva na 
zapadnom bojištu. Nijemci potisnuli 
Ruse iz Poljske. Potapanje Lusitanije. 
Italija i Bugarska ulaze u rat. 
1916. 

Bitke kod Verduna i na Sommi. U 
Velikoj Britaniji uvedena mobilizacija. 
Lloyd George postaje britanskim 
premijerom. Rumunjska ulazi u rat, ali 
je Njemačka osvaja. 

1917. 

Njemačka kreće u bespoštedni pod- 
mornički rat. Sjedinjene Američke 
Države ulaze u rat. Neuspjeh saveznič- 
kih ofenziva na zapadnom bojištu. 
Boljševička revolucija u Rusiji. 
Talijanski poraz kod Kobarida. 
1918. 

Rusija izlazi iz rata. Saveznički proboj 
na zapadnom bojištu. Slom njemačkih 
saveznika. Pobuna njemačke flote. Nje- 
mačka potpisuje primirje. 

Kraj rata. 


ne, no Verdun je ipak ostao u francuskim ru- 
kama. Napad Britanaca u bitki na Sommi u 
srpnju pretvorio se u još jedno veliko krvoproli- 
će. Već prvoga dana bitke poginulo je šezde- 
set tisuća ljudi, i taj je gubitak gotovo slomio 
britansku dobrovoljačku vojsku. 


Na istočnom bojištu 
U međuvremenu je rat bjesnio i na istoku. Au- 
strijska nemoć pred Rusima prisilila je Nijemce 
da na to bojište upute više vojnika no što su to 
isprva planirali. Tako je drugo bojište, od kojeg 
su strahovali, postalo stvarnost. Međutim, 1914. 


TURSKO CARSTVO 


MC Pictur Library 


All Quiet on the Western Front, 1930/Kobal Collection 


b> Zauzeti njemački rov, u kojem 
nepokopani mrtvaci leže uz umorne 
britanske vojnike. Često neprekidno 
do gležanja u vodi, mnogi su vojnici 
patili od “rovovskog stopala", pa 
su jedva mogli i hodati, a kamoli se 
boriti. 


Nijemci su neočekivano izvojevali velike pob- 
jede protiv Rusa kod Tannenberga i Mazurskih 
jezera, a 1915. su osvojili ruski dio Poljske. Iste 
je godine Bugarska ušla u rat na strani Njemač- 
ke, pa su njemačke i bugarske trupe ubrzo 0s- 
vojile Srbiju. Austrijanci, neuspješni na istočnom 
i balkanskom bojištu, imali su mnogo više usp- 
jeha u borbama protiv Talijana, koji su se 1915. 
pridružili Saveznicima. Kada se 1916. Antanti 
pridružila i Rumunjska, Nijemci su je zauzeli u 
kratkom i briljantnom pohodu, te tako za sebe 
osigurali njezina naftonosna polja. 


Rat širom svijeta 

Japan je u kolovozu 1914. objavio rat Nje- 
mačkoj i napao njemačku koloniju Qingtao, 
koja je pala u studenom, nakon udruženog na- 
pada japanskih i britanskih vojnika. Počeo je 
i lov na njemačke bojne brodove u Indijskom 
oceanu i južnom Atlantiku, pa su u posljednjim 
mjesecima 1914. vođene bitke za prevlast na 
moru kod Coronela (Cile) i Falklandskih oto- 
ka. Nisu mirovale ni njemačke kolonije u Afri- 
ci: na jugozapadu su ih napale južnoafričke 
trupe, a na istoku britanske. 

Rat takvih razmjera svijet dotada nije poz- 
navao. Novi vojni izumi bili su namijenjeni 
isključivo ubijanju. Teškim topovima prvi su se 
poslužili Nijemci. Eksplozije granata jedne od 
tih grdosija, takozvane Debele Berte, čule su 
se sve do Kenta u Velikoj Britaniji. Najviše 


Mary Evans Picture Library 


pogibija izazvali su mitraljezi i bojni otrovi. Od 
bojnih otrova korišten je plinoviti klor, koji je 
gušio i osljepljivao. Bio je opasan i zato jer ga 
je vjetar mogao vratiti onome tko ga je ispus- 
tio. Tenk su izumili Britanci, i kad je prvi put 
upotrijebljen u bitki na Sommi, činilo se da će 
odlučiti o ishodu rata. No tenkovi su uključe- 
ni u borbu prije nego što ih je proizvedena 
dovoljna količina za osiguranje brze pobjede, 
pa je tako iznenađenje propalo. 


Napad iz zraka 

Obje su se strane u napadima služile i novim 
pronalaskom, zračnim snagama, i tada je po 
prvi put bombardirano i civilno stanovništvo. 
Velika Britanija je napadana iz velikih cepeli- 
na, a piloti dvokrilaca su se u zračne dvoboje 
lovaca upuštali često naoružani samo pištolji- 
ma, čak i običnim opekama. Pa ipak, usprkos 
razvijenoj tehnologiji, ratni su se vođe i dalje 
uglavnom oslanjali na slanje tisuća ljudi “pre- 
ko vrha" (izlazak iz rovova pred juriš). 

Na zapadnom se bojištu rat i dalje otezao. 
Britanski zapovjednici pod feldmaršalom Do- 
uglasom Haigom i dalje su vjeru polagali u 
sve veće ofenzive (uza sve veći broj žrtava), te 
su odbijali druga rješenja za okončanje suko- 


DRVO ZNANJA 37 


A Vojnici su 
trenutak veranja 
iz rovova pred 
juriš zvali “prela- 
zak preko vrha". 
Stotine vojnika 
poslano je na 
mitraljeze, u 
sigurnu smrt. 


ba. Jedna od iznimaka bio je plan za koji se 
zalagao ministar mornarice Winston Churchill. 
On je vjerovao da se pobjeda može izvojevati 
izbacivanjem Turske iz rata. No ekspedicija 
koja je 1915. krenula na Dardanele (tjesnac 
koji vodi u Crno more), doživjela je neuspjeh 
jer britanska mornarica nije uspjela osvojiti 
tursku prijestolnicu Istanbul. Odbijeni su i 
pokušaji iskrcavanja britanskih, te australskih 
i novozelandskih trupa kod obližnjeg Galipo- 
lja, a kasnije su odbijene i francuske te indijske 
trupe. 

Do 1916. obje su strane povećale proizvodnju 
oružja. Britanci su uveli opću vojnu obvezu, a 
premijerom je postao Lloyd George. Njemački 
vrhovni zapovjednici bili su generali Hinden- 
burg i Ludendorff. Godine 1917. i Francuska 
je našla odlučnog vođu čelične volje. Bio je to 
Georges Clemenceau, poznat pod nadimkom 
Tigar. 


Rat na moru 
Tijekom čitavog rata morem je vladala britan- 
ska mornarica. Njemačka flota izazvala je bri- 
tansku mornaricu 1916. kod Jyllanda, gdje je 
došlo do najveće pomorske bitke. Britanci su 
imali više gubitaka u brodovlju i ljudstvu od 

NEVOLJA NA VIDIKU 


Kad su borbe završile, pobjednički 
Saveznici sastali su se u Versaillesu u 
Francuskoj da razmotre uvjete mira. 
Plod toga bio je Versailleski mir, pot- 
pisan 28. lipnja 1919. Saveznici, pose- 
bice Francuska, tražili su da Njemačka 
plati ratnu odštetu. Njemačka je zemlja- 
ma Antante u ime reparacija (ratne 
štete) morala ustupiti zemlju, zlato, 
stoku i sirovine, primjerice željezo i ug- 
ljen, a morala je pretrpjeti i poniženje 
zbog okupacije Ruhra u siječnju 1923. 

Povjesničari smatraju da su pretjera- 
ne reparacije izazvale njemački finan- 
cijski slom 1920-ih godina, te da su mi- 
rovni uvjeti bili prestrogi. Smatra se da 
su upravo oni pridonijeli usponu Hitle- 
ra i nacističke stranke na vlast 1930-ih, 
te da su na koncu doveli do Drugog 
svjetskog rata, koji je izbio 20 godina 
nakon potpisivanja mira. 


Nijemaca, ali su njemačku flotu potisnuli u lu- 
ku, gdje je i ostala sve do kraja rata. Tako je bri- 
tanska mornarica mogla Njemačkoj nametnuti 
blokadu i onemogućiti joj uvoz vitalnih sirovina. 


Podmornički rat 
Njemačka je pokušala nametnuti protublokadu 
podmornicama koje bi potapale brodove što su 
opskrbljivali Veliku Britaniju. Kad je u svib- 
nju 1915. njemačka podmornica potopila put- 
nički transatlantik Lysitaniju, na kojoj je bilo 
i 128 utjecajnih američkih putnika, mogućnost 
da gnjevne Sjedinjene Američke Države uđu 
u rat na strani Saveznika odjednom je postala 
stvarna. 

Zbog toga su Nijemci odustali od neograniče- 
nog podmorničkog rata sve do 1917., kad su se, 
ovaj put s mnogo većim brojem podmornica, 
vratili taktici “potapanja bez opomene" svih 
brodova u savezničkim vodama. Nijemci su 
računali da će, čak i ako SAD uđe u rat, Veliku 
Britaniju poraziti izgladnjivanjem prije nego što 
američki vojnici budu spremni za borbu. Tzv. 
“U" podmornice potopile su stotine trgovačkih 
brodova, sve dok Britanci nisu odlučili organizi- 
rati konvoje, flote trgovačkih brodova pod zašti- 


tom razarača. Njemačka je kampanja propala, a 
u travnju 1917. američki predsjednik Woodrow 
Wilson Njemačkoj je objavio rat. Centralnim 
silama bili su odbrojeni dani. Dok su se Sjedinje- 
ne Američke Države pripremale poslati trupe u 
Europu, rat na zapadnom bojištu i dalje se ote- 
zao. Nijemci su bili prisiljeni povući se, ali samo 
do dobro utvrđenih položaja “Hindenburgove 
linije". Britanci su u ofenzivi kod Passchenda- 
elea, onemogućenoj lošim vremenom, zapali u 
blato, a u francuskoj vojsci izbile su pobune. 
Nijemci su na istoku dobili još nekoliko bita- 
ka, a revolucijom u Rusiji, u listopadu 1917., 
na vlast su došli boljševici, koji su obećali mir. 


Iscrpljenost ratom 
Usprkos tome što su Nijemci i Austrijanci ha- 
metice potukli Talijane kod Kobarida, njema- 
čki su saveznici bili na izmaku snaga. Austrij- 
ski je car pokušavao pokrenuti tajne pregovore 
o separatnom miru, a Turci su se, nakon gu- 
bitka Bagdada i Jeruzalema, stalno povlačili. 
Nijemci su bili sve iscrpljeniji i demoralizi- 
raniji — a sada su im se ispriječili i Amerikan- 
ci. Prvi vojnici, predvođeni general-bojnikom 
Johnom Josephom Pershingom, iskrcali su se u 
Europi u lipnju 1917. 

Ludendorffu se posljednja šansa za pobjedu u 
ratu ukazala kad su boljševici 3. ožujka 1918. 
pristali na Brest-Litovski mirovni sporazum. 
Cim je s boljševicima sklopljen mir, Nijemci su 
prebacili milijun vojnika na zapadno bojište. U 
ožujku 1918. “Ludendorffovom ofenzivom" u 
Francuskoj Saveznici su odbijeni, no uspjeh je 
bio samo privremen. Gubici su na obje strane 
bili golemi, ali su od srpnja počele pristizati 
američke snage i pojačavati savezničku vojsku 
za otprilike 300.000 vojnika mjesečno. 


U pet do dvanaest 

Kad je konačni poraz postao neizbježan, a u 
Njemačkoj zavladala glad, moral Nijemaca po- 
čeo je slabiti. Osmog kolovoza 1918. Saveznici 
su, udruženi pod jednim vrhovnim zapovjed- 
nikom, maršalom Fochom, krenuli u napad 
kod Amiensa i uspjeli se probiti. Nijemci su 
potisnuti u Belgiju, ali su se tamo žestoko 
borili, i na završetku rata još su bili na tuđem 
tlu. 

Do listopada se raspala i Austro-Ugarska 
Monarhija, a britanske i arapske snage, pred- 


4 Trenutak potpisi- 
vanja mira. Maršal 
Foch, vrhovni zapo- 
vjednik savezničkih 
snaga, 11. studenog 
1918. potpisuje 
primirje u željeznič- 
kom vagonu u šumi 
kod Compeignea, na 
sjeverozapadu Fran- 
cuske. 


Db U Prvom svjet- 
skom ratu u bitka- 
ma je poginulo više 
ljudi no ikad prije. 
Primjerice, Britanci 
su izgubili tri puta 
više vojnika nego u 
Drugom svjetskom 
ratu. 


vođene bojnikom T.E. Lawrenceom (“Law- 
renceom od Arabije") zaposjele su Damask, 
pa su se predale i Turska i Bugarska. U nje- 
mačkoj floti izbila je pobuna, a car je svrgnut 
s prijestolja. 31. listopada 1918. Njemačka je 
zatražila primirje, koje su obje strane pot- 
pisale 11. studenog 1918. U lipnju 1919. Sa- 
veznici su Versailleskim mirom Njemačkoj 
nametnuli vrlo teške uvjete. Tako je napokon 
završio “rat kojim su završeni svi ratovi“. 


MC Pictur Library 

Religija u 


Davno ustanovljene, religije 
ponekad teško nalaze zajednički 
Jezik sa suvremenim svijetom 

7 njegovim vrijednostima. 
Vjera, međutim, za milijune 
ljudi ostaje izvorom snage 1 
utjehe, ali 1 izlikom za mržnju 
7 sukobe. 


atovi i progoni povezani s religijom 

odigrali su zamjetnu ulogu u povijesti. 

Takvi su sukobi u velikom dijelu Euro- 
pe i Amerike nestali, jer se od konca 18. stolje- 
ća ustalilo načelo vjerske snošljivosti (toleran- 
cije). Poslije toga se na religiju sve više počelo 
gledati kao na privatno pitanje u koje se država 
ne bi trebala uplitati. U desetljećima poslije 
Drugog svjetskog rata, zemlje Afrike, Bliskog 
istoka i Azije koje su nedavno stekle nezavis- 
nost, u načelu su se povele za zapadnim primje- 
rom, osnovavši svjetovne države. 

Sukobi između suparničkih religija i sekti či- 
ne se još bezumnijima u doba osipanja vjer- 
skih zajednica, osobito na kršćanskom Zapadu. 
Većina je ljudi zadržala neki ostatak vjerova- 
nja, ali s organiziranom religijom dolaze u do- 
dir uglavnom samo pri krštenjima i crkvenim 
vjenčanjima. Duševno zadovoljstvo u pravilu 
nalaze u svakodnevnom životu (što religije osu- 
đuju kao “materijalizam"), a na tradicionalnu 
religiju gledaju kao na nešto što nije lišeno vri- 
jednosti, ali nije osobito značajno. 

Crkva je na to reagirala, između ostalog, eku- 
menskim pokretom, kojemu je cilj ujedinjenje 
razjedinjenog kršćanstva, ili barem tješnja su- 


radnja. Podjele među nekim protestantskim 
zajednicama prevaziđene su, a neke su se već 
dugo odijeljene sekte spojile, u čemu je možda 
najznačajnije ujedinjenje kongregacionalista i 
prezbiterijanaca. Međutim, unatoč velikim na- 
dama, ni metodisti i anglikanci, ni anglikanci 
i katolici, nisu uspjeli razriješiti sva svoja raz- 
mimoilaženja. Ostavši razdvojeni, ipak su po- 
čeli tješnje surađivati kroz organizacije poput 
Svjetskog vijeća crkava (osnovano 1948.) 

U religijama se pojavilo i opće nastojanje za 
nalaženjem zajedničkog jezika sa suvremenoš- 
ću, iako su se vodile žestoke rasprave o tome 
koje je tradicijske elemente kršćanstva moguće 
ukloniti, a koji predstavljaju njegov najbitniji 
smisao i poruku. Cak je i ranije poput stijene ne- 
pomična Rimokatolička crkva, pod vodstvom 
reformističkog pape Ivana XXIII., na Dru- 
gom vatikanskom koncilu (1962.—1965.) uve- 
la važne promjene, pa je, između ostalog, napus- 
tila latinsku liturgiju i pojednostavnila neke 
rituale. 

Slične tendencije unutar protestantizma često 
idu i dalje. Neki su teolozi odbacili mnoge as- 
pekte Evanđelja koje smatraju mitom. Među- 
tim, mnogi su vjernici nesvjesni tih promjena, 


4 Za pape Ivana XXIII. (1958.-1963.) 
odigrale su se mnoge značajne reforme 
Katoličke crkve, među kojima i 
napuštanje latinske liturgije. 


b> Pokret Hare Krsna (Međunarodno 
društvo za svjesnost Krsne) osnovao je 
1966. u New Yorku Indijac Swami Prabhu- 
pada, a raširio se čitavim Zapadom. 

suvremenom svijetu 


A Koreja 1970.: 790 munija sudjeluje 
u masovnom vjenčanju. Tu je religijsku 
sektu 1954. osnovao Sun Myung 
Moon - korejski biznismen i milijunaš, 
kasnije uhićen zbog utaje poreza. 


pa kad se s njima susretnu u javnosti, reagira- 
ju užasnuto i sa strahom — na primjer, kada je 
početkom 1990-ih durhamski biskup izjavio 
da ne vjeruje u uskrsnuće. Od 1960-ih godi- 
na na Zapadu su se pojavile mnoge nove sekte, 

uglavnom nekršćanske ili neortodoksne u svom 
tumačenju kršćanstva. 

Scijentološka crkva, muni, Hare Krsna, rasta- 
farijanci i drugi, posebno su privlačni mladim 
ljudima, ali su često napadani kao opaki “kul- 
tovi" i optuživani da svojim sljedbenicima “ispiru 
mozak". Neki od njih nedvojbeno su zatvorene, 
klaustrofobične skupine, pod vlašću mesijanskih 
vođa koji traže apsolutnu poslušnost. 

Proturječjima su obilježeni i neki pokušaji pri- 
znatih crkava da odigraju pozitivniju društve- 
nu ulogu — osobito onda kad to podrazumijeva 
napuštanje tradicionalnog političkog konzerva- 
tivizma. Tako je, primjerice, u Engleskoj kon- 
zervativnu vladu skandalizirala kritika koju 
su uputili vođe Anglikanske crkve. No, te su 
kritike blage u usporedbi s aktivnostima “rad- 
ničkih svećenika" kojih u Katoličkoj crkvi ima 
sve više. U najekstremnijim slučajevima, nji- 
hova ih je “teologija oslobođenja" navela da su- 


A 912 članova sekte pod vodstvom Jima 
Jonesa počinilo je u Gvajani 1978. godine 
samoubojstvo popivši vjedro otopine 
kalijeva cijanida. 


> Članove sekte koju je vodio David Ko- 
resh, dovode u sudnicu nakon pucnjave i 
51-dnevne opsade njihova stožera u Wa- 
cou, u Texasu. Pritom je poginulo 86 ljudi. 


4 Nan Peete, 
svećenica iz Los 
Angelesa, i Michael 
Peers, vrhovni 
prelat Kanade, 
slušaju govor 
prigodom zaređi- 
vanja svećenica, 
zajedno s canter- 
buryjskim nad- 
biskupom. Ang- 
likanska je crkva 
zaređivanje žena za 
svećenice izglasala 
1992. 


djeluju u revolucionarnim pokretima Latinske 
Amerike. 

U američkim religijskim skupinama — na- 
pose među fundamentalističkim protestanti- 
ma — početkom 1980-ih pojavila se sklonost 
organiziranju u političke grupe za razne obli- 
ke pritisaka. Iako je predsjednik Reagan istak- 
nuo svoju privrženost kršćanstvu, kroz koje se 
“ponovno rodio", pokušaji ukidanja ustavne 
odvojenosti crkve i države doživjeli su malo 
uspjeha. 


Novi val 

Dosad su se crkve suočile s novim valom pro- 
blema stvorenih pomacima u suvremenom po- 
imanju vrijednosti. Njihove tradicije, uteme- 
ljene na muškim vrijednostima, počele su se 
preispitivati, au mnogim su crkvama žene po- 
stale svećenicima, pa i biskupima. Anglikan- 
ska se crkva tome još nekoliko godina opirala, 
ali je 1992. godine Opći sinod napokon izgla- 
sao takvu odluku. Još je kontroverzniji bio krš- 
ćanski status homoseksualaca. Katolička crkva 
odbila je ustupke u oba spomenuta pitanja, 
baš kao što je ustrajala i na celibatu za svoje 
svećenike — iako upravo taj zahtjev odvraća 
mnoge od ulaska u sjemenište, i muškarci na- 
puštaju zvanje radi ženidbe. 

Slom komunizma u Istočnoj Europi i SSSR-u, 
značio je za Crkvu slobodu javnog djelovanja, 
nakon dugog razdoblja u kojem se na nju u naj- 
boljem slučaju gledalo poprijeko, a često ju se i 
aktivno progonilo. Stare su crkve i džamije ponov- 
no otvorene, a grade se i nove, no još se ne može 
zaključiti najavljuje li to veliki vjerski preporod. 


TVORCI POVIJESTI 
Papa Ivan Pavao II. (1920.) rodio se kraj 
poljskog grada Krakova. Dok nije pos- 
tao papom, zvao se Karol Wojtyla. Ra- 
dio je kao radnik i sudjelovao u pokre- 
tu otpora protiv nacista, prije nego što 
se 1946. zaredio. Bio je sveučilišni pre- 
davač do 1963., kada je postao krakov- 
skim nadbiskupom. Godine 1967. pos- 
tao je kardinalom, a 1978. prvim papom 
netalijanom nakon četiri i pol stoljeća. 
Njegovo dobrodušno držanje i putova- 
nja imali su znatan odjek, iako se libe- 
rali žale da su njegovi nekompromisni 
stavovi štetni a, ponegdje, kao u pita- 
nju kontracepcije, čak i nehumani. 


Drugdje je u svijetu oživljavanje vjere po- 
praćeno sukobima. Revolucija u Iranu 1979. 
pokrenula je islamsku vjersku obnovu koja teži 
povratku tradicijskih vrijednosti i odbaciva- 
nju zapadnih utjecaja. U Afganistanu su agre- 
sivni fundamentalisti u mnogo navrata povrije- 
dili ljudska prava. U Egiptu su počinili zločine, 
među kojima i pokolj 69 turista u Luxoru u 
studenom 1997. godine. U Indiji se nastoja- 
nja obnovitelja hinduističke i sikhske religije že- 
stoko isprepliću s nacionalnom politikom. Re- 
ligiju, nažalost, na tragičan način često u svoje 
sukobe miješaju i suprotstavljene strane bilo 
gdje u svijetu, primjerice u Sjevernoj Irskoj, na 
Bliskom istoku i tako dalje. 

Strateške igre 


Bowman 


-Eonditisa 


Računalne su igre dosegle takav 


stupanj razvoja da mogu odgovoriti 

1 najzahtjevnijim ukusima. Najpopu- 
lavniji žanv — strateške igre — doživjele 
Su tijekom vremena niz promjena koje 
su ih ponešto udaljile od osnovne ideje, 
dali 1 približile svim igračima željnim 
uzbudljive akcije. 


d prvih verzija “ratnih" igara do da- 

nas, izgled bojišta toliko se promije- 

nio da je vrlo teško snaći se u gomili 
varijacija koje se skupnim imenom nazivaju 
strategijama. Od početnih, primitivnih igara 
ograničenih na jednu jedinu bitku, došli smo 
do simuliranih sukoba koji dubinom i stup- 
njem realnosti nadilaze mogućnosti skupocje- 
nih ratnih mašina kojima su tijekom hladnog 
rata bezbroj puta analizirani mogući scenariji 
sukoba velesila. Osobno računalo jedini je alat 
koji vam je danas potreban da postanete vr- 


hunskim strategom i osvajačem i okušate se u 
svim većim sukobima koji su odredili tijek 
ljudske povijesti. Štoviše, velika se većina ak- 
tualnih strateških igara ne bavi samo global- 
nom slikom već se radnja spušta na taktički 
plan u kojem osim oštrog uma igrač mora 
imati i brzu ruku kojom će svoje jedinice vodi- 
ti na terenu ili će se čak sam spustiti na razinu 
bojišta i aktivno sudjelovati u borbama. 

Kao žanr, strateške su igre namijenjene pr- 
venstveno PC računalima koja posjeduju do- 
voljnu snagu i brzinu da se nose s mnoštvom 
proračuna sve većeg broja čimbenika koji utje- 
ču na ishod bitke. Iznimna procesorska snaga 
potrebna je pogotovo u slučaju igara u stvar- 
nom vremenu, koje imaju sve kompleksniju i 
kvalitetniju grafiku. Neki su naslovi prerađeni 
i za popularne igraće konzole, ali one kao sred- 
stvo ipak nisu najpogodnije za ovaj tip igara. 

Pogled unatrag 
Prve su strateške igre bile uistinu primitivne. 
No, u vrijeme kada su se pojavile predstavljale 
su vrlo zahvalnu podlogu. Mnogi problemi s 
kojima su se programeri tada susretali bili su 
riješeni samim izborom žanra. Strategije nisu 
zahtijevale osobito kvalitetnu ili brzu grafiku. 

Stvarni, međuljudski sukobi na umjetnom te- 
renu vode se već duže vrijeme. Naime, danas 
gotovo svaka strateška igra ima mogućnost 
igranja protiv živog protivnika. 

Po mnogima, to je postalo primarno mjerilo 
kvalitete jer igrati protiv sintetičkog neprijate- 
lja nije ni upola tako zabavno kao protiv stvar- 
nog protivnika. U tu su svrhu stvorene brojne 
igraonice s umreženim računalima na kojima 
određen broj igrača istovremeno sudjeluje u 
borbi. Česti su i turniri s bogatim nagradama 
koje ponekad organiziraju sami proizvođači 
ne bi li privukli što veći broj kupaca. Dok se 
zadovoljni korisnici širom svijeta bore i 
zabavljaju njihovim proizvodima, tvorci igara 
vode pravi rat u kojem nema ni pravila ni 
milosti. Odnedavno, igre podržavaju moguć- 
nost igranja preko globalne mreže, Interneta, 
koja uklanja posljednje granice vremena i 
prostora jer bilo tko u bilo kojem trenutku 
može pristupiti igri. Igraču je potrebno osob- 
no računalo, modem i primjerak igre. Proiz- 
vođači otvaraju besplatne Internet poslužite- 
lje sa chat opcijama, besplatnim dodacima i 
poboljšanjima svog proizvoda. Tamo se nala- 
ze igrači koji dogovaraju način igranja, even- 
tualne promjene pravila i posvećuju mnoge 
sate zabavljajući se sa istomišljenicima iz 
čitavog svijeta. 


42 STRATEŠKE IGRE 


A Jedna od čestih tema strateških igara je 
ljudska povijest i načini na koje se ona može 
mijenjati. Igra počinje npr. u kamenom do- 
bu, a ovisno o igračevu napretku njegovo će 
se pleme brže ili sporije razvijati. Stalna su 
prijetnja i suparnička plemena koje u pravilu 
treba pobijediti da bi se napredovalo. 


A Najnovija generacija strategija od igrača 
zahtijeva da osim lukavog taktičara bude i 
vrstan borac. Njegovo komandno mjesto 
postaje kabina tenka u kome će zajedno s 
ostatkom svojih snaga sve svoje planove 
sprovoditi u djelo. Tako je pored svih eleme- 
nata klasične strategije u igru unesena i bor- 
ba za opstanak. 


Isprva su bile ograničene na mapni prikaz sa, 
u pravilu, slučajno postavljenim jedinicama. 
Grafika je bila minimalna, a ni zvuka nije bilo 
previše. S druge strane, tako mali zahtjevi os- 
tavljali su dosta mjesta sadržaju, što je stra- 
teške igre oduvijek svrstavalo u kompleksnu 
grupu. One su među prvima koristile umjetnu 
inteligenciju, a i danas su na tom polju najjače. 
Istina, prvi su protivnici bili vrlo predvidivi i 
ograničenih mogućnosti, ali kako ni igrač nije 
raspolagao pretjerano sposobnim jedinicama, 
postojala je određena ravnoteža. Ta je ogra- 
ničenost, koliko god to danas čudno zvučalo, 
imala za posljedicu igrivost koja se bez proble- 


ma može nositi s današnjim igrama. Strateške 
su se igre nekada znatno više oslanjale na igra- 
čevu inteligenciju i sposobnost maksimalnog 
iskorištavanja dostupnog. Odličan je primjer 
Iwo Jima, igra koja datira iz ranih osamdesetih 
godina, vremena vladavine starog ZX Spec- 
truma. U njoj je jedini cilj bio osvojiti taj le- 
gendarni otok s istovjetnim snagama kao i u 
stvarnom sukobu. Raspolagalo se određenim 
brojem poteza, a pri svakom početku igre, Ja- 
panci bi se različito rasporedili. Već je tada 
bilo vrlo bitno kako je igrač raspoređivao svoje 
vojnike i osiguravao im podršku. Bio je to tada 
pravi izazov. Kasnije su igre počele koristiti 
složenije modele u kojima je najvažnijim čim- 
benikom postala logistika. Igrač je morao vo- 
diti računa kako o fronti tako i o pozadini, o 
ekonomiji i proizvodnji. Tu su se počele po- 
javljivati strateške igre koje to u biti nisu, tzv. 
managerske igre, u kojima je ekonomski fak- 
tor postao jedino o čemu je igrač trebao brinu- 


4 Command & Conquer - igra koja je pokre- 
nula ludilo i praktično definirala današnju 
strategiju u stvarnom vremenu. Njen će ko- 
načni nastavak ići i dalje te će uz velike po- 
make na polju umjetne inteligencije koristiti 
i vrlo stvarnu 3D okolinu s dinamičnim 
osvjetljavanjem i realnom topografijom. 


ti (primjerice, Szm Czty ili Tycoon serije). Ove su 
igre prodrle u sve grane ljudske djelatnosti, ali 
su se prilično udaljile od uvriježenog pojma 
strateške igre. 

Prijelaz na stvarno vrijeme 
Za mnoge je strategija bila i ostala isključivo 
“ratna" igra. Taj se dio publike oduševio po- 
četkom devedesetih godina kada se pojavila 
prva strateška igra u stvarnom vremenu — 
Dune 2, nastala na temelju istoimenog film- 
skog hita. U Dymneu su igrači bili stavljeni na 
čelo jedne od kuća koje se bore za prevlast nad 
pješčanim planetom. Ideja nije bila nova, ali je 
način igranja revolucionirao strateški žanr. 
Više nije bilo igre u potezima niti je računalo 
razmišljalo čitavu vječnost. Igra se u potpu- 
nosti odvijala u stvarnom vremenu. Bitka se sa 
strateškog preselila na taktički plan. Ishod nije 


ovisio o položaju i omjeru snaga, već o brzim i 
preciznim akcijama na terenu u kojima igrač 
ima kontrolu nad svakim pojedinim vojni- 
kom. Time se strateški žanr približio igračima 
željnim akcije. Šahovski je način igranja zas- 
tario. Naglasak je premješten na čistu akciju i 
izravno sudjelovanje u borbi. Logistika je sve- 
dena na prikupljanje određene vrste sirovine 
koja se u raznim postrojenjima pretvara u no- 
ve jedinice i građevine. Napredak u igri dono- 
sio je nove jedinice i građevine, ali je značio i 
veću kompetentnost računala kao protivnika. 
Strategije u stvarnom vremenu gotovo su pre- 
ko noći osvojile svijet. Ovaj je koncept ostao 
isti do danas, ali se konstantno unapređuje i 
proširuje. Novi tip igara tražio je razvoj novog 
sučelja koje igraču pruža mogućnost brzog 
djelovanja. Prva su sučelja bila vrlo nesretno 
riješena. Nije bilo mogućnosti selektiranja ve- 
ćeg broja jedinica, niti složenih naredbi. U bi- 
ti, već je tada bilo jasno da će se glavna bitka 


Strateške igre mogu se igrati na različite načine. Prva slika prikazuje 
klasičnu dvodimenzionalnu igru koja se odvija u potezima i gdje 
računalo odlučuje o ishodu borbe. Igrač nema neposredni utjecaj na 
bitku osim u vezi s njenom pripremom. Sljedeća slika prikazuje istu 
stvar koja se odvija u stvarnom vremenu. Ovdje igrač neposredno 
upravlja jedinicama i ishod borbe ovisi primarno o brzini njegovih 
reakcija i odluka. Stupanj povezanosti je veći, ali jedinice ne posjedu- 
ju nikakvu individualnost, već se ponašaju samo u ovisnosti o svojoj 
klasi. Treći je prikaz taktičke igre koja od igrača traži da sve svoje 
vojnike promatra kao posebne jedinke od kojih svaka ima svoje 
sposobnosti i nedostatke o kojima treba voditi računa prije nego im 
se da nekakav zadatak. Ova vrst igranja ima najviši stupanj 
povezanosti igrača i njegova sintetičkog poslušnika. Posljednji prikaz 
stavlja igrača izravno na bojište. Imerzija je potpuna jer pored strateš- 


ki važnih odluka, igrač mora voditi 
računa o vlastitoj smrtnosti. Pored svih 
ostalih pritisaka, u ovoj se vrsti igre 
igrač mora boriti i za vlastiti život, a 
situacija na terenu ovisi izravno o 
njemu i njegovim borbenim sposob- 
nostima. 


A Taktičke igre bave se svakim pojedincem 
posebno. Svaki vojnik ima svoje posebnosti 
koje igrač mora znati iskoristiti, a u skladu s 
njima ga i opremiti kako bi svoj zadatak 
uspio što efikasnije obaviti. 


voditi baš oko sučelja. Najznačajnije je prom- 
jene donio Dymeov neslužbeni nastavak — Co- 
mmand & Conquer. Ta je igra podigla toliko pra- 
šine da je ubrzo nakon nje tržište bilo preplav- 
ljeno brojnim klonovima koji su, u pravilu 
grafičkim unaprjeđenjima i promjenama teme 

nastojali zgrabiti svoj dio kolača. Ipak, CEC je 
prvi donio pravu umjetnu inteligenciju i jedinice 
koje su se ponašale s većom dozom autentičnosti. 
Neprijatelj više nije bezglavo napadao već je stal- 
no isprobavao igračevu obranu, pokušavajući mu 
naći slabe točke. Postao je pametniji. Moć suvre- 
menih računala i dostupnost CD-ROM medija 
omogućila je i grafičku snagu koja je u odnosu na 
stare strategije više nego impresivna. No, nije to 
sve što smo dobili. Po prvi put nam je omoguće- 
na igra protiv živih protivnika. Ukoliko je vaše 
računalo opskrbljeno modemom ili je priključe- 
no na lokalnu mrežu, C&C ste mogli igrati pro- 
tiv prijatelja na drugom kraju svijeta. Igranje 
protiv prave inteligencije pružilo je nebrojene 
mogućnosti. Proizvođači su vrlo brzo reagirali na 
zahtjeve korisnika, a rezultat su sve dublje, 
bogatije igre koje se otvoreno natječu u razno- 
vrsnosti jedinica, stupnju umjetne inteligenci- 
je i mogućnostima za igru sa više igrača. Kao 
posljedica te borbe, današnje su igre nevjero- 
jatno napredne. Većina ih koristi realni 3D 
teren sa svim njegovim taktičkim prednosti- 
ma i manama. Igre više nisu ograničene na 
zemaljske trupe, već su dostupni svi rodovi 
vojske. Igrač više ne može vidjeti neprijatelja 
ukoliko mu nije u izravnoj vidnoj liniji, a isti je 
slučaj i sa pucanjem. Umjetna je inteligencija 
otišla tako daleko da su kompjutorski protiv- 
nici postali vrlo sposobni i teško pobjedivi. 
Apsolutni vrh predstavlja Total Annihilation. 
Iznimno velik broj jedinica i upotreba pravog 
3D terena otvorile su vrata mnogim novim 
opcijama. Strogo slijeđenje linije vida i pucanja 
pružilo je dojam stvarnosti bez premca u kon- 
kurentskim naslovima. Igrač je dobio potpunu 
kontrolu nad zračnim, kopnenim i vodenim 
jedinicama koje su realno ograničene okoli- 
nom u kojoj se nalaze. Primjerice, top će biti 
znatno precizniji ako ga postavite na uzvisinu, 
a sakrijete li ga iza iste, moći će u luku poga- 
đati ciljeve kojima ostale jedinice ne mogu niš- 
ta. Pravovremeno uočavanje neprijatelja i ko- 
rištenje točno određenih jedinica za pojedine 
zadatke postavili su se kao novo gradivo koje 
su stratezi morali savladati. Ipak, sve to nije 
ništa u odnosu na strahovita unaprjeđenja um- 

Total Annihilation 

Po mnogim značajkama, Total Annihilation 
(TA) najnaprednija je strategija u stvarnom 
vremenu danas. Počevši nabrajanje izuzetno 
naprednim sučeljem i završivši primjenom 
stvarnog 3D terena, za ovu se igru može reći 
da ima sve. Njena se priča zbiva u nekoj dale- 
koj galaksiji u kojoj dvije strane — Arm i Core 
— već četiri tisućljeća vode bespoštednu bor- 
bu. Tehnološki napredak omogućio je pri- 
jenos ljudske svijesti u mehanizirane strojeve 
za ubijanje, botove. Rat su, dakle, vodili stro- 
jevi. No, dugo ratovanje iscrpilo je sve rez- 
erve i obje su se strane našle pred potpunim 
uništenjem. Igračev je zadatak da učini 
posljednji prodor i donese pobjedu jednoj ili 
drugoj strani u sukobu. Da bi u tome uspio, 
igrač mora racionalno koristiti sirovine te 
upravljati strahovitim arsenalom koji mu je 
na raspolaganju. Osnovne sirovine su energi- 
ja i metal. Energija se crpi u vidu Sunčeve ili 
energije vjetra dok se metal izvlači iz zemlje 
ili skuplja na bojištu (olupine uništenih jedini- 
ca). Ove su sirovine potrebne za izgradnju 
novih jedinica i građevina. Da bi se igraču 
olakšao posao, TA primjenjuje uistinu koris- 
nički nastrojeno sučelje koje dozvoljava vrlo 
složene naredbe. Stoga jedinici nije potrebno 
svaki zadatak davati posebno, već joj se 
može dati čitav niz zadataka koje ona 
samostalno izvršava. Neprijatelj također pos- 
jeduje izrazito visoku inteligenciju. Napadi su 
mu vrlo proračunati i rijetko se ponavljaju. 
Isto tako, obrana mu je dobro organizirana i 
prilagođava se igračevim napadima. Svemu 
tome treba dodati i stvarnu topografiju tere- 
na koja utječe na manevre i vidljivost jedini- 
ca. Primjerice, jedinice će biti preciznije s 
višeg terena, teže će se kretati u brdovitim 
predjelima, a neće ni moći napasti nepri- 
jatelja ako nemaju čistu liniju vatre. Igrač, 
znači, mora upravljati sirovinama, jedinica- 
ma, ali i taktički koristiti teren. TA pruža i 
izvrsnu igru za više igrača, koja je moguća u 
mreži ili preko Interneta. 


DRVO ZNANJA 


jetne inteligencije. Umjetni se protivnici goto- 
vo nikada ne ponašaju na isti način, gotovo 
nikada ne napadaju na istom mjestu, ali znaju 
izvršiti i diverzije kojima vam odvraćaju paž- 
nju od glavnog cilja koji će pažljivo selektirati. 
Naravno, to ne znači da je računalo postalo 
nepobjedivo. No, pobijediti ga je postalo slo- 
ženom zadaćom. U tome vam uvelike pomažu 
vaše, danas vrlo inteligentne jedinice. Nekada 
ste svakom pojedinom vojniku ili vozilu mora- 
li posebno reći što da radi ili koga da napadne. 
Jedinice su svoje zadatke slijepo izvršavale ne 
posjedujući niti trunku autonomije. Ukoliko 
ste vojnika poslali na neko mjesto, on je do 
njega trčkarao bez imalo obzira na aktualnu 
situaciju na terenu. Danas možete zadati čitav 
niz naredbi koje će jedinica izvršiti bez proble- 
ma, s time da će se prilagoditi novonastalim 
uvjetima. Ukoliko bude napadnuta, borit će 
se; ako pobijedi nastavit će sa prvotnom zada- 
ćom. Novim jedinicama već prije izgradnje 
možete odrediti točku okupljanja, a onima 
zaduženim za popravak možete odrediti čitave 
grupe vozila ili građevina na koje trebaju pazi- 
tii po potrebi ih popravljati. Napadačkim jed- 
inicama možete određivati formacije, zapovije- 
dati im da stoje i brane neki objekt dok svi ne 
izginu ili ih jednostavno poslati na klasično 
patroliranje između nekoliko točaka. Ulozi u 


A Blizzardov ovogodišnji veliki hit, Starcraft, 
vizualno je najnaprednija strategija u stvar- 
nom vremenu. ipak, zbog velikog broja tak- 
tičkih nedostataka još uvijek nije dostignut 
stupanj umjetne inteligencije nalik onome u 
Total Annihilationu. 


A Primjer zadavanja napadne putanje preko 
niza točki na karti kojima jedinica putuje do 
cilja. Napredna umjetna inteligencija dozvo- 
ljava igraču da jedinici zada i po nekoliko 
različitih naredbi koje ona na putu do cilja 
automatski obavlja, s time da se vrlo brzo 
prilagođava svim novim uvjetima koji se u 
njenoj neposrednoj okolini neprekidno 
mijenjaju. 

STRATEŠKE IGRE 


A Mnoge su se strateške igre s ploča prese- 
lile na kompjutorske ekrane. Jedna od naj- 
poznatijih je Warhammer koji koristi vrlo 
napredan sustav naređivanja i uzima u obzir 
razne formacije trupa na terenu. Akcija se 
odvija u stvarnom vremenu, što zahtijeva 
vrlo pažljivo raspoređivanje snaga, a osobito 
pojedinih rodova vojske. 


igri znatno su porasli, ali i naše su se karte pot- 
puno promijenile. Današnja strategija u stvar- 
nom vremenu od igrača traži nevjerojatnu 
koncentraciju i brzinu reagiranja. Situacija na 
terenu svakog se trenutka mijenja što znatno 
otežava bilo kakvo dugoročno taktiziranje. Ti- 
jekom igre praktično nema niti trunke vreme- 
na za opuštanje. Zbog toga se ponovno pos- 
tavlja pitanje koliko čak i ova vrsta igara ima 
veze s onim što definiramo strategijom. Bit ne 
bi trebala biti u refleksima već u glavi, ali tržiš- 
te dobiva ono što traži. Pritisak koji ovakva igra 
čini na korisnika je strahovit, a kako se danas 
prije svega traži uzbuđenje i dinamika, nije čudo 
da je odabir stvarnog vremena ono najbolje što 
se, u komercijalnom smislu, strateškom žanru 
ikada moglo dogoditi. 

Klasično je najbolje 
Koliko god strategije u stvarnom vremenu bi- 
le popularne, postoji velik broj ljubitelja ratnih 
igara koji vole spustiti loptu na zemlju i raz- 
motriti sve svoje opcije u miru. Takvima su 
namijenjene klasične ratne igre koje se poput 
svojih prethodnica odvijaju u potezima. Kod 
njih nema nikakvih brzih, već samo promišlje- 
nih poteza koji igrača stavljaju rame uz rame s 
legendarnim generalima što su se borili kod 
Waterlooa ili EI Alameina. Dubina i zahtjev- 
nost klasičnih strategija eksponencijalno je po- 
rasla jer sve moćnija računala bez problema u 
pografske faktore koji utječu na ishod sukoba. 
Na igraču je samo da odredi pravilnu strategi- 
ju, a ishod se računa s obzirom na realne fak- 
tore koji bi u danoj situaciji utjecali na njegove 
snage. I ovaj tip igara bliži je ozbiljnijoj publi- 
ci jer pretpostavlja određenu količinu pred- 
znanja kako bi se svi faktori mogli uzeti u 
obzir, bez čega nema uspješnog igranja. U 
samom vrhu ove strateške podvrste je poznata 
SSI-eva serija igara predvođena Panzer Genera- 
lom. Osim što pružaju intelektualni izazov, ove 
igre imaju još jednu prednost u odnosu na 
svoje stvarnovremenske inačice. Klasična je 
strategija ostala dvodimenzionalna i kao takva 
ima minimalne hardverske zahtjeve, a i raču- 
nalo ima sasvim dovoljno vremena za razmišl- 
janje o svom sljedećem potezu. Oba tipa igara 
odvijaju se u svim mogućim ili nemogućim 
okolinama, od postnuklearne Zemlje do bes- 
konačnih svemirskih prostranstava. Posebnos- 
ti pojedinih podloga čine svaku novu igru po- 


novno zanimljivom. Prostor na kojem se takve 
igre odvijaju sve je veći, a razmišljanje o sva- 
kom djeliću osvojenog teritorija postaje vrlo 
problematično. Sučelje je i kod klasične igre 
napredovalo, pa igrača uvijek na vrijeme obav- 
ještava o relevantnim događajima ili se auto- 
matski brine o njima. Kakvu god vrstu strate- 
gije igrali, po dubini na koju se morate spustiti, 
sve su podjednako zahtjevne i bliže stvarnosti. 
Ustvari, jedino što ih ponekad distancira od 
stvarnosti je moralni faktor s kojim bi se stvar- 
ni zapovjednik susreo u trenutku kada bi tisu- 


A Sid Meierov Gettysburg, prema mnogim 
je ocjenama toliko savršena reprodukcija 
ove povijesne bitke da se igrač nalazi pred 
virtualno istovjetnim izazovom s kakvim su 
bili suočeni stvarni generali Unije i Konfede- 
racije. Jedinice su vrlo realno predočene, a 
sučelje dozvoljava vrlo detaljne naredbe. 


će mladih ljudi slao u “smislenu“ smrt. No, že- 
lite li, možete se opteretiti i time. Postoji, nai- 
me, velik broj tzv. taktičkih igara u kojima vo- 
dite samo jednu jedinicu ili čak grupicu ljudi 
kojima je dana i osobnost. Svaki od njih ima 
različite sposobnosti, inteligenciju ili hrabrost. 
Ovisno o igri, ovi se parametri razlikuju, ali se 
uzimaju u obzir pri apsolutno svakoj akciji ko- 
ju pojedinac izvrši. Likovi su najčešće ograni- 
čeni vremenskim jedinicama od kojih se sastoji 
jedan potez, a koje proizlaze iz prethodno na- 
vedenih parametara. Ovdje se razina udublji- 
vanja još više spušta jer igrač svoje “ljude" 
mora upoznati kao individue sa svim manama 
i sposobnostima koje bi isti imali u stvarnom 
životu. Moralni je faktor prisutan u smislu 
veze s nekim likovima koji su poživjeli dovolj- 
no da steknu određeno iskustvo i povisili svoje 
početne parametre. Kada nekog takvog šaljete 
u borbu, bit će vam vrlo žao ukoliko ga izgu- 
bite. Ovo je vjerojatno najkompleksnija od svih 
vrsta strateških igara jer traži snalaženje na 
terenu, a kao u slučaju s legendarnim X-Com 
serijalom, i upravljanje cijelom organizacijom. 
Pored borbe treba paziti na financije te razvoj 
i proizvodnju nove opreme. Tu imamo jedin- 
stven spoj strateške, taktičke i managerske ig- 
re koja igrača opterećuje na svakom planu i 
traži od njega maksimum. 


Korak u budućnost 
Posljednji val strateških igara donio je vrlo za- 
nimljive smjernice za budućnost. Zasićenje je 
tržišta više nego očito, pa proizvođači igara sve 
češće eksperimentiraju pokušavajući pronaći 
nove i originalne načine iskorištavanja provje- 
rene ideje. Jedan od najzanimljivijih takvih 
pokušaja nedavno je stigao od Activisiona. Ig- 
ra se zove Battle Zone i u njoj se po prvi put 
može vidjeti integracija dvaju potpuno suprot- 


nih žanrova, akcije iz prvog lica i strategije u 
stvarnom vremenu. Igrač je istovremeno sta- 
vljen u poziciju glavnog zapovjednika i borca 
na terenu. Ovo je najnapredniji koncept koji 
pruža sve mogućnosti i pred igrača stavlja sve 
izazove standardne strateške igre. Igrač je u 
mogućnosti iz prvog lica promatrati okolinu u 
kojoj se igra odvija, ali i aktivno sudjelovati u 
borbama, što je u pravilu presudno za pobjedu 
njegovih snaga. Sasvim je sigurno da će ovaj 
novi žanr diktirati razvoj novih naslova i iznjed- 
riti niz klonova i to u vrlo skoroj budućnosti. 


A Veliki dio suvremenih strategija odvija se 
u svemirskim prostranstvima. Osvajanje no- 
vog i nepoznatog prožeto je razvojem novih 
tehnologija te upoznavanjem i komunikaci- 

jom s nepoznatim rasama. 


A Panzer General predstavlja apsolutnu kla- 
siku ratnih igara. Na slikama se vidi velik na- 
predak u grafičkom predočavanju bojnog 
polja tijekom posljednjih nekoliko godina. 
General serija igara među najboljima je po 
realnim čimbenicima koji utječu na borbu i 
koje igrač mora uzeti u obzir prije svake 
svoje odluke. 


Planova za neke sasvim nove koncepte zasad 
još nema. U skoroj budućnosti očekuju nas 
remakeovi poznatih hitova među kojima i no- 
vo izdanje legende koja je započela stvarnovre- 
menu revoluciju, Dynea. Uskoro dolazi i dugo 
čekani službeni nastavak igre Command & Con- 
quer. Strateški se žanr definitivno ne da i dok 
god postoje kućni vojskovođe željni akcije i os- 
vajanja, na tržištu će se pojavljivati novi i bolji 
naslovi. Dugoročna su predviđanja nemoguća, 
jer se još uvijek čudimo ovome što se zbiva sa- 
da. Tko bi, pa makar prije samo pet godina, 
pomislio da ćemo danas igrati ovakve igre? U 
budućnosti ne bi čudilo kada bi se stvarni su- 
kobi vodili putem računala bez ikakvih ljud- 
skih gubitaka. Sudeći po ovome čemu smo 
svjedoci, do toga dana možda i nije ostalo pu- 
no vremena. 


Ana Frank je jedna od milijuna 
nacističkih žrtava. Svijet ju je 
upoznao nakon njene smrti, 
preko dnevnika koji je vodila 

u godinama skrivanja. 


prvim godinama Drugog svjetskog 
U rata (1939.—1945.) vojska nacističke 

Njemačke zauzela je najveći dio Euro- 
pe. U svim su tim zemljama, ubrzo poslije oku- 
pacije, uslijedili progoni pojedinaca i skupina 
mrskih nacistima. 

Među njima su posebno i prije svih bili iz- 
dvojeni Židovi. Oni su od početka nacističke 
vlasti morali nositi žute zvijezde na kaputima 
i bili su podvrgnuti svakovrsnim ograničenji- 
ma. Postupno su odvoženi u logore smrti u is- 
točnoj Europi, gdje su umirali iscrpljeni teš- 
kim radom, izgladnjavanjem i bolestima, ili 
izravno pogubljivani u plinskim komorama. 
Te užase danas zovemo bo/okaust, a odnijeli su 
više od šest milijuna života. 

Ana Frank se rodila u Njemačkoj, u židov- 
skoj obitelji, 12. lipnja 1929. godine. Kada su 
1933. nacisti došli na vlast, njezini roditelji, Ot- 
to i Edith Frank, emigrirali su pred progoni- 
ma zajedno s njom i njezinom starijom sestrom 
Margot. Obitelj se smjestila u Amsterdamu, 
gdje je dobro živjela sve do svibnja 1940., kada 
je njemačka vojska brzim i silovitim napadom 


OAFF/AFS Amsterdam, The Netherlands 


Ana Frank 


A Živi dirljiv dnevnik što ga je Ana Frank 
vodila za svog skrivanja, objavljen je 1947. 
Ona je od toga vremena postala simbolom 
stradanja pod vlašću nacista. 


4 Uredska zgrada u kojoj su Ana i njezina 
obitelj živjeli od 1942., dok ih 1944. nisu 
prokazali nacistima. 

širi 


priključila Nizozemsku nacističkom imperiju. 
Od tada je život Frankovih bio ograničen 
nacističkim dekretima. Tako Zidovi, primje- 
rice, nisu smjeli voziti ni auto ni bicikl, niti se 
služiti javnim prometalima; osim toga ih nisu 
puštali u kina, na bazene i sportska igrališta, 
a ulicama su se smjeli kretati samo do 8 sati 
uveče. Usprkos svemu tome, život obitelji 


45 


&AFF/AFS Amsterdam, The Netherlands 


46 


(ĐAFF/AFS Amsterdam, The Netherlands 


ANA FRANK 


Frank nastavio se manje-više normalno. Ana 
je svoj 13. rođendan proslavila po običaju, a me- 
đu darovima se našla i tvrdo ukoričena biljež- 
nica koju je ona proglasila “najljepšim od svih 
darova". Odlučila je da će to biti njen dnev- 
nik, pa je uskoro počela redovito unositi bilješ- 
ke, u obliku pisama izmišljenoj “Dragoj Kitty". 

Ana je većinom pisala o školskim prijatelji- 
ma i prijateljicama, dječacima, stolnom tenisu 
i sladoledu; tek bi povremeno spomenula mra- 
čnije teme, primjerice odlazak u “slastičarnu... 
u koju smiju i Zidovi". Upravo “običnost" da- 
je dnevniku posebnu draž, jer su u njemu pod- 
jednako zabilježene Anine muke odrastanja, 
njezine nade da će postati velikom spisatelji- 
com ili holivudskom zvijezdom, i strašne 
posljedice toga što je Židovka u nacističkom 
svijetu. 


Skrovište 
Te su posljedice iz dana u dan postajale sve ne- 
ugodnije, jer su Židove počeli uhićivati i ot- 
premati na Istok. Aninu ocu Ottu Franku bi- 
lo je jasno kakva sudbina čeka deportirane, pa 
je krišom uredio i opremio skrovište za svoju 
obitelj. Na dan 6. srpnja 1942., gospodin i go- 
spođa Frank, zajedno s Anom, ušli su u neka- 
dašnji Ottov ured, odjeveni u nekoliko sloje- 
va odjeće (kovčezi bi pobudili sumnju). Anina 
se sestra Margot dovezla biciklom s Ottovom 
tajnicom Miep Gies. Potom se obitelj neopa- 
zice uselila u nekoliko soba na jednom kraju 
zgrade, neposredno iznad ureda. Zatvorili su 


se i sakrili iza police s knjigama, pa je njihovo 
skrovište bilo teško otkriti. Te su sobe postale 
dom u kojem će Frankovi proboraviti više od 
dvije godine. Za cijelo to vrijeme ni na trenu- 
tak nisu izašli iz zgrade. U tom im se “tajnom 
prigratku" pridružio još jedan izbjeglički brač- 
ni par, Van Daanovi s petnaestogodišnjim 
sinom Peterom, a kasnije još i jedan postariji 
zubar, koji se zvao Dussel. 

Ana je sa sobom ponijela svoj dnevnik i na- 
stavila u njega unositi svoja razmišljanja, kao 
i nedaće i napetosti između osmero ljudi zbije- 
nih u tijesnom prostoru. 


Snabdijevanje 
Otto Frank je u stan dopremio pristojnu zali- 
hu konzervirane hrane i osnovnih namirnica, 
poput graha i brašna. Kad su te zalihe potro- 
šene, postali su ovisni o onome što su im ku- 


b Millie Perkins, 
glumica koja je 
1959. igrala glav- 
nu ulogu u ame- 
ričkom filmu 
Dnevnik Ane 
Frank, razgovara 
sa stvarnim Ani- 
nim ocem Ottom, 
jedinim preživje- 
lim iz uže obitelji. 
Film je režirao 
George Stevens. 


4 Ova je polica 
skrivala stube u 
skrovište. Nije 
bilo lako biti 

tiho čitav dan, 
sve dok se ne 
zatvori ured. 
Teškoće takvoga 
života vjerno 

su opisane u Aninu 
dnevniku: “Kad 
ujutro sat otkuca 
pola devet, Margot 
i mama postaju 
nervozne: “Psst, 
tata, tiho, Otto, 
psst... ne smiješ 
više puštati vodu; 
daj hodaj tiše!" 
To su razni povici 
upućeni tati u 
kupaonici. Kad 
sat otkuca 

pola devet, 

on mora biti 

u dnevnoj sobi. 
Ni kapi vode, 

ni zahoda, ni 
kretanja, mukla 
tišina". 


povali prijatelji iz ureda. Često se mogla na- 
baviti samo jedna vrsta namirnica, pa bi tako 
gdjekad danima živjeli samo o kupusu. Isti su 
vjerni prijatelji pomagali Frankovima da osta- 
nu u vezi sa zbivanjima u vanjskom svijetu, pa 
su im čak donosili i knjige iz mjesne knjižnice! 

Ana je čitala, pisala, učila i sanjarila, ali je, 
poput mnoge djece njene dobi, dolazila i u su- 
kob s roditeljima i žalila se na zahtjeve odraslih. 
Zatočeništvo je takve osjećaje samo pojačavalo, 
ali se uspijevala “ispuhati" kroz dnevnik, u 
kojem nalazimo i poneki zajedljiv, vjerojatno 
nepravedan, portret. Napokon je našla malo 
utjehe u stidljivoj zaljubljenosti u svog 
suzatočenika Petera Van Daana. 

Svi su u tom tajnom stanu živjeli u stalnoj 
strepnji od nacističke racije, iza koje bi sasvim 
sigurno uslijedili uhićenje i deportacija. Ana je 

., “GRMRMNE. sj 
prije bila najpričljivija u obitelji, pa se sad vrlo 
ponosila svojom novootkrivenom sposobnoš- 
ću da mirno sjedi i šuti. U dva su se navrata u 
skrovištu začuli zvukovi provaljivanja, ali se 
pokazalo da su to bili “samo? provalnici, kojih 
je s pojavom nestašice hrane bilo sve više. 


Kraj na pomolu 

Kad je Njemačku napustila ratna sreća, zato- 
čenici skrovišta počeli su se nadati savezničkoj 
invaziji i svome izbavljenju. Čekanje se činilo 
beskrajnim, no onda je 6. lipnja 1944. počelo is- 
krcavanje u Normandiji. Frankovi su likovali, 
a Ana je pomišljala kako bi već ujesen mogla 
ponovno u školu. Međutim, dva mjeseca po- 
tom, na dan 4. kolovoza, slijedeći dojavu dou- 
šnika, tajna je policija ušla u zgradu, provalila 
u skrovište i odvela njegove stanovnike. 

Skrivanje im je produžilo život, ali ih nije i 
spasilo. Anu i njezinu sestru najprije su otpre- 
mili u Auschwitz, a potom u koncentracijski lo- 
gor Bergen-Belsen, gdje su se zarazile tifusom. 
Margot je umrla prva. Koncem ožujka 1945., 
samo dva mjeseca prije kraja rata, umrla je i 
Ana. Njena majka, Van Daanovi, Peter i 
Dussel, stradali su svi redom u posljednjim 
mjesecima holokausta. 

Preživio je samo Otto Frank. Kad se vratio 
u Amsterdam, otkrio je da su prijatelji uspjeli 
spasiti Anin dnevnik. Objavljen je 1947., i otad 
ne prestaje izazivati sućut svojih čitatelja. 

PRP DOvV NJE ISTJE 


PITANJA: 


ŠTO 


Pirane 


1. Koliko ima poznatih vrsta pirana? 
z. Koja od pirana se smatra najopasnijom? 
3. Kada su pirane opasne? 


Majmuni Starog svijeta 


1. Kako komuniciraju majmuni? 


2. Navedite naziv najmanjeg majmuna Starog 
svijeta. 


3. Po čemu su jedinstveni gelada pavijani? 


Život na drveću 


1. Navedite neke od prilagodbi životu na 
drveću, 


2. Navedite dvije životinje koje imaju ljepljive 
jastučiće na tabanima. 


3. Navedite drugo ime za koluga. 


Kaktusi i ostali sukulenti 


1. Jesuli svi kaktusi sukulenti? 
2. Zašto? 
3. Imali većina sukulenata lišće ili bodlje? 


Kisela kiša 


1. Što su glavni uzročnici kisele kiše? 


2. Označava li pHO visok ili nizak stupanj 
kiselosti? 


3. Što se događa kad kisela kiša padne u 
potoke, rijeke i jezera? 


Zemno ulje 


1. Jeli plin nastao u slojevima iznad ili ispod 
nafte? 


2. Što se lakše transportira, nafta ili plin? 
3. Što je OPEC i kada je utemeljen? 


Roboti na Marsu 


1. Navedite naziv prve letjelice na Mars i 
kada je lansirana? 

2. Navedite naziv prve američke marsijanske 
letjelice i godinu lansiranja. 

3. Kako se zvala raketa koja je 20.8.1975. 
ponijela Vikinga 17 


“ Benzinski motori 


1. Imali rotacijski motor cilindre? 


2. Navedite naziv najpoznatijeg rotacijskog 
motora. 


3. Navedite hrvatsku riječ za karburator. 


S nE 


mami 


NAUČILI 


KVIZ 


Tjelesna kemija 


1. Našto se razlažu bjelančevine? 
2. Koliko ima esencijalnih aminokiselina? 


3. Koje se biokemijske reakcije nazivaju 
kataboličnima? 


Droga 


1. Što se naziva zlouporabom droga? 


2. Kojim se drogama legalno trguje u gotovo 
cijelom svijetu? 


3. Koji je osvježavajući napitak u prvim 
danima proizvodnje sadržavao kokain? 


Prvi svjetski rat 


1. Koja je država, na samom početku rata, 
skupo platila svoju neutralnost? 

2. Koja se zemlja u listopadu 1914. pridružila 
Centralnim silama? 


3. Jelijapan ul. svjetskom ratu bio njemački 
saveznik? 


“ Religija u suvremenom svijetu 


1. Koje je godine osnovano Svjetsko vijeće 
crkava? 

z. Zavrijeme kojeg pape je održan Drugi 
vatikanski koncil? 

2. Koje je godine Anglikanska crkva izglasala 
zaređivanje žena za svećenice? 


Strateške igre 


1. Kojaje igra pokrenula revoluciju strategije 
u stvarnom vremenu? 


2. Koja dva žanra spaja Battle Zone? 
3. U čemu je posebnost taktičkih igara? 


“Ana Frank 


1. Koliko je godina Ana imala kada su nacisti 
došli na vlast? 


2. U koju je zemlju emigrirala obitelj Frank? 


3. Za koji je rođendan Ana dobila bilježnicu 
koja će postati njen dnevnik? 

